
Beskou die saak kalm- 


uit u gesin se oogpunt. 


Is u gesin ook so onbekommerd en rustig? 


AVBOB se omvattende gesinsversekering bied die beste en 
€envoudigste vorm van voorsorg. Dit verseker landswye diens van gehalte 
en stabiele waarde. Ons 50 jaar van ondervinding is u waarborg. 


Ons beskou die saak kalm — uit u oogpunt. 


E AFRIKAANSE VERBONDGROEP ( 

DIE TAAK VAN DIÉ KERK 


Die 57ste Algemene Kerkvergadering is agter 
die rug en vir die 57ste keer het die kerk in sy 
Algemene Vergadering besin wat sy taak is en kon 
verneem uit die verslae van die Ringe hoe die taak 
van die kerk in die afgelope drie jaar sedert die 
sitting van 1970 volvoer is. 


En nou gaan die kerk sy jaarlikse viering van die 
Pinksterfees tegemoet en sal die kerk vir die B7ste 
keer sedert sy eerste Algemene Kerkvergadering in 
die ou ,,Zuid-Afrikaanse Republiek” op Rustenburg 
in die jaar 1853 die Pinksterboodskap verneem 
naamlik van die groot dade van God. En dit is die 
eerste en eintlike taak van die kerk. 

Hierop kan nie genoeg klem gelê word nie, juis 
omdat in sommige Westerse kerke die primêre taak 
van die kerk al meer verskuif word na die sosiaal- 
politieke terrein. 

Maar Pinkster leer dat die kerk sy taak nie na 
behore kan vervul sonder die Pinkstergees nie, want 
die Gees is dit wat in al die waarheid lei, wat die 
wêreld sal oortuig van sonde, geregtigheid en oor- 
deel. Hy sal verkondig wat aan Christus behoort 
(Joh. 16). 


Daarom is reeds met die eerste Algemene Ver- 
gadering van die Nuwe Testamentiese kerk in Jeru- 
salem in die herderlike brief aan die gemeentes gesê: 
,Die Heilige Gees en ons het besluit om verder 
geen las op julle te Iê nie” (Hand. 15:28). 


En wanneer die Here Jesus sy dissipels uitstuur 
om die evangelie te gaan verkondig, dan sê Hy: 
,Maar julle moet in die stad Jerusalem bly totdat 
julle toegerus is met krag uit die hoogte” (Lukas 
24:49). 

Die taak van die kerk is in die eerste plek om 
Christus te verkondig en ,,bekering en vergewing 
van sonde in sy Naam' aan te kondig. Hiertoe is 
die kerk alleen in staat wanneer die Gees van God 
die drywende, oortuigende en leidende krag van die 
verkondiging is. 

Immers ,,nie deur krag of deur geweld nie, maar 
deur my Gees, sê die Here van die leërskare” sal 
dit geskied. In 'n wêreld vol verwarring en verwilde- 
ring, vol goddeloosheid en Godlosheid is hierdie 

verkondiging broodnodig. Want waar is daar anders 
in der waarheid versoening en vergewing, rus en 
vrede te vinde? 

In die chaos van menslike ellende het die kerk 
as eretaak die proklamering van die groot dade van 
God, die groot dade van Goddelike bemoeienis en 
erbarming met die wêreld, wat God so lief gehad 
het dat Hy sy Eniggebore Seun gegee het, sodat 
elkeen wat in Hom glo nie verlore mag gaan nie, 
maar die ewige lewe kan beërwe. AS 

Om aan hierdie Godgegewe taak getrou te wees, 
daarvoor hoef die kerk nie groot te wees en groot 
drome te droom nie. Inteendeel! Die Heer van die 
kerk is juis Hy wat deur sy ondergang oorwin, wat 


deur sy kruisoffer aan die wêreld die lewe gee. As 
die kerk sy Naam met reg dra, dan mag die kerk 
nie eens na aardse glorie streef nie en nie smag na 
wêreldse mag en maatskaplike of politieke invloed 
nie. Wat Jesus self as versoeking teenoor Satan 
afgewys het, behoort die kerk ook te vermy. Die 
kerk sal altyd moet bedink, dat hy geen roeping 
ontvang het om die wêreld te regeer nie, maar om 
die sout van die aarde te wees. En die kerk sal in 
hierdie verband daaraan moet dink, dat sout alleen 
sy werk kan verrig, as dit opgelos word, en dit 
homself verloor in sy diens, maar ook met die wete 
dat Christus belowe het om met sy Gees altyd met 
sy kerk te wees. 

En met hierdie belofte is die groot taak van 
die kerk om die groot dade van God te verkondig 
groots en heerlik. 

Joh. Dreyer. 





HEMELVAARTSOORDENKING... 
'N HOËPRIESTER DEUR DIE HEMELE 


Hebr. 4:14: ,Terwyl ons dan 'n 
groot Hoëpriester het wat deur die 
hemele deurgegaan het, naamlik Jesus, 
die Seun van God, laat ons die be- 
lydenis vashou.” 


,Ek slaan my oë op tot U wat in die 
hemel sit”, so klink uit die Psalm 'n 
stem van diepe aanbidding, vrome 
verlange en salige hoop na die hemel 
op. So voel die gelowige onwillekeurig 
sy oog en hart na die hemel gerig, 
hetsy in vreugde of onder sorge, lof- 
singend of hulpsoekend. 


DS. P. J. L. BIERMAN 


Deur die geloof ken ons daarbo 
in die hemel 'n geopenbaarde God tot 
Wie ons in Jesus Christus mag bid: 
,Onse Vader wat in die hemel is”. 
Ja, deur die geloof ken ons Hom, ons 
verhoogde Here en Heiland wat deur 
die hemele deurgegaan het en sit aan 
die regterhand van God, die Vader, en 
aan Wie alle mag gegee is, in die 
hemel en op aarde. Deur die geloof 
ken ons ons groot Hoëpriester wat 
eenmaal versoek is net soos ons, maar 
vir ons die mag van die dood en graf 
oorwin het en ingegaan het in die 
allerheiligste en daar vir ons bid, en 
seënend van die hemel neersien op 
almal wat Hom in die geloof aange- 
neem het. 


Daarom mag ons op Hemelvaarts- 
fees eers waarlik getroos en met diepe 
vreugde spreek: ,Ek slaan my oë op 

tot U wat in die hemel sit”, tot U 
my verhoogde Here en Heiland. 

Deur sy hemelvaart skyn 'n nuwe 
salige lig oor ons lewe en sterwe. 
Vanaf die Olyfberg vanwaar Jesus op- 
geneem is in die hemel, sien ons die 
aarde en ons lewe op aarde in 'n 
skoner lig. Ja, in die lig van die he- 
melvaart van Jesus Christus, sien ons 
die aarde as `n arbeidsveld vir ons 
Christelike geloof en 'n seënterrein 
vir ons verhoogde Heiland. 

Toe die dissipels op die Olyfberg ge- 
sien het hoe die wolk Jesus voor 
hulle oë wegnem, en hulle Hom aan- 
biddend nagestaar het, was hulle harte 
nie allereers na die aarde nie, maar 
hemelwaarts getrek. Hulle allereerste 
gevoel was miskien soos die van Elisa 
toe Elia in die storm voor sy 0ë na 
die hemel opgevaar het en hy uitge- 
roep het: ,My vader, my vader, wa 
van Israel en sy perderuiters”. En 
toe hy hom nie meer sien nie, het hy 
sy klere gegryp en dit in twee stukke 
geskeur. So verwese kon die dissipels 
gevoel het en het hulle maar vlerke 
gehad sou hulle hulle Meester gevolg 
het, eerder as om die pelgrimsstaf 
weer in die hand te neem en terug te 
gaan na Jerusalem en die wêreld. Ons 
lees egter dat hulle na Jerusalem 
terug gegaan het met groot blydskap 
en God geprys en gedank het. Hulle 
het dadelik gevoel dat 'n nuwe taak 
en roeping hulle opgelê is. Hulle hoor 
nog die laaste opdrag van hulle ver- 
heerlikte Here en Meester: ,,Gaan die 
hele wêreld in en verkondig die evan- 


gelie aan die ganse mensdom” — 
,maak dissipels van al die nasies, en 
doop hulle in die Naam van die Vader 
en die Seun en die Heilige Gees; 
en leer hulle om alles te onderhou 
wat Ek julle beveel het”. Vir hierdie 
hoog-heilige taak en heerlike roeping 
word hulle gesterk deur die goddelike 
belofte: ,En kyk, Ek is met julle al 
die dae tot aan die voleinding van die 
wêreld”. 

Voor hulle oë strek die wêreld uit 
SOOS `n onmeetbare akker wat wag 
vir die saad van die evangelie. In 
hulle ervaar hulle die geloofsmoed 
waardeur hulle spreek: ,Ons glo, daar- 
om spreek ons”, en die vuur van die 
liefde waarvan dit geld: ,,Die liefde 
van Christus dring ons”. So wag hulle 
met verlange op die dag wanneer 
hulle toegerus sal wees met krag uit 
die hoogte. Deur die Heilige Gees 
vervul, geheilig en bekwaam, kon 
hulle met blydskap die werk van die 
geloof in die Naam van Jesus begin 
en met troue toewyding daarin vol- 
hard. 

Ons staan op Hemelvaartsdag, saam 
met die dissipels in die gees op die 
Olyfberg, verlangend en aanbiddend 
met hart en oë na die hemel gerig. 
Ons kan egter nie op die Olyfberg 
bly nie. Ons moet terug in die wêreld. 

Neergedruk deur die laste van die 
lewe, sug ons dikwels: Ag, was ek tog 
maar reeds in die hemel. By ons ook 
die begeerte om heen te gaan en met 

Christus te wees. Wie egter met Hom 
wil opvaar, moet eers mel Hom neer- 
daal. Wie in sy rus wil ingaan, moet 
eers die goeie stryd van die geloof 
stry. Soos 'n arbeidsveld vir ons ge- 
loof, 1ê die wêreld voor ons ,en ,,ter- 
wyl ons dan 'n groot Hoëpriester het 
wat deur die hemele deurgegaan het, 
naamlik Jesus, die Seun van God, laat 
ons die belydenis vashou”. Dit is nou 
ons taak, ons roeping! Ons taak en 
roeping nie alleen om aan die belyde- 
nis van ons Christelike geloof vas te 
hou nie, en dit onder alle aanvegtinge 
in die diepste van ons hartegrond ons 
inniger toe te eien nie, maar dit ook 
met woord en daad teenoor die wêreld 
bely en bewaar; met woord en daad 
sy Woord verkondig, sy ryk uitbrei in 
hierdie wêreld. Ja, dit is ons aller taak 
en roeping in hierdie wêreld. Wan- 
neer sal hierdie taak vir ons gewig- 
tiger wees en wanneer sal ons meer 
besieling voel vir hierdie heilige roe- 
ping, as op die hemelvaartsfees van 
onse Here en altyd weer wanneer ons 
in die geloof ons oë opslaan na Hom 
wat in die hemel sit. 


In die wêreld om ons so baie siele 
in nood! So baie wat soos Jerusalem 
nie wil bedink wat tot hulle vrede 
dien nie, soveel wat om troos en hulp 
en verlossing roep. In hierdie wêreld 
word ons geroep om deur woord en 
daad `n getuie van Christus te wees en 
Hom te bely wat die lig en die heil 
van die wêreld is. Ja, ,terwyl ons 'n 
groot Hoëpriester het wat deur die 
hemele deurgegaan het, laat ons die 
belydenis vashou. Met krag en geloofs- 
oortuiging moet ons aan die ganse 
mensdom verkondig: Daar is geen an- 
der Naam onder die hemel aan die 
mense gegee waardeur ons gered kan 


HEMELVAART... 


word nie, as die Naam van Jesus 
Christus”. 

So sien ons vanaf die hemelvaarts- 
berg die wêreld as 'n akker waar elk- 
een sy deel het om te bewerk; om 
die saad van die evangelie te saai, al 
is die deel van die akker nie groter as 
die huis waarin ons woon nie of die 
werkkring waarin ons beweeg nie. Ons 
vervul hierdie taak as medewerkers 
van God. Die Here werk met ons 
saam. Hy het opgevaar in die hemel 
om vandaar as ons groot Hoëpriester, 
sy hoëpriesterlike amp voort te sit, ons 
voorspraak en sorg by die Vader te 
wees, sy gemeente te regeer en te 
seën. Hoeveel duisende harte wat dood 
was in hulle sonde, is nie deur die 
hemelse lig, krag en troos wat die 
verhoogde Heiland op die syne neer- 
stort, verkwik, geheilig en salig ge- 
maak nie. 

Die hemelvaart van Jesus verkondig 
aan ons: die liefde sit op die hemel- 
troon; die liefde wat aan die kruis 
gebloei het; dieselfde heilige liefde 
hou ook daarbo die sleutels van die 
wêreldregering in sy deurboorde han- 
de, en wil nie dat een siel verlore 
gaan nie, maar dat almal die ewige 
lewe kan hê. 

Ons mag met vrymoedigheid na 
die troon van genade gaan, sodat ons 
barmhartigheid kan verkry en genade 
vind om op die regte tyd gehelp te 
word. 

Vir ons almal sal daar `n tyd kom 
wanneer ons diepe behoefte sal hê aan 
hulp uit die hemel; wanneer alle 
mensehulp en troos sal faal; wanneer 
ons barmhartigheid nodig sal hê en 
om genade sal smeek. Ja, die tyd kom 
wanneer elkeen, ,in die doodsdal, diep 
en donker van alle hulp ontbloot, in 
sy alleenheid staan”, en voor die reg- 


terstoel rekenskap sal moet doen van 
wat hy in die lewe gedoen het, goed 
of kwaad. Wie sal ons hulp wees in 
hierdie dag van nood? Wie sal ons 
genade skenk op die dag van reken- 
skap? Niemand nie. Alleen ons ver- 
hoogde Here en Heiland, ons groot 
barmhartige Hoëpriester wat sy dis- 
sipels en alle gelowiges troos as Hy 
spreek: ,In die huis van my Vader 
is daar baie wonings; as dit nie so 
was nie, sou Ek dit vir julle gesê het. 
Ek gaan om vir julle plek te berei. 
En as Ek gegaan het en vir julle plek 
berei het, kom Ek weer en sal julle 
na My toe neem, sodat julle ook kan 
wees waar Ek is.” 

Na Hom is dit wat die eerste gelo- 
wiges opgesien het in al die node 
van die lewe en die angste van die 
dood. Tot Hom het Stephanus, toe hy 
die hemel geopend gesien het, en die 
Seun van die mens aan die regterhand 
van God gesien het, sterwend gesê: 
“Here Jesus, ontvang my gees”. 

In sy Naam het Petrus die gelowiges 
getroos met die blye uitsig op 'n onbe- 
vlekte en onverganklike en onverwelk- 
like erfenis wat vir hulle in die hemele 
bewaar word. Tot Hom het Johannes 
in verrukking geroep: ,,Kom, Here 
Jesus, ja, kom haastig Heer”. 

Na Hom, ons verhoogde Here en 
Heiland, wil ons ook in die laaste 
nood opsien en in die geloof spreek: 
Op die hemelvaart van Jesus Christus 
wil ons ons heengaan grond. Die pad 
deur die donker doodsdal is verlig en 
waar die natuurlike mens alleen die 
oop graf sien, daar sien die geloofs- 
oog die geopende hemel waardeur ons 
met blydskap en salige hoop met Hom 
mag opvaar om vir ewig te wees waar 
Hy is, in die Vaderhuis met baie 
wonings. — AMEN. 





MENSE WOORD AS GODS WOORD 


Met die hemelvaart van Jesus Chris- 
tus laat Hy die belofte na: ,,. . . julle 
sal krag ontvang wanneer die Heilige 
Gees oor julle kom en julle sal my 
getuies wees . . . tot aan die uiterste 
van die aarde.” 

Oor die saak van 'n getuie bied die 
Bybel 'n ietwat ander beeld as wat ons 
normaalweg daaronder sou verstaan. 
'n Getuie in Bybelse sin is: 

1. Nie `n vrywillige, toevallige of 
'n brandende bereidwillige persoon 
nie maar is een wat tot getuie gestel 
is. Hy word aangestel (Hand. 1:8, 
Luk. 24:48). 

2. So 'n getuie is iemand wat gehoor 
en gesien het (1 Joh. 1:1-3, Joh. 21:24, 


1 Kor. 9:1, 15:8). Maar dan nie net 
getuie oor feitelikhede nie maar wel 
Oor `n Persoon (Tes. 43:10; 44:8). 


DS. F. H. VAN DER MERWE 


3. Hierdie getuie is nie onpartydig 
nie. Hy sê nie net wat hy gesien en 
gehoor het nie, hy maak ook `n uit- 
spraak. 'n Uitspraak waarvan die ge- 
tuie se eie lewe afhang en nie die 
Een van Wie hy getuig nie. Die ge- 
tuie gee nie 'n antwoord oor wat die 
mense sê nie maar antwoord op die 
vraag: Maar julle, wie sê julle is Ek? 


Hierdie getuienis oor Gods daad aan 
die mense het ons slegs in die Bybel 
as skriftelike getuienis. Hierdie skrif- 
telike getuienis word dan direk: Gods 
Woord genoem. Tog 'n woord wat 'n 
duidelike menslike stempel dra, die 
kerk as kanon, dit wil sê as maatstaf, 
as getuienis aanvaar is. 

Hierdie skriftelike getuienis moet 
die kerk verkondig. En hierdie kerk- 
like verkondiging — die preek van 
elke Sondag — word ook genoem 
Woord van God. Is dit so? Is dit nie 
'n willekeurige mense woord nie? Al 
hoewel dit duideliker die stempel van 
die mens dra as die woorde van die 

profete en apostels word hierdie 
woord tog Gods Woord. As dit nie 
so is nie hoort dit nie in die erediens 
nie, en mag ons nie bely dat God die 
geloof daardeur wil wek en voed nie. 
(Heidelbergse Kategismus vraag en 
antwoord XXV). 


Hoe word hierdie mense woord tot 
Gods Woord? 


Op hierdie vraag is verskillend ge- 
antwoord. Antwoorde wat verdeel kan 
word in die wat die werkende krag 
hiertoe buite die mens soek en die 
wat dit sien as innerlike kwalitieit 
van die mens. 


Onder eersgenoemde val die stand- 
punt bekend as die punktualisme. Dit 
wil sê dat die mense woord deur 'n 
wonder tot Gods Woord gemaak word. 
Hoë en df is nie bepaalbaar nie maar 
is onafhanklik van die prediker se 
opleiding, werkwyse, Skrifgebonden- 
heid ensovoorts. 


Hiermee word die Skrif losgelaat, 
kan daar geen beroep op die Heilige 
Gees gedoen word nie, en het die 
prediker met `n publieke gehoor te 
doen en nie met die kerk nie. 


Onder laasgenoemde standpunte 
word die Theologia Regenitorum ge- 
stel: Die teologie van die wederge- 
boorte soos dit in die piëtisme na 
vore tree. Die wedergeboorte is dan 
die daad waardeur die prediker — en 
dit maak nie saak of dit 'n teoloog 
of `n nie-teoloog is nie — in so 'n 
mate gevolmagtig word, dat die deur 
hom uitgesproke woord, sonder meer 
Gods Woord is. 


Maar die Woord van God is nie 
identies met `n innerlike menslike 
kwaliteit nie. Die wedergeboorte is 
die werking van die Woord wat gehoor 
en geglo word en nie andersom nie. 
Die wedergebore mens is dit wat hy 
is uit die verneem van die Woord en 
nie uit 'n innerlike kwaliteit nie. 


Veral in Roomse kringe word die 
bevestiging in die amp as die waar- 
borg vir die onfeilbaarheid van die 
ampsdraer se woord aanvaar. 


Soos in die vorige standpunt word 
dus ook hier die prediker deur 'n 
permanente inwonende religieuse kwa- 
liteit instaat gestel om die Woord van 
God mee te deel, met die verskil dat 
hier slegs diegene wat in besit is van 
'n kerklike kwalifikasie hierdie kwali- 
teit besit en die Theologia Regenito- 
rum in beroep op Luther se leer van 
die algemene priesterskap van die ge- 
lowige dit as inwonende kwaliteit van 
elke enkeling wat wedergebore is, 
reken. 

Ook hierdie standpunt moet afgewys 
word omdat die bevestiging wat hier 
skerp afgegrens word teenoor die ge- 
meentes as sakramentele daad, nie 
aan die ampsdraer 'n inherente kwali- 
teit kan gee wat sy eie woord sonder- 
meer tot Gods Woord maak nie. Dan 
het dit al gebeur dat die menslike 
woord nie in diens van die (Gods 
Woord wil staan nie maar daaroor wil 
beskik. 


Hierteenoor moet gestel word: 


Die taak van die verkondiging is nie 
aan enkelinge maar aan die kerk toe- 
vertrou en so ook is die koms van die 
Heilige Gees wat mense hiervoor sal 
toerus, nie na enkelinge nie maar na 
die kerk. Die gemeente het Christus 
teenwoordig in haar midde deur die 
verkondiging en is daarom draer van 
die geldige Woord. Die gemeente kan 
dit wees nie as gevolg van `n sub- 
jektiewe bereidwilligheid nie maar dit 
is objektief moontlik omdat die Heer 
van Wie die profete en apostels ge- 
tuig, na sy belofte in die gemeente 
teenwoordig is. Hierdie teenwoordig- 
heid is egter deur die Heilige Gees 
en is nie die gemeente se inherente 
besit nie maar is heersend oor die ge- 
meente en kan en mag die Woord van 
die semeente, en daardeur die woord 
van hulle aan wie die diens van die 
Woord toevertrou is deur die gemeen- 
te, nie anders as diensbaar wees aan 
hierdie heerskappy nie. 


Die mense woord van die prediking 
is Gods Woord wanneer en in $0o verre 
dit in Gods Woord gefundeer is, in 
so verre as wat dit diensbaar is aan 
die skriftelike getuienis van profete 
en apostels. 


Die kerklike verkondiging het geen 
inherente borgskap dat sy woord 
onfeilbaar is nie, maar bly altyd `n 
waagstuk. Dit kan nog altyd ook on- 
diens aan die heerskappy van Christus 
en die vryheid van die Heilige Gees 
bewys. Dit kan ook valse verkondiging 
wees. 


Maar hierdie waagstuk mag en moet 
die kerk onderneem. Hiertoe het die 
kerk die opdrag van die Heer aan Wie 
die kerk gehoorsaam moet wees en 
die belofte van die toerusting deur 
die onfeilbare Heilige Gees. Die kerk 
mag waag onder die belofte van die 
Heer wat wel in sy vryheid bo al ons 
kerklike moontlikheid en onmoontlik- 
heid staan, maar Hom nie aan sy kerk 
onttrek nie en met ons wil wees, al 
die dae, tot aan die voleinding van die 
wêreld. Van die mens uit gesien, is die 
verkondiging altyd `n waagstuk. Onder 


die werklikheid van die belofte egter 
is die waagstuk die enigste moontlik- 
heid wat ons gegee is, en wat in ge- 
hoorsaamheid en geloof gedoen moet 
word. Hier is Christus teenwoordig, 
nie uit die innerlike kwaliteit van die 
gemeente nie maar vanweë Gods be- 
lofte aan profete en apostels. Hierdie 
teenwoordigheid is nie afgesien van 
geloof of die Skrif of die Heilige 
Gees nie maar juis deur die Heilige 
Gees wat die Woord van God getuig 
aan `n gelowige gemeente. 
`n Paar gevolgtrekkings: 

1. Die prediking is nie 'n enkelings- 
taak nie maar 'n taak van die kerk. 

2. Om massas mense te organiseer 
vir die besoek van `n besoekende pre- 
diker is `n ondermyning van die kerk- 
like verkondiging asof die geloofser- 
varing om hom te hoor meer is as die 
normale prediking van elke erediens. 


3. Die publisiteit rondom so `n 
figuur openbaar `n skreiende wanop- 
vatting oor die innerlike beskikking 
van individue oor Gods Woord. 

4. Diegene wat so bymekaar gebring 
is, is hoogstens `n publieke gehoor 
maar geen gemeente nie. 


5. Mense wat uit die massa opgeroep 


word om te getuig se optrede strook 
nie met die Bybelse begrip van getuie 
nie. Dit is willekeurig, selfaangestel 
en gewoonlik oor hul eie lewe, onge- 
kwalifiseerd en los van die persoon 
Jesus Christus. Daar hoort geen ander 
getuienis te wees as die van die ver- 
kondiging. 

6. Dat die kerk (ampsdraers en lid- 
mate) moet waak dat die verkondiging 
van die kerk nie diensbaar word aan 
enige iets anders — sosiale of poli- 
tieke programme, sedes en opvattinge 
— nie as net aan die evangelie van 
Jesus Christus. 


7. Alleen wanneer die prediker 
saam met en soos die kerk waag met 
die verkondiging, kan hy hom beroep 
op die toerusting deur die Heilige 
Gees waardeur Christus in die predi- 
king teenwoordig wil wees by sy ge- 
meente volgens die belofte van die 
Skriftelike getuienis van profete en 
apostels. 


Solank die heilsboodskap leef, leef 
die kerk ook, maar wanneer die leer 
verdwyn het, is ook die kerk verlore. 

— Kohlbrugge. 


Die ware skat van die kerk is die 
hoogheilige evangelie van die eer en 
die genade van God. 

— Een van Luther se 95 stellings. 


BLIK OP DIÉ TOEKOMST 


TOESPRAAK VAN DS. G. J. H. 
GIJMINK VOOR GELOFTEDAG 1972 
TE DEN HAAG. 


Mijnheer de Voorsitter, — Op Ge- 
loftedag zien wij terug naar het ver- 
leden. Wij danken God voor de bewa- 
ring van de christelijke beschaving 
in Zuid Afrika. Pas door ontmoeting 
met het afrikaanse heidendom word 
je je bewust, hoe enorm veel dit be- 
tekent. Het verschil tussen dit wrede 
heidendom en christelijke liefde en 
barmhartigheid is een verschil als tus- 
sen nacht en dag. Als sommigen in 
1972 in europa niet meer weten, wat 
christendom betekent, moeten zij 
maar eens in afrika gaan kijken — 
en zeker daar, waar het geweldige 
zendingswerk der hollands-afrikaanse 
kerken mensen en volken overzette 
van duisternis in licht. Eén dier 
moederkerken zag zijn zielenaantal in 
haar gekleurde dochterkerken al meer 
dan verdubbelen! 

Op Geloftedag willen wij ook een 
blik op de toekomst werpen. Morgen, 
op 16 december, zullen sprekers in 
Zuid Afrika zelf ongetwijfeld ook 
spreken over de toekomst van hun 
land, Zuid Afrika. Vanavond wil ik 
in het nederlandse den Haag spreken 
over de toekomst van de verhouding 
tussen Nederland en Zuid Afrika. Ik 
meen, dat overdenking daarvan op een 
zamekomst van de Nederlands Zuid 
Afrikaanse Werkgemeenschap van- 
daag zeer nodig is. 


Want ik vertel u niets nieuws, als 
ik zeg, dat Nederland en Zuid Afrika 
met elkaar uit de pas zijn geraakt. 
Erger, dat in Nederland veel verbit- 
tering tegen Zuid Afrika gekweekt 
wordt, zodat zelfs kerkelijke hulpacties 
met anti-zuidafrikaanze films gepaard 
gaan. Het is begrijpelijk, dat Zuid 
Afrika het niet altijd gemakkelijk 
vindt, hierop met blijvende waarde- 
ring te antwoorden! liefde kan niet 
van één kant komen! Een blik op de 
toekomst, zoals die nu in Nederland 
en speciaal in den Haag lijkt, toont de 
mogelijkheid van nog groeiende ver- 
wijdering. Ik meen, dat Nederland 
hiermee selfs uit de pas loopt met 
andere europese landen, waar meer 
begrip en concrete hulp geboden 
wordt. Hoe komt dat en wat gaan wij 
als N.Z. A.W. daartegen doen? 


Zuid Afrika is in meerderheid een 
conservatief land. In zijn afscheids 
brief aan de generaal Louis Botha 
schreef President Paul Kriiger: ,Be- 
waar wat goed is in ons volksverleden 
en bouw daarop de toekomst”. Kriiger 
kén dat schrijven, omdat er veel 


goeds was in zijn volksverleden: 





Ds. G. J. H. Gijmink 


Christelijke godsdienst, vrijheidszin, 
roepingsbesef tegenover minder be- 
voorrechten. Ik heb deze alle drie 
ook in deze nouw in Zuid Afrika aan- 
getroffen. Met daarbij bij de besten 
van het oude Boerevolk: eerbied voor 
het Anders zijn en de Andere leefwijze 
van de donkerder gekleurde volken, 
in welker midden men leeft. Wat 
natuurlijk een uitstekende steunpilaar 
is voor het beleid van eigensoortige 
ontwikkeiing, waarin alle volken met 
een fantastische ontwikkelingshulp van 
blanke zijde tot de hoogste mate van 
ontplooiing kunnen komen. Zodat 
mede door de grote offers der blanken 
daar in de eindtijd, soals het oude 
Boek zegt, de heerlijkheid en eer der 
volkén — niet van éen mengvolk — 
gebracht kunnen worden in de stad 
Gods, het nieuwe Jeruzalem. 


Nederland is in tegenstelling met 
Zuid Afrika in meerderheid een pro- 
gressief land aan het worden, al is 
het niet ieder duidelijk, wat die pro- 
gressiviteit betekent en gaat beteke- 
nen. Het machtige volksverleden met 
Willem van Oranje's strijd voor gods- 
dienst en vrijheid raakt vergeten; het 
oude roepingsbesef, waarmee een da 
Costa Nederland als het Israëél van 
Europa zag, is verbleekt. Ontwikke- 
lingshulp aan volken veraf is populair 
en begrip voor het anders zijn van 
andere volken is er in theorie wel, al 
wil ik als predikant in Rotterdam van 
de practijk daarvan nu weer niet te 
hoog opgeven. Het gaat alles goed, 
zolang de andere niet te dichiblj en 


het percentage der anderen niet te 
hoog wordt; wat men zou doen in een 
Situasie van 20% blanken en 80% 
anders gekleurden is voor mij geen 
vraag meer. Ik meen dan ook, dat in 
het hedendaagse Nederland tegenover 
Zuid Afrika zowel domheid (men wêet 
weinig of niets van Verwoerds ideale 
apartheid) als neofarizeisme gevon- 
den wordt. En ik meen, dat beide moe- 
ten verdwijnen, al ben ik er mij 
van bewust, dat reeds in de Bijbel 
farizeërs het moeilijkst bekeerbaar 
bleken. 


Nederland en Zuid Afrika hoorden 
in het verleden bijeen. In het heden 
bestaat een onnodige scheiding. In de 
toekomst kunnen, naarmate domheid 
en farizeisme verdwijnen, Nederland 
en Zuid Afrika elkaar weer vinden. 
De N.Z.A.W. wil daarvoor werken en 
vechten. Haar doel is onder meer: 
versterking van geestelijke, culturele, 
economische en staatkundige banden 
tussen Nederland en Zuid Afrika en 
het wekken van belangstelling en 
waardering voor de veelvolkige samen- 
leving daarginds. 


Is versterking van de geestelijke 
banden mogelijk? Als ik naar uitspra- 
ken en acties van sommige kerkelijke 
figuren kijk, zeg ik néen. Maar in 
Nederland bevinden zich honderd- 
duizenden gewone Christus-gelovigen. 
Die zijn er ook in Zuid Afrika. Naar- 
mate die gelovigen uit beide landen 
elkaar leren kennen, zullen de banden 
tussen hen sterk kunnen groeien. Het 
was ook de onbekendheid, die onbe- 
mind heeft gemaakt. Een groot mid- 
del om elkaar als christenen te leren 
kennen, is ons in de Evangelische 
Oproep gegeven. Juist dezer dagen 
hoorde ik via Radio Suid Afrika een 
interview met Meindert Leerling, 
die het land bezocht. Hij deelde mee, 
met een TV ploeg terug te zullen 
komen om opnamen te maken van het 
chr. ger. zendingswerk onder de Ven- 
da's in Noord Transvaal, van de mach- 
tige Dorotheazending van de zuid- 
afrikaner Hans van Staden, en van 
het gesegende zendingwerk van de 
studenten in Stellenbosch. Ik meen, 
dat dit vele bevooroordeelden zal aan- 
spreken. 


Versterking van de culturele ban- 
den is ook @éen der doeleinden van de 
N.Z.A.W. Ik bepaal mij om des tijds 
wille tot de litteratuur. Het is bekend, 
dat de Z.A. poëzie van een grote 
schoonheid is: velen uwer weten van 
Totius en Langenhoven, van N. P. van 

Wijk Louw en W. E. G. Louw, van 
Elizabeth Eybers en de dichter Eite- 
mal vergeten wij niet! Minder bekend 
is het proza, maar op Geloftedag wil 
ik toch speciaal vragen voor de vier 
prachtige vervolg-delen van F. A. 
Venter over de Grote Trek: Geknelde 
land, Offerland, Gelofteland, Bedoelde 
land. Het bezitten en uitlenen van Z.A. 
boeken biedt aan u de mogelijkheid, 
een stuk Z.A. cultuur in Nederland 
bekend te maken. Onze zusterorgani- 
satie de NZAW heeft met haar grote 
Z.A. bibliotheek in deze al prachtig 
werk gedaan. 


Versterking van de economische ban- 
den wordt door deze zustersorganisa- 
tie met nogal wat zakenlieden en ons 
beiden beoogd. Helaas is een vestiging 
van Verolme in Zuid Afrika tot op 
heden niet doorgegaan. Ik had me 
veel voorgesteld van een nieuwe volks- 
planting aan de Saldanhabaai! Maar 
verheugend is, dat bij de aanstaande 
invoering van televisie in Zuid Afrika 
Philips éen der toegelaten productie- 
ondernemingen is. Zulke economische 
contacten brengen vanzelf menselijke 
contacten mee. 


Staatkundige banden versterken, 
speciaal terwille van de westerse de- 
fensie, was éen der doeleinden, waar- 
om onse betreurde Admiraal Moorman 
zich zo voor de NZAW inzette. Het is 
verblijdend, dat in NAVOkringen het 
besef groeit, dat de roete om de Kaap 
voor het westen van levensbelang 
blijft. Mogen veel schepelingen Zuid 
Afrika leren kennen. 


Kennis van Zuid Afrika is immers 
van het grootste belang. Met het oog 
hierop begroet ik dankbaar de tarie- 
venoorlog in de luchtvaart! Nog altijd 
is een bezoek aan Zuid Afrika voor 
velen financieel beswaarlijk. Zou het 
nu, bij de verlaging der reiskosten, 
niet mogelijk zijn, dat de NZAW en 
haar Z.A. zuster, de NSAV gratis 
over en weer logeerpartijen en huis- 
ruil organiseerden, sodat Zuid Afri- 
kaners hier en Nederlanders daar in 
eerlijke uitruil onderdak vinden en de 
kosten uiterst beperkt blijven? 


Tenslotte kan kennis van Z.A. elke 
dag verkregen worden door het luis- 
teren naar Radio Suid Afrika, die hier 
op toestellen met veel korte golven 
goed ontvangen wordt. Wil men bij 
blijven met de snelle ontwikkelingen 
in ZA. dan is RSA een prachtig 
hulpmiddel daartoe! 

Zo willen wij een brug bouwen 
tussen Nederland en Zuid Afrika en 
over die brug willen wij wél komen. 
Velen onzer doen dit in navolging van 
Hem, Die in gehoorzaamheid aan het 
Plan van Zijn Vader de brug bouwde 
van God naar de mens: Jesus Chris- 
tus, diens feest wij deze maand vieren. 


Ik dank u. 





HERFSTOER 
na Bybellande en Europa 


Vanaf 


25 Oktober '73 - 15 November '73 
Besoek ondermeer: 


Jerusalem, Betlehem, Dooie See, 
Nasaret, Kapernaum, Griekeland, 
Rome, Geneve, Parys en London. 


Prys: R655.00 Maklike afbetaling 
moontlik. 


Toerleier: ds. A. G. S. Venter, 
Posbus 384, Nigel. Tel. 739-3555 








VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak: grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels: ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 55, 
Telefoon 535, Warmbad, Tvl. 

ER. oe GR de eed hy Pet 


Esegiël was 'n jongere tydgenoot 
van Jeremia, al was dit net in dié 
opsig dat Esegiël se profesieë in tyd 
verder strek as dié van Jeremia. Maar 
albei van hulle leef in die tyd van 
Juda se ondergang, albei het van 
God die opdrag om Jerusalem en Juda 
die ondergang aan te sê. Tog is hulle 
sulke uiteenlopende persoonlikhede 
soos onteenseglik uit hulle boeke blyk. 
Die ondergang van Juda bring Jere- 
mia in Egipte en Esegiël in Babilonië, 
en so uiteenlopend soos hulle uitein- 
delike lotsbestemminge, is ook die 
besondere aard van hulle boodskap. 
Die boodskap self mag inhoudelik 
ooreenkom, maar niemand kan die 
enorme verskil in uitdrukkingswyse 
mishoor nie. Ons leer Jeremia ken as 
'n mens van vlees en bloed wat deur 
sy lyding en klag 'n mens ontroer, 
maar ten spyte daarvan dat Esegiël 
in die eerste persoon aan die woord 
is, klink sy woorde meer onpersoonlik, 
hard en koud. By Esegiël kom in sy 
uitdrukkings sy priesterlike agter- 
grond meer na vore as by Jeremia. 

Van sy persoonlike lewe weet ons 
nie veel nie. Sy naam beteken ,,God 
is sterk”. Dit bevat die algemene 
Godsaanduiding `ël, en nie die per- 
soonlike naam van die God van Israel, 
naamlik Jahwe, -Jah of Jo- (Jeho-) 
nie, soos byvoorbeeld in Jesa-ja, 
Jerem-ia, ensovoorts. Hy was die seun 
van 'n priester genaamd Busi (Boesi) 
en het hom onder die ballinge bevind 
wat in Babilonië aan die Kebar-kanaal 
by die plekkie Tel-Abib gevestig was. 
Hy was getroud, maar het sy vrou 
vroeg reeds verloor. Oor wanneer hy 
in Babilonië aangekom het, is daar 
verskillende opinies. Sommige dink 
aan die eerste wegvoering in 597 v.C, 
toe koning Jojagin en die hoëlui na 
Babel verban is, en ander weer dat hy 
na die finale ondergang in 586 hom 
onder die ballinge bevind het. 'Tog 
lewer dit probleme op vir die verstaan 
van gommige van sy woorde, soos by- 


voorbeeld dat hy uitdruklik (later) 


gestuur is na die gevangenes van sy 
volk (Eseg. 3:11, vgl. 3:15 en hoofst. 
12), sodat alles miskien die beste ver- 
klaar word as ons aanneem dat Esegiël 
tussen die twee wegvoerings sy roe- 
ping ontvang het en, afgesien van die 
dwang wat Gods woord hom opgelê 
het, vrywillig na die ballinge gegaan 
het. Die boekrol wat hy simbolies op- 
geëet het en wat soet geword het in 
sy mond, saam met die feit dat God 
sy voorhoof hard gemaak het soos 
diamant (3:3, 9) toon dat Esegiël soos 
die ander groot profete voor hom op- 
gesien het teen sy taak, dit nie sonder 
meer aanvaar het nie, maar eers deur 
God daarvoor bekwaam gemaak moes 
word. Hy is deur God as wag oor Is- 
rael aangestel, om die waarskuwings 
van God aan hulle oor te bring. Hoe- 
wel die een wat hom sou laat waar- 
sku sou kon ontkom, moes Esegiël 
teen teleurstelling gestaal word. Sy 
woord sou nie gehoor word nie, in elk 
geval nie voor die oordeel voltrek was 
nie, want hulle was ,'n wederstrewige 
huis” (3:27). 

'n Dubbelheid in die opdrag van 
die profeet en in die kring van sy 
hoorders kom duidelik in die boek 
na vore. Daar is twee hooftemas in 
sy boodskap: een van oordeel en een 
van troos. Hy is doemprofeet en siel- 
Sorger, maar nie terselfdertyd en op 
dieselfde plek nie. As onheilsprediker 
word hy gestuur na die inwoners van 
Juda, aangedui as die kinders van 
Israel (`n geestelike begrip, want die 
Ryk van Israel was meer as 'n eeu 
tevore al vernietig), en as sielsorger 
moes hy gaan na die gevangenes van 
sy volk in Babilonië (resp. 2:3-11 en 
8:16vv.). Ons moet dus rekening hou 
daarmee dat hy in Jerusalem en in 
Babilonië opgetree het. Aangesien die 
eerste gedeelte van sy boek oordeels- 
woorde bevat, kan ons ons die beste 
voorstel dat sy werksaamheid in Je- 
rusalem begin het voor die finale oor- 
deel oor Juda. 

Die boek Esegiël word gerieflik in 


DIE BOODSKAP 
VAN DIE 
BOEK 


ESEGIEL | 


PROF. DR. W. C. VAN WYK 


vier hoofdele ingedeel: 

A. 1-24: Oordeelswoorde oor Juda 
uitgespreek voor die val van Jerusa- 
lem. 

B. 25-32: Profesieë teen die vreem- 
de volke. 

C. 33-37: Woorde vol hoop en ver- 
troosting, met die belofte van herstel, 
uitgespreek n4 die val van Jerusalem, 
en 38-39 Gog en Magog. 

D. 40-48: Die tempel van God en 
die stad van God. 

Teen die agtergrond van hierdie in- 
deling en die inhoude wat hierdie 
indeling verteenwoordig, gaan ons 
volgene keer in op die boodskap, die 
verkondiging van die boek Esegiël. 


WAT ANDER SÊ 


Voorbede doen is nie om 'n gawe 
vir 'n ander te bedel nie, maar om as 
priester, wat tot die heilige diens 
geroep is, die heilsame kontak tussen 
God en die ander persoon te herstel. 

Die krag van die voorbede blyk op 
elke bladsy van die Bybel, maar dit 
blyk tewens, dat die geheim van die 
krag nie in die persoon van die bidder 
lê nie, maar in die feit dat God aan 
so 'n gebed krag verleen. 

In die voorbede sal die bidder hom 
voortdurend voor oë moet hou, dat 
elke gebed 'n geveg met Satan is. Dit 
gaan in die diepste sin om die oor- 
winning van die ryk van Christus, om 
deurwerking van die Woord deur die 
krag van die Gees. 

— Hervormd Weekblad. 


Hy wat kritiek het op voorgangers 
en toestande in eie kring of kerk, die 
word, van Gods weë voor alles tot 
voorbidding geroep. Oor persone vir 
wie 'n mens in alle opregtheid, trou 
voorbidding doen, sal 'n mens alleen 
met die oordeel van die liefde kan 
spreek. 

— Hervormd Weekblad. 

SKRIFVERKLARING .... HOSEA 12 (vervolg! 


Nadat die klag teen Efraim gestel 
is (vers 1 en 2), ook Juda bygetrek 
is, en Jakob, as voorvader van die hele 
volk, in sy historiese agtergrond voor- 
gehou is as voorbeeld van Gods voort- 
durende bemoeienis met die volk, het 
die profeet beklemtoon dat die God 
wat Hom met Jakob bemoei het en 
wat nou die volk tot verantwoording 
roep, niemand anders is as die Here 
nie, dieselfde God wat Hom met die 
naam aan Moses geopenbaar het, en 
dwarsdeur die geskiedenis sy volk se 
saak behartig het (vers 6). 

Daarop laat hy 'n vermaning volg 
aan die volk van die hede: 

7. En jy, tot jou God moet jy terug- 
keer, beoefen liefde en reg, en hoop 
gedurigdeur op jou God. 

Die enigste hoop vir Israel 1ê in 'n 
volledige bekering. Maar dit moet 'n 
bekering in daad wees, waarin die 
liefde wat die volk van God ontvang 
het neerslag sal vind in die lewe van 
die volk, sodat hy liefde sal beoefen. 
So sal die regte verhouding tot God 
sigbaar word in die reg wat in die 
samelewing sal heers. 'n Volk wat so 
lewe is op God gerig en verwag van 
Hom alles. Dit beteken 'n afkeer van 
eiegeregtigheid en 'n toekeer na die 
reg van God. 

Die vers wat volg, laat 'n mens vir 
'n oomblik wonder of die profeet nou 
ook die nie-Tsraelitiese bevolking van 
die land in sy oordeelsprediking wil 
betrek. Dan blyk dit egter dat dit 
Efraim is wat hier Kana#in genoem 
word. Die noordelike ryk Israel, of 
Efraim, het die handelsbedrog van 
die ou inwoners van die land in 
SO 'n mate oorgeneem dat hy nou 
Kana#n word: 


8. Kanain — in sy hand is daar 'n 
valse weegskaal, hy hou daarvan om 
af te pers. 


9. Maar Efraim sê: Tog het ek ryk 
geword, ek het vir my 'n vermoë ver- 
werf. Alles wat ek verwerf het, is nie 
genoeg om op my enige sondeskuld 
te 1ê nie. 

Die volk van God het dus so ver- 
valle geraak dat hy sondermeer ge- 
noem kan word met die naam van 'n 
heidenvolk — dieselfde heidenvolk 
van wie die profeet vroeër jn sy boek 
die godsdiens in bytende taal verwerp. 
Israel is ekonomies voorspoedig — 
ons kry hier weer 'n aanduiding dat 
Hosea optree in die tyd van koning 
Jerobeam I1I toe Israel 'n sterk en 
voorspoedige staat was — maar dit is 
'n voorspoed wat op bedrog gebou is, 
wat die ryk man ryker en die arm 
man armer laat word het. Teen die 
klag van die profeet, staan Israel ge- 
reed met 'n antwoord: Ek het wel 

ryk geword, maar dit is tog nie sonde 
nie? Ek het bloot die gangbare prak- 
tyke gevolg! In werklikheid tas die 
profetewoord hier die sosiale struk- 
tuur aan, 'n sondige struktuur wat vir 
onreg en afpersing ruimte laat. Daar- 
om antwoord die Here op Israel se 
verontskuldiging met `n herinnering 
aan Wie Hy is: die Here jou God van 
Egipteland af, wat sy wil duidelik be- 
kend gemaak het, en in sy wet neer- 
gelê het hoe 'n volk moet leef wat 
Hy sy volk gemaak het. 


PROF. DR. J. P. OBERHOLZER 


10. Maar Ek is die Here jou God 
van Egipteland af, Ek sal jou weer in 
tente laat woon soos in die dae van 
die huttefees. 


Israel moet weet hy staan onder 
gesag van die God aan wie hy sy 
hele bestaan te danke het. Daarom 
kan Hy `n ongehoorsame volk weer 
terugbring na `n toestand van lewe 
met die minimum van lewensmiddele. 
Die pragtige huise kan deur tente 
vervang word, en die luukse lewe deur 
'n noodddruftige nomadebestaan. Van 
daardie bestaan weet Israel nou nog 
net deur die jaarlikse huttefees van 
sewe dae (Lev. 23:34-36, 39-43). Of dit 
wel die huttefees is waarna hier ver- 
wys word, is onseker, want in die 
Hebreeus is net sprake van ,,die dae 
van die fees”. In elk geval is die be- 
doeling dat die Here aan die volk wil 
voorhou dat hulle lewenslot in sy 
hand is. Dit behoort hulle self im- 
mers te weet as hulle hulle eie ge- 
skiedenis ken. Die straf waarmee Is- 
rael nou bedreig word, is verlies van 
hulle land, die land wat God hulle 
gegee het. Hierdie uitspraak moes on- 
werklik geklink het vir die inwoners 
van 'n sterk en voorspoedige staat. 


Nou haal die profeet 'n nuwe voor- 
beeld uit die geskiedenis om die om- 
vang van Israel se skuld te beklem- 
toon. Israel is sonder verontskuldiging 
want die Here het hulle nie aan hulle- 
self oorgelaat nadat Hy hulle die land 
geskenk het nie: 


11. Ek het ook tot die profete ge- 
spreek, en Ek het gesigte vermenig- 
vuldig en deur middel van die profete 
gelykenisse voorgedra. 


Hy het hulle voortdurend op hoog- 
te gehou van sy wil deur die profe- 
tiese openbaring. Die profete is sy 
boodskappers aan die volk, en dit het 
nie ontbreek aan boodskappe nie. Hy 
het die volk probeer leer, maar hulle 
het nie geleer nia, 


12. Was Gilead goddeloosheid — 
hulle het louter nietigheid geword. 
In Gilgal het hulle beeste geoffer; so 
sal dan hulle altare wees soos klip- 
hope op die vore van die landerye. 


Gilead, die Israelitiese gebied oos 
van die Jordaan, was bekend vir sy 
sondige optrede (Hos. 6:8), en was in 
die tyd waarin die profeet nou praat, 
reeds in puin, 'n stuk ,,louter nietig- 
heid”. Daarvoor het die oprukkende 
Assiriese leër gesorg. Die oordeel het 
dus reeds begin. Wie hom met die 
nietige afgode besig hou, word self 
'n stuk nietigheid! Gilgal, die ou offer- 
plek naby Jerigo in die Jordaandal 
waar Israel bly offer het (Hos. 4:15), 
se oordeel staan voor die vdeur. 
Van die altare waar so fluks geoffer 
is, sal kliphope oorbly, soos die hope 
klip langs die lande. 


Weer word die voorbeeld van Jakob 
bygehaal: 


13. En Jakob het gevlug na die veld 
van Aram, en Israel was diensbaar 
vir 'n vrou as loon, en vir 'n vrou 
het hy vee opgepas. 


Weer staan ons hier voor die pro- 
bleem of wat hier van Jakob gesê 
word, gunstig of ongunstig bedoel is. 
Wat wil die profeet sê? Jakob was 
geen profeet nie; hy was 'n man wat 
veertien jaar lank slawediens gedoen 
het vir vroue. Hy het vee opgepas 
ter wille van eie voordeel en genot. 
Hoe anders staan dit met die verlos- 
sing uit Egipte! Jakob het vee opge- 
pas vir vroue, maar die Here het 
Israel deur `n profeet laat oppas 
toe Hy hulle uit slawerny verlos 
wat uit die mond van God uitgaan — 
Jakob het gewerk om die spys wat 
vergaan. 


14. Maar deur 'n profeet het die 
Here Israel uit Egipte laat optrek, 
en deur 'n profeet is hulle opgepas. 


Jakob het gevlug na Aram, maar 
Israel is uit Egipte gebring deur die 
Here self. Daarvoor het Hy Moses ge- 
bruik, die groot profeet wat Gods wil 
aan die volk bekend gemaak en sy 
werk aan hulle uitgevoer het. Dit het 
niks gehelp nie. Efraim het op ver- 
lossing en troue versorging geant- 
woord met verset en uittarting: 


15. Efraim het die Here bitterlik 
geterg; daarom sal Hy sy bloedskulde 
op hom laat neerkom, ja sy Here sal 
hom vir die aangedane smaad ver- 
geld. 


Die oordeel is dus tog onafwend- 
baar. Efraim se skuld eis straf. Daar 
is bloed aan sy hande en hy het die 
Here uitgetart en gesmaad. Die ver: 
gelding kom, 





KERK EN POLITIEK 


In Nederland het ongeveer twee 
jaar gelede 'n Ope Brief verskyn ge- 
skryf deur `n aantal predikante en 
hoogleraars van die Nederlands Her- 
vormde Kerk. In hierdie Getuienis het 
hule hulle sterk gedistansieer van 
die pogings in Nederland om die kerk 
'n speelbal van die politieke bedrywig- 
hede te maak. 








DR. A. J. G. DREYER 


In die tydskrif vir praktiese teologie 
en amptelike gebruik ,,Ministerium” 
het ds. R. Pomp na vore getree as `n 
kampvegter vir die ,,politieke kerk”. 
Volgens hom is die kerk so onlos- 
maaklik deel van die samelewing dat 
daar geen sprake kan wees van `n 
kerk wat nie ten volle polities be- 
trokke raak in politieke probleme en 
strukture nie. Hy beskou die politieke 
betrokkenheid van die kerk so dring- 
end en belangrik dat hy oortuig is dat 
die kerk in sy huidige struktuur af- 
gebreek moet word om plek te maak 
vir sy sogenaamde ,,Kritiese kerke” 
Klaarblyklik is die kerk, volgens 
Pomp, so verstar dat daar by hom 
selfs geen moontlikheid van verande- 
ring bestaan nie maar slegs 'n radikale 
afbraak van die bestaande kerk. Die 
kritiese kerk” moet naas (en blyk- 
baar in die plek) van die huidige kerk 
kom. Die ,.kritiese kerk” se uitgangs- 
punt is dat die kerk politiek funksio- 
neer — die enigste vraag is net op 
watter manier hierdie funksie van die 
kerk verrig moet word. Die bevryding 
wat die kerk moet bring, is om op 
plaaslike vlak groepsgewyse alle knel- 
punte te ontleed, die mense te laat 
ontdek hoe hulle eie frustrasies saam- 
hang met die van ander en hoe almal 
saam in hierdie knelsituasie verande- 
ring kan bring. 

In hierdie politiseringsproses bly 
die nagmaal vanuit die staanspoor in 
die slag. Vir Pomp het die nagmaal 
verval tot `n niksseggende rite wat 
van elke konkrete inhoud beroof is — 
'n viering van iets wat niemand meer 
helder voor oë staan nie. Volgens 
Pomp was die nagmaalsviering oor- 
spronklik `n gebeure met, of sy min- 
ste, latente politieke implikasies poli- 
tiek gesien, vervolg hy, mag ons ge- 
weldig van mekaar verskil, in die Heer 
is ons een en vier saam nagmaal. In 
'n ,kritiese gemeente” is dit uitgeslote 
omdat die nagmaal weer te staan kom 
in die konkrete werklikheid as 'n 
,Samesweringsmaaltyd” van verdruk- 
tes en van hulle wat daadwerklik soli- 
dér is met die verdruktes. In die hui- 
dige gebruik, betoog hy, word die 





religieuse” behoeftes van die mens 
bevredis maar die sosiale teenstel- 
lings bedek en die mense word nie 
gehelp nie. Vir hom is die kerk slegs 
'n verdowingsmiddel wat ontvlugting 
bied teen die harde werklikheid—dit is 
slegs 'n vlug in `n idealistiese toekoms- 
droom. Die kerk he! vir Pomp slegs 
'n imiddel geword om die bestaande 
toedrag van sake te handhaaf en die 
inaghebbers se hande te sterk. 

Sy kritiek teen die kerk, is egter 
juis Gie swakheid van sy argument. 
Hy beskuldig die kerk daarvan dat hy 
Sy uitgangspunt neem in die evangelie 
wat as 'n korreksie moet dien op die 
huidige maatskaplike ontwikkeling 
(dit 's die Nederlandse kerk!). Maar 
dit, sê hy, werk verlammend. Volgens 
Pomp moet die uitgangspunt nie van 
die evangelie wees nie maar die prak- 
tyk van `n klassestryd wat die hele 
samelewing versteur en verskeur. 

Sy siening beteken die praktiese 
verskeuring van die kerk volgens die 
party-politieke grense. In die praktyk 
word alle gegewe eenheid in Jesus 
Christus ontken tensy hierdie eenheid 
sosiaal te demonstreer is in 'n een- 
derse politieke siening, 'n eenderse 
sosiale lewe en `n vernietiging van 
die armoede. 

Hierdie ideaal is duidelik ontleen 
aan die kommunistiese filosofie van 
Marx wat hy ook aanhaal as `n bruik- 
bare politieke model wat nagevolg kan 
word. Dit verklaar dan waarom ds. 
Pomp homself oppomp oor die knel 
punte wat in die kapitalistiese wêreld 
voorkom — die wêreld waarin hy in 
Nederland leef — maar geen woord 
kwytraak oor die knelpunte en ver- 
slawing van die wêreld waarin sy Oos- 
Europese broers onder sy ,model- 
plan” van Marx moet leef en waarin 
hulle die evangelie moe! uitdra. 

Omdat hy nie van die evangelie 
uitgaan nie maar van die mens, is dit 
te verstaan dat die nagmaal vir hom 
'n sinnelose rite geword het. Die evin- 
gelie is nie na die smaak van die 
mens nie — dit word in sy kritiek 
bevestig. Sy ,kritiese gemeente” is on- 
krities omdat dit nie van die maatstaf 
van die Skrif uitgaan nie maar van 
partypolitiek. Die versoening met God 
deur Christus is vir hom betekenisloos 
omdat 'n versoende mens vir hom 
'n Marxistiese mens is. Maar dat die 
Marxistiese idealistiese droom `'n 
drogbeeld is en in die praktyk 'n 
vernietigende monster wat die mens 
nie in sy geheel sien nie (soos Pomp 
dit vereis) maar slegs as 'n instru- 
ment tot voordeel van die staatsgesag, 
sien die ,.kritiese kerk” van Pomp nie 
raak nie. 


Dat arm en ryk, slaaf en vryman, 
swakke en sterke in die geloof, saam 
aan een nagmaalstafel sit omdat hulle 
almal te same en afsonderlik deur 
Jesus Christus gered is, dit verstaan 
hy nie. Seker daarom dat hy ook nie 
verstaan dat die kerk juis die plek 
is waar die gelowiges begrip vir me- 
kaar kry en deur Jesus Christus me- 
kaar tot steun, bemoediging, verma- 
ning, ensovoorts is. Sy kritiese kerk 
dra nie die banier van die kruis nie 
maar gryp na die geweld van die 
swaard. 


Niemand sal dit seker wil ontken 
dat die kerk sy tekortkominge het 
nie. In talle opsigte skiet die kerk 
tekort in baie opsigte is die kerk 
verleë en bly `n antwoord skuldig; 
soms raak die kerk so verknoop met 
homself dat die trefkrag van die 
evangelie beslis nie te soek is in die 
rigting wat ds. Pomp inslaan nie. Ds. 
Pomp se oë is so op die wêreld gerig 
dat hy die doel en wese van die kerk 
uit die oog verloor. 

Die kerk is nie daar om die wêreld 
te hervorm nie. Die kerk is wel in die 
wêreld maar nie van die wêreld nie; 
sy politiek is nie partypolitiek nie — 
nie menslike ideale nie — maar die 
,politiek” van die Koninkryk van 
God. Dit gaan dus in die kerk om die 
hervorming van die mens; `n voort 
durende konfronteer met Jesus Chris- 
tus om 'n voortgaande verdieping van 
die geloof teweeg te bring. Die ,,her- 
vormde” mens, en daarom die ,,her- 
vormde” kerk van Christus moet so 
in sy eie midde die waarheid van die 
evangelie in sy volle omvang en tref- 
krag uitleef, dat die kerk in sy lewe 
SOOS `n lig op `n staander moet wees. 


Wanneer die lig onder `n maatem- 
mer verdwyn sal geen Marx of die 
krag van klassegeweld of rewolusie 
die lig laat onflikker nie — dit sal 
eerder die lig vernietig. Die ware 
kritiese kerk is die kerk wat in Jesus 
Christus sy blindheid, naaktheid, ar- 
moede, ensovoorts ontdek en by die 
kruis van Christus tot inkeer, beke- 
ring en hervorming kom. 





Wat sal deur rewolusie veranderde 
strukture help, as die mens nie ver- 
ander en leer om God en die naaste 
lief te hê nie. 

— Prof. G. C. van Niftrik. 

Ek vind nêrens in die Bybel `n 
houvas vir die ewolusionistiese opti- 
misme, wat die huidige politieke akti- 
wisme besiel nie. 

— Prof. G. C. van Niftrik. 

(14) AS TOERIS DEUR ISRAEL, 
LAND VAN DIE BYBEL 


Terwyl ons vinnig met die teerpad 
deur die vrugbare vlaktes van Jisreël 
nader kom aan Megiddo, gaan mens sé 
gedagtes terug na die dae van die 
Rigters. Op min plekke in die wêreld 





DR. P. J. THEO KOEKEMOER 





is daar deur die loop van eeue en 
eeue soveel veldslae gelewer as hier 

.., vanaf die dae van Josua tot en 
met die Sesdaagse oorlog. Ons gids 
(soos die meeste Joodse gidse) het 
graag van die Sesdaagse oorlog ge- 
praat, altyd met 'n tikkie hoogmoed. 
,Hoe het julle dit tog reggekry om 
die vyande binne ses dae te verslaan?” 
het ek tergend-skertsend gevra. Sy 
antwoord het ewe skertsend gekom: 
,U sien, ons glo aan ons Bybel wat 
ons leer: ses dae moet jy arbei en al 
jou werk doen . . . die sewende dag 
moet jy rus”. Inderdaad is hier swaar 
geveg met groot lewensverlies ten ge- 
volge. 


Megiddo . . . geleë aan die belang- 
rike pad wat in die Bybelse dae 
Egipte met Damaskus verbind het. In 
Josua 12 (vers 21) word 'n opsom- 
ming gegee van die konings wat deur 
Israel verslaan is toe hulle die land 
Kanain in besit geneem het. Onder 
die een en dertig verslane konings 
verneem ons ook dat die koning van 
Megiddo die knie moes buig. Dit was 
min of meer 1250 jaar voor die ge- 
boorte van Christus. Vir ons Suid- 
Afrikaners wat gewoond is om ge- 
skiedenis te bereken vanaf 1652 na 
Christus tot vandag, is dit moeilik 
om So vinnig oor die eeue terug te 
dink. Verder weet ons ook dat daar 
'n verslapping by die stamme van 
Israel gekom het in hulle verdrywing 
van die Kanainiete, veral in die tyd 
na die dood van Josua. Ons lees in 
Rigters I (vers 27): ,En Manasse het 
Bet-Sean met sy onderhorige plekke 
en Ta4nag met sy onderhorige plekke 
en die inwoners van Dor met sy on- 
derhorige plekke en die inwoners van 
Jibleam met sy onderhorige plekke en 
die inwoners van Megiddo met sy 
onderhorige plekke nie verdrywe nie: 
en die Kanaëniete het verkies om in 
hierdie land te bly woon”. Dit is ook 
hier waar Debora en Barak in `n 
skitterende oorwinning Israel verlos 
het van die Kanainitiese koning Ja- 
bin: ,Konings het gekom, geveg; toe 
het die konings van Kanain geveg by 
Ta#inag. by die waters van Megiddo...” 
(Vergelyk Rigters hoofstuk 4 asook 
hoofstuk 5 vers 19). Die waters van 
Megiddo dui op die beek Kison wat 
hier vloei. 

MEGIDDO (ARMAGEDDON) 





MEGIDDO: Op die voorgrond 'n deel van die argeologiese opgrawings. Op die 
agtergrond die vrugbare vlakte van Jisreël. Dis hier waar pous Paulus VI en die 
Israelse president mekaar op 5.1.1964 ontmoet het. 





MEGIDDO: 'n Rekonstruksie hoe die bergvesting gelyk het in antieke tye. Dik mure 
van ongeveer 25 voet is deur die opgrawings blootgelê. 


Die grootskaalse opgrawings wat tot 
vandag hier aan die gang is, het lig 
gewerp op Megiddo sedert die dae van 
die Kanainiete, maar veral het die 
dae van Salomo weer herleef. Wan- 
neer ons hier van die tye van Salomo 
praat, kan dit gestel word in die 
jare 970 v.C. tot 948 v.C. (ongeveer). 
Ons lees in die Ou Testament van 


twee konings wat hier gesterf het. 
Toe Jehu koning van Israel geword 
het, het hy dadelik begin met die uit- 
roeiing van die goddelose koning 
Agab se geslag. Nadat Jehu vir Joram 
tussen sy arms geskiet het sodat die 


] Na volgende bladsy 


pyl deur sy hart gegaan het, het 
Ahasia, die koning van Juda haastig 
weggevlug terwyl hy in sy wa dodelik 
gewond was, in die rigting van Megid- 
do, waar hy gesterf het (2 Koings 9 
vers 27). Ook weet ons van 'n ander 
groot veldslag wat hier plaasgevind 
het toe koning Josia sy lewe hier 
verloor het teen Farao Nego van 
Egipte: ,In sy dae het Farao Nego, 
die koning van Egipte, teen die koning 
van Assirië opgetrek na die Eufraat- 
rivier; en koning Josia het hom tege- 
moet getrek, maar die het hom ge- 
dood by Megiddo net toe hy hom sien. 
En sy dienaars het hom dood vervoer 
van Megiddo af en hom in Jerusalem 
gebring, en hom in sy graf begra- 
we...” (2 Konings 28 vers 29 en 
30). 


Voordat ons die heuwel waarop die 
vesting Megiddo tot stand gekom het 
beklim het, is ons eers 'n gebou binne- 
gelei waar allerlei voorwerpe wat deur 
argeloë gevind is, ja die hele geskiede- 
nis van die argeologiese opgrawings 
te Megiddo, ten toon gestel is. 'n In- 
drukwekkende rekonstruksie van hier- 
die sterk militêre vesting, soos dit in 
koning Salomo se tyd moes gelyk het, 
is deur deskundiges daargestel. Trou- 
ens, Megiddo was 'n militêre vesting 
uit oeroue tye. Die stadsmuur was 
ongeveer 25 voet dik. Talryke pot- 
skerwe bewys onder andere die sterk 
Babiloniese invloed wat die ,,stad” 
ondergaan het. 


Wanneer mens die kliptrappe af- 
klim na die mees fantastiese water- 
tonnel wat jy kan bedink, verstaan 
mens eers werklik waarom hier so `n 
sterk verdedigingsvesting kon gebou 
word: hier was water. Stap mens aan 
die anderkant van die tonnel weer die 
trappe op, om bo-op die heuwel `n 
panoramiese blik te kry van hierdie 
groot en vrugbare, histories-ryke val- 
lei, dan kan jy hierdie plek tog nie 
verlaat nie, sonder om ook te dink aan 
die feit dat die laaste boek van die 
Bybel, die diep-simboliese boek, die 
apokalips, die boek van die Open- 
baring van Johannes, ook oor hierdie 
plek iets besonders te sê het: 'n pro- 
fesie wat @rens in die toekoms in ver- 
vulling sal gaan. Voor Johannes het 
'n ander profeet ook hierdie plek in 
Sy profetiese visie betrek: Sagaria. 
“In die dag sal die rouklag groot wees 
in Jerusalem, soos die rouklag van 
Hadad-Rimmon in die laagte van Me- 
giddo ... ” (Sagaria 12 vers 11). 
Ons lees wat die siener van Patmos 
sê: ,,En die sesde engel het sy skaal 
uitgegooi op die groot rivier, die 
Eufraat, en sy water het opgedroog, 
sodat die pad van die konings wat van 
die ooste af kom, reggemaak kon 
word. En ek het uit die bek van die 
draak en uit die bek van die dier en 





MEGIDDO: Argeologiese opgrawings 
voor die intog van Israel blootgelê. 


uit die mond van die valse profeet 
drie onreine geeste soos paddas sien 
kom. Want dit is geeste van duiwels 
wat tekens doen, wat uitgaan na die 
konings van die aarde en die hele 
wêreld, om hulle te versamel vir die 
oorlog van daardie groot dag van die 
almagtige God . . . en hulle het hul 
versamel op die plek wat in Hebreeus 
genoem word Armageddon” (Openb. 
16 vers 12 tot 16). Oor Armageddon 
is daar al baie gepraat en geskryf. Die 
mense wat dink dat hulle hieromtrent 


het hierdie Kanaanitiese 


altaar uit die dae 


sommer baie weet, is die Jehowa-ge- 
tuies. Die woord ,,Armageddon” is 
niks anders nie as die vergriekse ,,ver- 
bastering” van die Hebreeuse woord 
sHar-Megiddo” wat beteken ,,berg- 
Megiddo”. Dit is korrek dat die woord 
in die Openbaringe boek met twee d's 
vertaal word (Megiddo). Ons het net 
gewonder waarom die letter H van die 
Hebreeuse woord vir berg (har) in 
soveel vertalings, ook die Afrikaanse 
vertaling, wegselaat is. Die Griekse 

] Blaai om 

MEGIDDO 


[7] Van vorige bladsy 





Nr 


mA 


MEGIDDO: Die watertonnel wat dateer uit antieke tye; onmisbare vereiste vir 
enige militêre vesting. Die brug is gebou en elektriese beligting aangebring sodat 
toeriste maklik hierdeur kan stap. 


Nuwe Testament lees tog ook die h 
in die Grieks: Harmagedoon. 


Megiddo .. . Harmagedon .. . diep 
1ê die geskiedenis van vier duisend 
jaar hier begrawe, 'n geskiedenis wat 
stuk vir stuk ,,uitgegrawe” word. Is 

dit die rede waarom op die vyfde 
Januarie 1964, pous Paulus VI en die 
president van die staat Israel mekaar 
juis hier ontmoet het? Moet hier nog 
érens in die toekoms 'n nuwe, `n laaste 
hoofstuk geskrywe word? Ons weet 
nie. 


Pyporrel, een manuaal 
van die Suid-Afrikaanse 
Orrelbouers. Ses regis- 
ters (twee grondstem- 
me). In baie goeie toe- 
stand. Prys R1500. On- 
middellik beskikbaar. 

Tree in verbinding met 
die skriba, die Gerefor- 
meerde Kerk, Posbus 
1505, Port Elizabeth. 


TE KOOP 
Telefoon 33447. 
I 




















Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 





Kentekens 


Pyn in regtersy. 
*  Aangepakte Tong. 
*  'n Temperatuur (koors) tussen 
100 en 102 grade. 
* Hardwording van die Maag- 
wande. 
Die DR. MULLERS-BLINDEDERMMIDDEL 
is verkrygbaar by aptekers teen 
8O0c per bottel of posvry van 
Norwood Coaker, Posbus 89, 
Ladybrand. 


* 

Met nagmaalsgeld, soos die meeste 
kortweg sê word bedoel die nagmaals- 
tafelgeld wat nagmaalgangers agter- 
laat as hulle opstaan van die tafel af. 


Sommige van ons lidmate meen 
verkeerdelik dat hierdie gebruik sy 
ontstaan het by die Rooms-Katolieke 
aflaat-praktyke. 


Ons sal egter sien dat hierdie ge- 
bruik terug gaan na tye lank vO6r 
'n Rooms-Katolieke Kerk. Buitendien, 
by die Rooms-Katolieke gaan dit met 
die aflaatgeld om saligheid, by ons 
gaan dit om dankbaarheid in elke ge- 
val waar daar sprake en plek is vir 
geld in die kerklike lewe. 


In Hand. 6:2 lees ons ... Dit is nie 
reg (voor God) dat ons die Woord 
van God nalaat om die TAFELS TE 
BEDIEN nie.” Hierdie ,,tafels” is nie 
gewone eettafels van elke huis nie, 
ook nie die nagmaalstafels nie. Hier 
word van 'n ander tipe maaltyd ge- 
praat, wat ons die ,liefdesmaal” kan 
noem en vandag onbekend is. 


Judas sê in sy briefie in vers 12: 
,Hulle is skandvlekke in julle LIEF- 
DEMAALTYE, wat sonder vrees saam 
fees hou en hulleself voer ...” Die 
Statebybel in sy verklaring sê hier 
by vers 12: ,Grieks: agapais; dat is 
liefden. Zoo werden de maaltijden, die 
de eerste Christenen plachten met elk- 
ander tot versterking der liefde te 
houden, als het avondmaal was ge- 
houden, van welke de apostel Paulus 
sprecht 1 Cor. 11 vs. 21, 22 en die 
beschreven werden van Tertull. Apol. 
hfdst. 26.” Die Afrikaanse Bybelver- 
klaring sê hier . . . ,maaltye wat in 
die oudste Christelike gemeentes ge- 
hou is 6f voor 6f saam met die awend- 
maal en `n uitdrukking was van die 
onderlinge liefde en eenheid van die 
gelowige in Christus as hulle Hoof. 
Die valse leraars neem aan hierdie 
liefde-maaltyd deel, maar hulle is daar 
soos skandvlekke.” 


In 2 Petrus 2:13 lees ons ook van 
hierdie valse leraars: ,,. . . hulle is 
skandvlekke — en smette, weelderig 
in hul bedrieërye as hulle met julle 
saamsmul.” 


Volgens sommige eksegete is in 
Filippense 1:9 ook 'n verwysing na 
dié liefdemaaltye. 


Soos reeds geblyk het, lees ons nie 
alleen in die Bybel van hierdie liefde- 
maaltye nie maar ook by die vroeg- 
Christelike skrywers. 


So lees ons in die brief van Ignatius 
aan die Romeine, hoofstuk sewe vers 
3: Ek het geen vreugde in vergank- 
like voedsel nie... Ek verlang na die 
brood van God wat die vlees van 
Jesus Christus is... en as drank ver- 


lang ek na sy bloed wat onverganklik 
,agape' is.” Sommige meen dat hier 
'n woordspel is op nagmaal en liefde- 
maal. 


DR. H. G. VAN DER WESTHUIZEN 





Ook aan die Smirneërs, hoofstuk 
8:92, skryf Ignatius: ,,Dit is nie wettig 
sonder 'n biskop ng om te doop nég 
om ,agape' te hou nie.” Sommige ver- 
taal hier met ,,love-feast” en kom- 
mentarieer: ,the name was given to 
the social meals, in which the early 
church sought to give expression to 
the amity and brotherly love of it's 
members (J. H. Srawley). 


Hierdie liefdemaal, onafskeidelik 
van die nagmaal, was wesenlik deel 
van die barmhartigheidsdiens sowel 
van die Joodse gemeente as van die 
vroeg Christelike kerk wat ,,heel- 
waarskynlik op dieselfde patroon as 
die Joodse gemeente, hulle armsorg 
ingerig (het).” (B. J. Engelbrecht, Die 
Amp van die Diaken, bl. 25). 


Daar was onder die Jode twee SOoT- 
te armversorging. Sommige is elke 
das versorg. Ander elke Vrydag (Ernst 
Heanchen). Jerusalem was in sewe 
sinagosgale distrikte verdeel (dink aan 
die sewetal van Handelinge 6!). Uit 
hierdie gebiede kom dan Vrydagaand 
na Vrydagaand rykes (en armes) met 
kos wat op die liefdetafel gebring 
word, sodat die armes en weduwees 
mag eet en voorraad ontvang om ook 
nie op die Sabbat, die volgende dag, 
te werk vir lewensonderhoud nie. 
Hierdie patroon is gevolg deur die 
Nuwe Testamentiese gemeente. Omdat 
laasgenoemde egter nie wetties is nie, 
vind die liefdemaal en awendmaal 
plaas op die eerste dag van die week. 
So was liefdemaal en awendmaal pen- 
dante. Hulle wat gemeenskap met God 
beoefen in die nagmaal kan nie anders 
as om ook broederlike gemeenskap te 
beoefen met mekaar en die minderbe- 
voorregtes nie. 


Stauffer konkludeer: ,Agape wird 
terminus technicus fir das briider- 
liche Liebesmahl, das sich aus den 
Anf#ingen der Mahlgemeinschaft ent- 
wickelt und auch in sozialer Hinsicht 
bedeutsam sich auswirkt.” (T.W.Z.NT. 
1,55 11-18). 


Ons het reeds gesien van sekere 
ongereëldhede by hierdie liefdemaal- 
tye, soos ook ongereëldhede in ver- 
band met die sosenaamde liefdeskus 
wat as eindelike wanpraktyk verdwyn 
het. So kan die Bijbelsch-Kerkelijk 
Woordeboek onder redactie van prof. 
dr. A. van Veldhuizen dan oak op bl. 





ass NAgmaals tafelkollekte....... sg TEE 


33 sê na aanleiding van die Awend- 
maal: ,, . . . oorspr. verbonden met 
het liefdemaal (Agape) is het allengs 
hiervan losgemaakt.” En in verband 
met die liefdemaal word op bl. 6 gesê: 
,liefde-maaltijden, in de 2de eeu van 
het Avondmaal gescheiden, bestonden 
voort tot het begin der 3e eeu, maar 
verloren hun belang en worden om 
de misbruiken, allengss afgeschaft.” 


Hoe die geskiedenis dan nou ookal 
verder loop, wil ons graag die geld 
op die nagmaalstafel sien as rudimen- 
tére oorblyfsel of herstel van dié 
liefdemaal. En daarom mag ons sê: 
Dit is 'n oeroue gebruik dat die 
nasmaalstafelkollekte uitsluitlik vir 
die diakonale werk gebruik word” (B. 
J. Engelbrecht, a.w., bl. 238). 


Die geldstuk wat ons plaas op die 
nasmaalstafel is 'n dankoffer wat van- 
weë sy gebruikoorsprong bedoel is vir 
diakonale werk. Ek mag dus uit dank- 


baarheid — nie om die nagmaal of 
predikant te betaal of ter wille van 
'n aflaat nie — 'n geldstuk op die 


tafel lé. Geld pas op hierdie oomblik 
en is nie onrein nie. Geldgierisheid 
is 'n wortel van alle euwels (1 Tim. 
6:10). 


Geld is die konkrete uitdrukking 
hier van dankbaarheid — en om laas- 
genoemde gaan dit by die nagmaal. 
Ons kan nie sê: op da4rdie oomblik is 
ek in SO 'n mistiese vervoering en 
gemeenskap met God dat ek sweef en 
los is van die aardse en ook van my 
medebroer en -suster nie! Nee, dit 
gaan 66k om die gelowige gemeen- 
skap as broeders en susters met me- 
k44r. En in hierdie gemeenskap help 
'n toegeneë hart en niks meer, nie 'n 
blou duit nie. 


Hierdie gebruik is eeue oud al, ook 
in die Reformatoriese kerke. Eeue ge- 
lede was die gebruik om silwer kom- 
me vir dié doel te gebruik. Aan die 
begin van die vorige eeu het dr. J. T. 
van der Kemp, sendeling in die Lon- 
dense Sendinggenootskap, wat op al 
Maart 1799 jin Kaapstad gekom het, 
byvoorbeeld nog nagmaal laat vier 
soos hy sê: die voorbeeld wat Jesus 
en sy apostels vir ons nagelaat het: 
,we keep the old Agape (feasts of 
Charity Ep. of Jud. v. 12 and 1 Cor. 
ji; 83, 34) which we always conclude 
with showing the death of the Lord in 
the Holy Supper.” (So skryf hy in `n 
brief aan sy neef op 6 April 1803). 


Die gedagte met `n doek op die nag- 
maalstafel waarénder die geld geplaas 
word, is dus nie om te simboliseer dat 
ons openlik bê die doek Jesus dien, en 

VRAEBUS...... 


DIE RHODESIESE NED.HERVORMDE KERK 


Vraag: 

Ons is en wil tog altyd wees lidmate 
van die Nederduitsch Hervormde 
Kerk van Afrika. So lees ons dit in 
ons kerklike publikasies en so word 
die naam ook genoem oor die radio. 

Waarom tog nou die Rhodesiese 
Nederduitsch Hervormde Kerk”? Is 
Rhodesië nou nie meer in Afrika nie. 
Binnekort kry on nog miskien die 
Malawiese, 'Tanzaniese, Botswaniese 
en Zambiese Ned. Herv. Kerke. 

Ons sou reken dat so 'n naamsver- 
andering totaal onnodig was. Bewaar 
ons tog van verbrokkeling en veral 
nou snobisme.” 

Hierdie vraag is gestel deur ,,Oom 
Hendrik” van Kriekstraat 33, Villiers. 
JOH DREYER 

Antwoord: 

Op die Algemene Kerkvergadering 
van 1970 was daar 'n beskrywingspunt 
afkomstig van die Ring van Rhodesië 
wat soos volg gelui het: 

,Dat die moontlikheid ondersoek 
word om aan die kerk in Rhodesië 
'n status toe te ken wat sal meebring 
dat die Nederduitsch Hervormde Kerk 
van Afrika in Rhodesië `n selfstandige 
organisatoriese eenheid met `n eie 
kerknaam eie aan Rhodesië sal wees 
en dat die benaming Rhodesiese Her- 
vormde Kerk” of te wel vertaald 
Rhodesian Reformed Church” aan 

VERSEKERAARS BEPERK 
Hoofkantoor: Rentmeestergebou, Bosmanstraat 219, Pretoria. 


VOLLEDIG BEPLANDE LEWENS- 
VERSEKERING VERSKAF GEMOEDSRUS 


hierdie deel van die kerk gegee sal 
word.” 

Na bespreking is die volgende be- 
sluite geneem: 

1. ,Die vergadering besluit in be- 
ginsel om die mate van selfstandig- 
heid aan die kerk in Rhodesië te gee, 
wat voldoende sal wees om die ge- 
stelde doelwitte te verwesenlik, en 
verleen volmag aan die Algemene 
Kommissie om die nodige stappe te 
dien effekte te neem.” 

2. ,Die Ring van Rhodesië sal be- 
kend staan as Die Rhodesiese Her- 
vormde Kerk, te vertaal as ,The Rho- 
desian Reformed Church”. 

Met die bespreking van die beskry- 
wingspunt uit Rhodesië is daar deur 
afgevaardigdes uit Rhodesië op gewys, 
dat in die hoofsaaklik Engelsspreken- 
de land daar voortdurend verwarring 
in die Engelstalige pers en ook by 'n 
deel van die publiek is met die ver- 
taalde name van twee van die Afri- 
kaanstalige kerke naamlik Ned. Ge- 
reformeerd en Ned. Hervormd, omdat 
die twee woorde: Hervormd en Ge- 
reformeerd dieselfde beteken en albei 
in Engels met die een woord ,,Re- 
formed” vertaal word. Hervormd is 
die suiwer Nederlandse woord om 
aan te dui dat die kerk, uit die kerk- 
hervorming van die 16de eeu gebore, 
hervormd, dit wil sê gesuiwer is van 


dd 


Roomse dwaalleer. Die woord gerefor- 
meerd is egter `n verhollandse Franse 
woord, wat ingang in die Nederland- 
se taal gevind het veral as gevolg van 
die invloed van Calvyn wat `n gebore 
Fransman was. 


Die gevaar wat die vraesteller sien, 
dat ons dalk nog ,binnekort” 'n Mala- 
wiese, 'Tanzaniese, Botswaniese en 
Zambiese Ned. Herv. Kerk, sal kry, 
bestaan eenvoudig nie. 


Nagmaaltafelkollekte 


C] Van vorige bladsy 


in die geheim — 6nder die doek — 
die Mammon dien nie! Die verberging 
is ooreenkomstig Mattheus 6:3: ,,Maar 
jy as jy liefdadigheid bewys, laat jou 
linkerhand nie weet wat jou regter- 
hand doen nie.” 


Ten slotte wil ek ernstig maan dat 
ons dié barmhartigheidsdienskollekte 
nie moet verwar met die deurkollekte 
nie. Beide het hulle afsonderlike oor- 
spronge, betekenis en bedoeling. Hier 
verwys ek na 'n studiestuk deur die 
Ring van Zeerust aanvaar in 1968. 


(Voetnoot van die redakteur: Verre- 
weg die meeste van ons lesers ken 
geen Duits nie. Daarom moet 'n Duit- 
se aanhaling liewer vertaal word). 














'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 

Die Agtergrond tot die ont staan van van Rieheeckdag 


Toe dit teen die einde van Fe- 
bruarie 1973 bekend geword het dat 
Van Riebeeckdag as 21 jaar-oue open- 
bare vakansiedag waarskynlik tydens 
die huidige parlementsitting deur wet- 
gewing afgeskaf gaan word, het 'n 
studie van die agtergrond tot die ont- 
staan van Van Riebeeckdag die vol- 
gende interessante feite aan die lig 
gebring: 

6 April deur Kommandeur Jan van 
Riebeeck as Dank- en Biddag ingestel: 


Die mees merkwaardige feit wat 
aan die lig gekom het ,is dat 6 April 
reeds in 1654 deur kommandeur Jan 
van Riebeeck as 'n dank- en biddag 
ingestel is en dat hy persoonlik die 
hoop uitgespreek het dat dié dag 
nooit deur die volgende geslagte ver- 
geet moet word nie. 


Onder datum 6 April 1654 maak die 
Daghregister van Van Riebeeck in die 
volgende bewoording melding van die 
instelling van 6 April as dank- en 
biddag: 

,Heden voor de tweede mael jarich 
sijnde dat wij door Godes H. geleyde 
met de Schepen Drommedarus, Reyger 
ende Goede Hoop hier ter plaetse be- 
houden syn aengelandt omme dese for: 
tresse ende colonie nae d' ordre onser 
Heeren Meesters op te maecken ende 
stabileren, ende gemerckt Godt de 
Heere alle die saecken tot den dach 
van heden met veele segeningen wel 
ende gewenscht heeft laeten succede- 
ren ende voltrecken, soo hebben be- 
slooten, ende oock voor d' eerste 
revse begonnen, desen dach, den Gen 
April wesende, tot Godes eere met 
dancksegginghen te vieren ende voor 
alftijt tot een vastblijvenden danck- 
ende bededach in te stellen, ten eynde 
daerbij des Heeren weldaeden, aan ons 
bewesen, bij ons naecomelingen noyt 
vergeten, maer altijt tot Godes eere 
ter gedachtenisse in memorie gehou- 
den mogen worden.” 


Waar die eerste verjaarsdag van 
Van Riebeeck se aankoms aan die 
Kaap op 6 April 1652, in 1658 blyk- 
baar ongemerk verbygegaan het, het 
die tweede verjaarsdag van die koms 
van die blanke Hollandse koloniste en 
die vestiging van 'n blanke Hollandse- 
Afrikaanse en Wes-Europese beska- 
wing aan die suidpunt van Afrika 
die geleentheid gebied vir 'n dank- en 
biddag ter ere van God en tot in lengte 
van dae. 

Blykens 'n inskrywing in die Dagh- 
register onder datum 6 April 1655, is 
die ingestelde dank- en blddag die 

'n Voorstelling van die landing van Jan van Riebeeck in Tafelbaai op 6 April 1652 
deur die kunsskilder, C. Bell, in 1850 


eerste keer na sy instelling in 1654, 
op die volgende wyse gehou: 


,Fraij, droogh weer, ende jarigh 
sijnde van den dagh onses arrivements 
uijt 't patria alhier, hebben op dato 
den daerover gestelden danck- ende 
bededagh gehouden, ende dierhalven 
door den predicant van den Phenicrz, 
genaemt Harmanus Bushoff, 't woordt 
Gods laten predicken.” 


Die dank- en biddag, wat deur kom- 
mandeur Van Riebeeck ingestel is, is 
dus reeds by geleentheid van die eer- 
ste onderhouding daarvan op 'n be- 
sondere wyse gedenk. Die erediens 
wat deur ds. Bushoff in Tafelbaai ge- 
lei is, beklemtoon ook die godsdien- 
stige karakter van die ingestelde fees- 
dae. Ds. Hermanus Bushoff, wat die 
godsdiensoefening op 6 April 1655 
waargeneem het, is — blykens 'n ge- 
skiedkundige aantekening agterin die 
betrokke uitgawe van die gepubliseer- 
de Daghregister — in 1620 in Utrecht 
gebore. Na suksesvolle studie in Lei- 
den en Utrecht, en nadat hy reeds 
enige jare in Nederland in die be- 
diening gestaan het, het hy op 10 
Desember 1654 met die Vogel Phenix 
uit Texel na Oos-Indié vertrek. Hy 
was dus juis op sy uitreis toe hy die 
erediens op 6 April 1655 aan die Kaap 
gelei het. Op 24 Junie het hy in Ba- 
tavia aangekom. In die Ooste was hy 
predikant op Formosa en later te 
Batavia, waar hy in 1674 oorlede is. 


Die dank- en biddag is ook die 
volgende jaar onderhou, soos blyk uit 
'n inskrywing in die Daghregister on- 
der datum 6 April 1656: 

,Ende is op heden den jaerlijckxen 
bede- ende danckdagh over 't ge- 
luckigh arrivement ende goet succes 
van de begonnen besettinge deser 
plaetse, etc.” 


Aangesien die kommandeur en 'n 
aantal manne op 5 en 6 April 1657 
in geselskap van kommissaris Van 
Goens al die bakens in die ,vlacte 
van de 'Tafelbay ende Bay Fals” gaan 
besigtig, eers teen die aand van 6 
April in die Fort teruggekeer het, en 
sy aandag so deur die besoek van die 
kommissaris in beslag geneem is, is 
die dank- en biddag daardie jaar blyk- 
baar nie gehou nie. In 1668 is die 
dank- en biddag blykbaar ook deur 
omstandighede oor die hoof gesien en 
het dit onopgemerk verbygegaan. 

In 1659 is die aankoms van Van 
Riebeeck en sy koloniste egter weer 
'n keer op paslike wyse herdenk en 
vind ons die volgende inskrywing 
onder datum 6 April in die Daghre- 
gister: 

,Jaersdagh van de genomen posses- 
sie deser Caep bij d" Ed. Compagnie, 
mitsgaders bid- ende danckdagh voor 
den zegen door Godt de Heere over 
alle met soo goede successen ver- 
leent.” 

[] Blaai om 

VAN RIEBEECKDA 


] Van vorige bladsy 


Dringende sake van openbare be- 
lang vir die nedersetting wat telkens 
op 6 April in die jare tot met sy 
vertrek op Sondag 7 Mei 1662, die 
aandag van die kommandeur en Sy 
personeel gevra het, het vermoedelik 
daartoe bygedra dat die dank- en bid- 
dag wat deur Van Riebeeck in 1654 
ingestel en daarna enkele kere gehou 
is, in die sestigerjare onopgemerk ver- 
bygegaan het. Dit behoort interessant 
te wees om die verdere lotgevalle van 
die destydse dank- en biddag na te gaan 
en of dit na 1659 ooit weer van 0wer- 
heidsweë erkenning gekry het, en in-die 
gees van sy oorspronklike instelling 
gevier is. So 'n studie sal egter baie 
tyd in beslag neem. Een feit staan 
egter vas en dit is dat 6 April in die 
loop van die afgelope drie eeue altyd 
`n besondere plek in die volksgeheue 
van die Afrikaner ingeneem het en 
dit verklaar ook waarom die Afrikaner 
tot op die huidige dag `n besondere 
waarde aan die aankoms van kom- 
mandeur Jan van Riebeeck en sy ge- 
volg in Tafelbaai op 6 April 1652 
geheg het. Dit is verder ook opmerk- 
lik dat voordat die regering van dr. 
Malan in die begin van die vyftiger- 
jare Van Riebeeckdag as een van ons 
openbare vakansiedae deur wetgewing 
ingestel het, 6 April deur verskillende 
instansies en op verskillende wyse 
herdenk is. Dit was veral die Fede- 
rasie van Afrikaanse Kultuurvereni- 
gings (F.A.K.) wat, lank voor die 
amptelike instelling van Van Rie- 
beeckdag, sorggedra het dat die ,Jan 
van Riebeeckfeeste” landswyd gevier 
is. In 'n verslag van werksaamhede 
van die F.A.K. vir die tydperk 1.4.1948 
tot 31.3.1949, onder andere onderte- 
ken deur dr. N. Diederichs (R.D.B.) 
en ds. T. F. J. Dreyer (Ned. Herv. 
Kerk), word daar onder die hofie 
Volksfeeste verwys na die Jan van 
Riebeeck-fees, na Krugerdag en na 
Dingaansdag en in verband met eers- 
genoemde geskrywe: ,,Die Jan van 
Riebeeckfees op 6 April 1948 was 
weer redelik algemeen gevier”, terwyl 
daar in dieselfde jaar aandag gegee 
is aan die moontlikheid van 'n groot 
volksfees op 6 April 1952 en onder- 
houde oor die voorgestelde Van Rie- 
beeckfees met die destydse Eerste 
Minister gevoer is. Nadat die lands- 
wye feesviering in verband met die 
inwyding van die Voortrekkermonu- 
ment in Desember 1949 agter die rug 
was, het die viering van Van Rie- 
beeckfees in 1952 die aandag van die 
volk en owerheid gekry. Die luister- 
ryke Van Riebeeckfeeste wat op 6 
April 1952 oral in die Unie van Suid- 
Afrika gevier is, is nog vars in ons 
geheue, so ook die jaar toe Van 

Riebeeckdag vir die eerste keer as 
amptelike openbare vakansiedag op 
die kalender verskyn het. 

Waar die voorneme van die rege- 
ring om sekere vakansiedae, waaron- 
der Van Riebeeckdag, in die huidige 
parlementsitting af te skaf, bekend 
geword het, sal dit goed wees om 
aandag te gee aan die motivering Vir 
die instelling van Van Riebeeckdag op 
6 April, wat die Kommissie van On- 
dersoek insake Openbare Vakansiedae 
in 1950 in sy verslag gegee het. 

Blykens Goewermentskennisgewing 
Nr. 2377 van 4:11.1949, gepubliseer in 
die Staatskoerant van die Unie van 
Suid-Akrika, gedateer 4.11.1949, het 
goewerneur-generaal G. Brand van Zyl 
op las van die Goewerneur-generaal- 
in-rade (die destydse kabinet onder 
leiding van dr. Malan en waarin dr. 
T. E. Dênges as Minister van Binne- 
landse Sake sitting gehad het) op 31. 
10.1948 aan `n kommissie bestaande 
onder andere uit dr. S. H. Pellissier 
en proff. H. B. Thom en J. C. van 
Rooy, opdrag gegee ,,om ondersoek 
in te stel en verslag te doen oor die 
wenslikheid om die ,,Openbare Feest- 
dagen Wet (Nr. 3 van 1910)” te wysig 
ten einde 'n geskikter en beter inge- 
deslde kalender van openbare vakan- 
siedae daar te stel, en oor die wenslik- 
heid om sommige van die aanbevole 
vakansiedae onder die bepalings van 
die wetgewing oor Sabbatdae te bring”. 

'n Groot aantal persone, verteen- 
woordigende `n groot verskeidenheid 
van liggame en instansies het vanaf 
15 November 1949 tot 22 Februarie 
1950 getuienis voor die kommissie af- 
gelê. Namens die Nederduitsch Her- 
vormde Kerk het ds. A. J. G. Oost- 
huizen, destyds op Pretoria voor die 
kommissie getuienis afgelê, ds. H. F. 
V. Kruger en drie ander predikante 
namens die Gereformeerde Kerk, dr. 
A. J. V. Burger (skriba Sinodi) na- 
mens die Ned. Herv. of Geref. Kerk 
van Transvaal, proff. S. P. E. Boshoff 
en F. C. L. Bosman namens die SA. 
Akademie vir Wetenskap en Kuns, 
prof. G. Dekker en mnr. A. F. Weich, 
namens die F.A.K., mev. M. M. Jansen 
namens die Herenigde Nasionale Par- 
ty van 'Transvaal, mevv. Raath en 
Kock, namens die S.A. Vrouefederasie, 
mnr. J. E. Reeler namens die A.T.K.V. 
en prof. A. N. Pelzer as historikus. 

In sy verslag, wat in die loop van 
1950 die lig gesien het ,het die kom- 
missie in sy inleidende opmerkings 
gesê dat hy hom deur sekere hoofoor- 
wegings laat lei het en van die stand- 
punt uitgegaan het dat vakannsiedae 
van drieërlei aard is, naamlik gods- 
dienstige dae, dae van histories-kultu- 
rele betekenis en gewone dae vir ont- 
Spanning en plesier. Vakansiedae—en 
begryplikerwyse veral dié van die 
godsdienstige en histories-kulturele 
aard — moet vir die volk inhoud en 


betekenis hê in soverre hulle 'n be- 
paalde verheffende boodskap vir die 
volk dra, was nog `n aspek wat deur die 
kommissie in sy verslag beklemtoon is. 
Vervolgens noem die verslag twaalf 
vakansie" wat hy aanbeveel, waar- 
onder (2) . an Riebeeckdag — 6 April. 

In verband met 6 April, Van Rie- 
beeckdag lui die verslag as volg: 
, is 'n nuwe vakansiedag wat 
deur u Kommissie aanbeveel word. 
Die getuienis ten gunste daarvan was 
oorweldigend, en was nie beperk tot 
die een of ander Provinsie nie, maar 
oral is sterk daarop aangedring en 
blykens die getuienis is Afrikaansspre- 
kendes en Engelssprekendes dit in 
hoofsaak met mekaar eens oor die 
wenslikheid van hierdie dag. Dit is 
ook opmerklik dat hierdie dag al jare 
gelede gevra is en dat die twee Gekose 
Komitees in verband met Openbare 
Vakansiedae, te wete dié van 1925 en 
1936 onderskeidelik, reeds albei `'n 
Van Riebeeckdag aanbeveel het. 
(Sien hulle verslae S.C. 10-1925 en 
S.C. 15-1936). Oor die naam vir hier- 
die dag het daar wel `n mate van 
meningsverskil aan die lig getree ... 
Die oorgrote meerderheid van ge- 
tuies was egter ten gunste van Van 
Riebeeckdag en u Kommissie wil dan 
ook hierdie naam aanbeveel. Met die 
oog op die inhoud en betekenis van 
hierdie dag, die dag waarop die Chris- 
telike beskawing na Suid-Afrika ge- 
bring is, is dit klaarblyklik beter om 
die naam daarvan met die naam van 
die stigter van blank Suid-Afrika te 
verbind as om dit `n meer algemene, 
vae benaming te gee. Sommige ge- 
tuies wou `n gerieflike dag soos die 
naaste Maandag aan 6 April, vir die 
herdenking van hierdie gebeurtenis 
hé, maar u Kommissie het gevoel dat 
waar ander nuwe lande op 'n bepaalde 
datum, wat soos `n mylpaal in hulle 
geskiedenis staan, hulle volksplanting 
herdenk, ons dieselfde moet doen en 
derhalwe is 6 April, die dag waarop 
Van Riebeeck aangekom het, gekies 
vir die doel.” 

Die voorneme van die regering om 
Van Riebeeckdag as vakansiedag af te 
skaf, het onmiddellik heftige besware 
van kultuurleiers, historici, kultuur- 
liggame en kerkgenootskappe uitge- 
lok en. die vertroue word uitgespreek 
dat die regering ag sal slaan op die 
goed gemotiveerde besware en dat hy 
die voorgenome wetgewing weer 'n 
keer in oënskou sal neem en in die 
lig van die ernstige besware teen die 
voorgenome afskaffing van die vakan- 
siedag besluit om die openbare va- 
kansiedag op 6 April te behou. Wan- 
neer daar in gedagte gehou word dat 
daar reeds voor die vertrek van Van 
Riebeeck uit Nederland besluit is dat 
sy aankoms daarna as `n dank- en 
biddag deur die nakomelinge van die 


(] Na volgende bladsy 


DIE HUWELIK - 


Syfers, vrygestel deur die Departe- 
ment van Statistiek vertel 'n skok- 
kende verhaal. Gedurende 1970 is 
altesaam 41,306 huwelike ingeseën. 
Gedurende dieselfde jaar is 7,748 hu- 
welike in die egskeidingshof ontbind. 
Dit blyk dat die hoogste persentasie 
egskeidings voorkom na ongeveer 5 
jaar se getroude lewe. By die 7,748 
egskeidings gedurende 1970 was daar 
11,098 kinders betrokke. 





DS. D. J. C. VAN WYK 





Enige hoon op genesing van hierdie 
toestand kan alleen gegrond word op 
die Skrif. Egpare moet opnuut bereid 
word om te luister na die Woord van 
God en daaruit begin leer. Dan kan 
die huwelik, ook in hierdie verbysterde 
20ste eeuse wêreld `n lieflike sieraad 
tot eer en lof van God word. Wat hier 
volg is maar enkele riglyne vanuit die 
Woord. 

(1) Opvoeding tot die huwelik: 

Die keuse van `n lewensmaat moet 
ten alle tye voorafgegaan word deur 
`n verantwoordelike opvoeding tot die 
huwelik. Hierdie opvoeding moet 
reeds by die jong kind begin en kan 
Oop geen ander wyse effektief wees nie 
as deur die voorbeeld van die ouers. 
'n Vader en moeder wie se lewe in die 
huwelik `n weerspreking is van dit 
wat hulle die kinders leer, veroorsaak 
onberekenbare skade. 'n Kind luister 
nie graag nie. Hy volg die voorbeeld 
na. Met die oog op sy eie toekomstige 
huwelik moet die kind vader en moe- 
der in die huis beleef as 'n eenheid. 
Gewoonlik onbewus, maar tog baie 
intens bemerk die jong kind baie gou 
of hy in 'n harmonieuse of in 'n ver- 
skeurde atmosfeer leef. Hoe ouer die 
kind word hoe gevoeliger raak hulle 
vir die konflikte en spanning tussen 
vader en moeder. Jong mense wat 
hulself in `n gelukkige gesinslewe vol- 
kome veilig gevoel het kom gewoonlik 
met `n lewensmaat in aanraking wat 
in dieselfde atmosfeer opgegroei het. 
Daarenteen het die misdaad van die 
vaders 'n nadelige en noodlottige uit- 
werking op die kinders, Ex. 90:5. As 
daar in die lewe van die ouers elke 
dag twis geheers het, kom dieselfde 
tendens dikwels in die jong huweliks- 
paar se lewe na vore, al het hulle voor 
die tyd doelbewus besluit om van hul 
huwelik 'n groter sukses te maak as 
hulle ouers. Ook die slegte voorbeeld 
wek helaas navolging, alle goeie voor- 
nemens ten spyte. Ouers wil dit nie 
besef nie maar 'n kind skaar hom 
baie gou aan die kant van een van die 
twistende ouers. Innerlik deurleef en 
deurworstel so 'n kind saam met die 
ouer die hele stryd! Wat meer is: by so 
'n kind raak dit diep ingeanker om al. 


tyd aan die ander parly die skuld te 
gee. Altyd word die skuld by die ander 
een veronderstel en as `n aanklag ge- 
hanteer. So word in die een ongeluk- 
kige huwelik reeds die volgende mis- 
lukte huwelik op `n gekraakte fonda- 
ment gebou. Om `n mens by wie daar 
van jongs af so `n vooroordeel teen die 
ander vasgegroei het tot ander insigte 
te bring is `n ontsettende taak. Daar- 
van kan menige pastor getuig! 

Deesdae is dit mode om vir jong- 
mense voorligting te wil gee oor seks 
en allerlei geslagsake. Sonder om die 
waarde wat dit, reg aangebied mag hê, 
te wil ontken, moet ouers besef dat 
dit niks sal baat as kinders nie in die 
lewe van vader en moeder 'n goeie 
opvoeding en voorbeeld tot die huwe- 
lik ontvang het nie. 

Waar doelbewuste huweliksonderrig 
gegee word moet paartjies juis daarop 
gewys word dat blote seksuele aange- 
trokkenheid nie genoeg is nie. Daar is 
veel meer op die spel. 'n Huwelik 
word uit die staanspoor reeds bedreig 
waar die man minderwaardigheidsge- 
voelens teenoor die vrou het of waar 
die vrou haarself volkome onbelangrik 
voel teenoor die man. Pare behoort 
daarop gewys te word dat as die huis- 
like agtergrond en lewensgewoonte 
waaruit die man en meisie kom he- 
melsbreed verskil. die aanpassing baie 
moeiliker word. Daar behoort 'n ge- 
meenskaplike basis vir geestelike en 
godsdienstige belangstelling te wees. 
Daarom moet ernstig gewaarsku word 
teen gemengde huwelike. Mense moet 
ook nie trou uit medelye met mekaar 
of uit een of ander vorm van koppig- 
heid nie. Dit is seker goed om daarop 
te wys dat hierdie oorwegings nie as 
absolute reëls kan geld nie. Daar is 
altyd uitsonderings. Daar is die huwe- 
like wat gelukkig is en waar een of 
almal van hierdie oorwesinge miskien 
nooit direk ter sprake was nie. Daar 
is ander huwelike waar al hierdie 
faktore miskien ideaal was en tog mis- 
luk die huwelik. Ervaring het egter 
bewys dat dit absolute uitsonderings 
is. A1 hierdie oorwegings is noodsaak- 
lik en dit spreek van onverantwoor- 
delikheid van die kant van die mens 
waar dit nagelaat word. Daar moet net 
onthou word dat dit na alles nie 
menslike oorwegings is nie maar die 
genade van God wat die mens se lewe 
en huwelik laat slaag. 

Belangrikste van alles is egter dat 
pare die regte gesindheid sal open- 
baar, om naamlik bereid te wees om in 
die ,.skool” van die huwelik nog steeds 
opnuut te gaan leer en dieper te 
deurgrond wat vergewende en self- 
verloënende liefde is. Dit is veral hier 
waar die beeld van die ouers in posi- 
tiewe of negatiewe sin `n baie belang- 
rike rol speel Bereidhefd tot ver- 


SKOKKENDE SYFERS 


gewende liefde bly die belangrikste 
voorwaarde tot die gelukkige huwelik. 
Daarom mag in die pastorale gesprek 
nooit met algemeenhede volstaan 
word nie. Daar moet deurgedring 
word tot die kern van elke persoon 
se gesindheid en benadering tot die 
huwelik. 

2. Omvattende lewensgemeenskap: 

Wat Genesis 2 ons leer oor man en 
vrou kan die beste beskryf word deur 
te sê dat die Skepper `n volledige 
lewensgemeenskap tussen man en 
vrou geskep het, geestelik sowel as 
liggaamlik. Dit sluit in dat man en 
vrou innerlik 'n welgevalle aan me- 
kaar sal hê, mekaar sal dien en help 
en saam sal werk. Dit is hierdie volle, 
ryke lewensgemeenskap, as liggaam- 
like, geestelike en arbeidsgemeenskap 
wat vir die mens vandag problematies 
geword het. Tog is dit, al is dit dan 
in meer beperkte sin as vroeër, moont- 
lik. Waar `n wil is is 'n weg. Maar aan 
die wil ontbreek dit solank elkeen se 
eie wense die botoon vier. As dit 
tussen man en vrou nie kom tot hier- 
die volle lewensgemeenskap nie 1ê die 
fout by albei partye, nie slegs by die 
een nie. 

Een van die belangrikste eise vir 
die vorming van 'n verantwoordelike 
Christelike huwelik is dat die getrou- 
des tyd vir mekaar sal maak. Dit is 
van die grootste belang dat die liefde 
die egoiistiese wense sal oorwin en 
dat die gemeenskaplike belang swaar- 
der sal weeg as die eie wense. Dit 
wil nie sê dat in `n huwelik nie 
gesonde meningsverskil kan bestaan 
nie. Kenmerkend vir ware liefde en 
veral in die huwelik is juis dat dit 
vindingryk en vrugbaar is. Dit is egter 
iets anders as barbaarse skeltaal en 
gevloek, en dit in die teenwoordig- 
heid van kinders ... 


VAN RIEBEECKDAG 


[7] Van vorige bladsy 

bouers van die fort en die stigters van 
die kolonie aan die Kaap ter ere van 
God in gedagtenis gehou sou word, 
dat Van Riebeeck die dank- en biddag 
dan ook werklik twee jaar na sy aan- 
koms ingestel het, dit daarna op tref- 
fende en paslike wyse herdenk het, 
dat die stigter en sy stigting vir die 
afgelope drie eeue 'n besondere plek 
verwerf het in die geheue en in die 
hart van die blanke Afrikanervolk, 
wat in die loop van die eeu aan die 
Suidpunt van Afrika tot stand gekom 
het, en dat die instelling van Van 
Riebeeckdag in 1952 met groot vreug- 
de begroet is. vertrou die lidmate van 
die drie Hollands-Afrikaanse Kerke 
en elke opregte Afrikaner, dat Van 
Riebeeckdag as openbare vakansie- 
dag deur die regering, by nadere 





oorweging, gehandhaaf sal word. 

VROUERUBRIEK...... 


11. Susanna de Roo, eggenote van ds. 
Engelbertus Franciscus le Bouca: 


Net soos in die geval van die meeste 
predikantsvroue, wat gedurende die 
eerste eeue van ons volk as geskiede- 
nis elke vorm van lief en leed saam 
met hul eggenotes en kinders meege- 
maak het en ook getuies was van hul 
mans se betrokkenheid by die ryke 
verskeidenheid van gebeurtenisse in 
die gemeentelike aktiwiteite en op 
sosiale en volksgebied, maar wie se 
name selde of ooit genoem word, sou 
Susanna de Roo, wat met ds. Le Bouca 
getroud was, ook baie kon vertel het 
van die doen en late van haar woel- 
sieke eggenoot tydens hul verblyf aan 
die Kaap in 1707 en die jaar daarna. 
Die bronne en geskrifte wat tot ons 
beskikking is, maak egter net enkele 
kere enige melding van haar en dan 
Ook as 'n vrouefiguur op die agter- 
grond. 





H. M. REX 





Engelbertus Franciscus le Boucg, 
wat in 1675 in België uit Frans-Vlaam- 
se ouers gebore is, sou in 1698 mon- 
nik word maar net voordat hy die 
eerste keer die Mis sou bedien, het hy 
onder `n sekere voorwendsel te perd 
ontvlug en hom in Nederland gaan 
vestiz waar hy in die volgende paar 
jaar `n aantal anti-Roomse strydskrifte 
uitgegee het. In 1700 het hy in Dord- 
recht lidmaat van die Waalse Kerk 
geword. Tydens sy verblyf in Neder- 
land het hy blyke gegee van sy stryd- 
lustige aard en karakter en in die 
jare daarna sou hierdie rustelose en 
emosionele man deur sy hartstogte- 
like, driftige en opvlieënde geaard- 
heid baie beroering en probleme in 
die Kaapse en Oos-Indiese Hervormde 
gemeentes veroorsaak. 


Tn 1702 het hy `n benoeming as 
predikant in die Indiese Kerk gekry 
en tydens die oponthoud van die skip 
Nigtevegt in Tafelbaai vanaf Augus- 
tus tot Oktober 1703, het ds. Le Bouca 
kennis gemaak met die Kaapse neder- 
setting en sy buitedistrikte en ook 
eredienste waargeneem. 


Toe hy in Batavia sonder `n beroep 
gesit het, het hy na Nederland ge- 
skrywe om na die Kaap oorgeplaas 
te word waar die Stellenbosche ge- 
meente in 1704 na die selfmoord van 
ds. Van Loon vakant geword het. Ds. 
Henricus Beck het intussen ook aan- 
soek gedoen om van die Drakenstein- 
gemeente na Stellenbosch oorgeplaas 

Hervormde Predikantsvroue in 


Suid-Afrika vanaf 1652 





Die ,Nieuwe Kat”, die sierlike balkon wat vanaf 1695 toegang gegee het tot die 

historiese Raadsaal binne die Kaapstadse Kasteel, waarin die Politieke Raad ver- 

gader het, hofsittings gehou is en godsdiensoefeninge plaasgevind het vanaf 22 Mei 

1695 tot met die ingebruikneming van die Groote Kerk in Januarie 1704. Alle edikte, 

proklamasies en goewermentskennisgewings is van hierdie balkon deur die sekreta- 
ris van die Politieke Raad afgekondig. 


te word. Die Here Sewentien het toe 
besluit om ds. Beck na Stellenbosch te 
stuur en die Franssprekende ds. Le 
Boucag na Drakenstein. Omstreeks die- 
selfde tyd toe die berig van sy OoTr- 
plasing na die Kaap hom in Batavia 
bereik het, het hy met mej. Susanna 
de Roo in die huwelik getree. Die eg- 
paar het Batavia in Desember 1706 
verlaat en op 30 Maart 1707 in Tafel- 
baai aangekom, in dieselfde tyd toe 
die Van der Stel-moeilikhede die Kaap 
in beroering gehad het. Veral in die 
buitedistrikte, waar verreweg die 
meeste inwoners, aan die anti-Van der 
Stel-party behoort het, het die ge- 
voelens en spanning hoog geloop en 
met sy agtergrond en geaardheid sou 
ds Le Boucd heel gou midde in die 
woelinge staan en hartstogtelik kant 
kies. Wat die gevoelens en optrede 
van mev. Le Boucd tydens hul kort- 
stondige verblyf in die Kaap was, is 
nie bekend nie. 


Met sy aankoms in die Drakenstein- 
gemeente het ds. Le Bouca sy onte- 
vredenheid teenoor die kerkraad laat 
blyk oor die baie eenvoudige kerkge- 
bou, waarin di. Simond en Beck voor 
sy koms gepreek het, oor die gebrek 


aan 'n pastorie en 'n huis vir die 
sieketrooster, oor die feit dat daar 
geen Hollandse sieketrooster of voor- 
leser was nie en laastens oor die feit 
dat `n sentrale dorpskerkhof ook ont- 
breek het. Vermoedelik het hy aan- 
vanklik sonder sy vrou na Draken- 
stein gegaan om eers vas te stel hoe 
sake ten opsigte van huisvesting vir 
hom en sy gesin staan. Hy is sonder 
verwyl terug na die Kaap en die be- 
skikbaarheid van `n pastorie, kerkge- 
bou en 'n voorleser as voorwaarde vir 
sy vestiging in die Drakenstein-ge- 
meente gestel. Intussen was hy wel 
bereid om in die Kaapse gemeente 
te woon en voorlopig as hulpprediker 
saam met ds. Petrus Kalden te werk. 

In April 1707 het dit in die Kaap 
bekend geword dat goewerneur Wil 
lem Adriaan van der Stel en drie 
ander persone, onder wie ds. Kalden, 
ontslaan en na Nederland teruggeroep 
word. Ds. Le Boucg het gehoop dat hy 
as opvolger van ds. Kalden aangewys 
Sou word maar die Politieke Raad aan 
die Kaap het besluit dat die Kaapse 
gemeente om die beurt deur di. Le 

Boucg en Beck bedien sou word en 
op 24 April 1707 het ds. Le Bouca 
dan ook vir die eerste keer in die 
Kaapse gemeente opgetree nadat ds. 
Kalden op 17 April vir die laaste 
keer die dienste in die Kaapse ge- 
meente waargeneem het. 


In plaas daarvan dat ds. Le Bouca 
hom buite die politieke twiste gehou 
het, het hy lustig daaraan begin deel- 
neem waardeur die rusies en skeuring 
ook in die kerklike lewe ingedra is. 
Op 8 Junie 1707 het hy `n stuk by die 
Politieke Raad ingedien met wilde 
ongegronde bewerings oor toestande 
in die Kaapse samelewing en gemeen- 
tes asook oor toestande in Stellen- 
bosch en Drakenstein. 


Na aanleiding van sekere klagtes 
en eise van ds. Le Boucd, veral ten 
opsigte van die gebrek aan 'n sieke- 
trooster in Drakenstein, het die Poli- 
tieke Raad die sieketrooster, Herma- 
nus Bosman, wat destyds aan boord 
van 'n skip in 'Tafelbaai was, na 
Drakenstein gestuur en ook aandag 
gegee aan en 'n besluit geneem oor 'n 
geskikte terrein vir 'n nuwe kerkge- 
bou. 


 Tnteressantheidshalwe kan genoem 
word dat Hermanus Bosman, wat in 
April 1682 in Amsterdam gebore is, 
in 1705 as sieketrooster na Batavia 
gestuur is. Op sy terugreis na Neder- 
land in 1707 het hy aan die Kaap 
agtergebly en is hy aangestel as sieke- 
trooster en voorleser in die Draken- 
stein-gemeente. Weens hoë ouderdom 
het hy in 1748 uit die diens getree 
en daarna op sy woonplaas ,De Oude 
Plantage” in die Paarl tot met sy dood 
in Julie 1769 gaan woon. Ds. H. S. 
Bosman, wat vanaf 1876 tot met die 
Kerkvereniging in 1885 predikant van 
die Nederduitsch Hervormde gemeen- 
te Pretoria was en in wie se dienstyd 
as Hervormde predikant van Pretoria 
die sierlike toringkerk op Kerkplein 
opgerig is, was 'n regstreekse afstam- 
meling van sieketrooster Hermanus 
Bosman, wat tydens die verblyf van 
ds. Le Bouca aan die Kaap op die 
voorgrond gekom het. 


Die Politieke Raad het andersins 
ook baie tegemoetkomend teenoor ds. 
Le Boucg opgetree in die hoop dat 
hulle die strydlustige predikant daar- 
deur tot rus en samewerking in be- 
lang van die gemeente en Kaapse 
samelewing kon bring. Aan ds. Le 
Boucg is dieselfde traktement met 
emolumente en rantsoene gegee as 
wat ds. Petrus Kalden en sy gesin 
geniet het. Verder is aan hom die reg 
verleen om in die pastorie van ds. 
IKalden te woon solank hy die dienste 
aan die Kaap sou waarneem. 

Ds. Le Boucg was egter nog nie 
tevrede gestel nie maar het met 'n 
lang lys nuwe klagtes en aanklagte 
vorendag gekom. Sonder om sy kerk- 


raad in die saak te ken, het hy oudei- 
ting Abraham Poulle, sekretaris van 
die Raad van Justisie, en diaken Jan 
Oberholster, as lede van die kerkraad 
afgesit en daardeur 'n groot ontevre- 
denheid veroorsaak. Na sy optrede 
en aankondiging in die kerkgebou op 
98 Augustus 1707 het die Politieke 
Raad besluit om op te tree en ds. Le 
Boucg word belet om die middagdiens 
waar te neem. Dié drastiese besluit 
van die Politieke Raad is in die loop 
van die oggend in die pastorie aan 
hom bekend gemaak in die teenwoor- 
digheid van sy vrou. 

In die loop van September het ds. 
Beck opdrag gekry om die eredienste 
en ander pastorale pligte in die Kaap- 
se gemeente waar te neem in die plek 
van ds. Le Boucd totdat 'n nuwe 
predikant sy opwagting aan die Kaap 
Sou maak. Inmiddels is ook die uitbe- 
taling van die traktement aan ds. Le 
Boucag stopgesit. 

Daarna het ds. Le Bouca te perd, 
met 'n sabel aan sy Sy en gewapen 
met twee pistole — en later ook ver- 
gesel van twee slawe met yster be- 
slaande stokke — deur die Kaapse 
nedersetting gery en alles in sy ver- 
moë gedoen om die inwoners, veral 
die mense van die buitedistrikte, teen 
die Kaapse owerheid op te rui. Ver- 
der het hy ook probeer om die ge- 
meentelede van Stellenbosch en Dra- 
kenstein te oorreed om vertoë te rig 
dat hy as hulle predikant aangestel 
moet word! 

Op 3 Januarie 1708, kort voordat 
die nuwe predikant in Tafelbaai ver- 
wag is, het die Politieke Raad ds. Le 
Bouca laat weet dat hy en sy gesin 
die pastorie moes ontruim sodat dit 
betyds vir die nuwe predikant in orde 
gebring kon word. Op 17 Januarie 
1708 het die Politieke Raad met een- 
parige stemme besluit om die predi- 
kant met sy gesin op 'n skip te sit 
en na Batavia te deporteer. 'n Week 
daarna het die nuwe predikant saam 
met die nuwe goewerneur in Tafelbaai 
aangekom. 

Voordat ds. Le Boucdg en sy gesin 
gedeporteer is, moes 'n regsaak, wat 
ds. Kalden teen sy kollega ingestel 
het, afgehandel word. In die hofuit- 
spraak, wat op 17 April 1708 gelewer 
is, is ds. Le Boucg veroordeel om aan 
ds. Kalden 'n volledige skriftelike 
ereherstel te gee, om 100 riksdaalders 
as boete in die Kaapse armfonds te 
stort en om ook die koste van die 
regsgeding te dra. 

Ds. Le Boucd het die Kaap saam 
met sy gesin op 13 September 1708 
verlaat nadat hy in die loop van by- 
kans twee jaar beroering, verwarring 
en bitterheid in die Kaapse same- 
lewing gestig het. 

Hy het sonder rang en traktement 
in Batavia aangekom. Eers in 1712 
is hy jn sy amp as predikant herstel 


en na Ceylon gestuur. Op watter wyse 
hy in die tussentyd in sy eie en in die 
behoeftes van sy gesin voorsien het 
en wat die reaksie van sy vrou op die 
droewige geskiedenis aan die Kaap 
was, is die bekend nie. In 1717 is hy 
van Ceylon terug na Batavia en twee 
jaar later het hy predikant van On- 
rust, 'n klein eilandjie in die om- 
gewing van Batavia, geword. Vanaf 
1731 tot 1732 was hy op besoek aan 
Nederland en behaal in dié tyd ook 
'n doktorsgraad in die regte aan die 
Akademie van Harderwyk, nadat hy 
hom die vorige dag, 17 Oktober 1782, 
op 57-leeftyd as `n student in die 
regte laat inskryf het! 

Mev. Susanna le Boucdg is op 1 
Maart 1745 oorlede en ds. Le Bouca 
in Junie van dieselfde jaar. Albei is 
in die Hollandse Kerkhof te Batavia 
ter ruste gelê. 





AANDAG 
PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3.00 k.m.b. geen k.b.a. be- 
stellings. 

TJEKS MET KOMMISSIE. 
Regstreeks van Mev. R. Muller 
Pk. Krugerspos, 
Lydenburg. 








MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË. 


Pryse en Katalogus 
op aanvraag! 


d. P.E. ROODE 


POSBUS 163 — FOON 308 
ERMELO 

JEUGRUBRIEK...... 


HONGER NA GEREGTIGHEID 


BYBELSTUDIE — MATT. 5:6 


Salig is die wat honger en dors 
na geregtigheid, want hulle sal ver- 
sadigs word.” 

Die begrip ,geregtigheid” word 
dikwels in die Bybel gebruik. Nos- 
tans is dit nie so `n eenvoudige saak 
om altyd te bepaal watter konkrete 
betekenis dit in `n bepaalde vers 
het nie. 





DS. J. J. ENGELBRECHT (JR) 





Dit is 'n begrip wat iets sê van die 
verhouding tussen God en mens en 
van die verhouding tussen mens en 
mens. 


Die Hebreeuse stam van die woord 
wat met geregtigheid vertaal word, 
gee te kenne dat iemand gelyk gegee 
word: Wanneer die regter in 'n hof- 
saak iemand gelyk gee en dus vry- 
spreek, is so iemand `n regverdige. 
Hy het geregtigheid aan sy kant. 


In verband met die verbond tussen 
God en Israel, kan gesê word: As 
God sy deel van die verbond nakom, 
is Hy regverdig, Hy beoefen gereg- 
tigheid. As die volk hulle deel van 
die ooreenkoms nakom, beoefen hille 
geregtigheid en is hulle dus regverdig. 


'n Mens is `n regverdige (in die 
sin dat jy geregtigheid beoefen), as 
jy aan God gee wat Hom toekom en 
aan jou naaste gee wat hém toekom. 
G6d benaal wat verskuldig is. Anders 
gestel: Jy is 'n regverdige wanneer 
jy in Gods oog in die regte verhou- 
ding tot God en jou naaste staan. 


Aan ongeregtigheid maak 'n mens 
jou skuldig wanneer jy hetsy aan God, 
hetsy aan jou naaste, nie doen wat 
jy verskuldig is nie. 'n Mens of 'n 
volk ly onder ongeregtigheid wanneer 
hy van die ander mense nie ontvang 
wat kragtens Gods wil of beloftes of 
verbond sy deel kon en moes gewees 
het nie. 


Hierdie ding gebeur wanneer ander 
mense hulle nie steur aan Gods ge- 
openbaarde wil nie. Hierdie geopen- 
baarde wil leer 'n mens byvoorbeeld 
ken uit die Wet van God. 


In die grond van die saak ly ons 
wat mense is onder die ongeregtig- 
heid, omdat selfs die mees onregver- 
dig behandelde onder ons, 'n sondaar 
is. Ons lyding onder ongeregtigheid 
is in `n groot mate die vrug van ons 
eie ongeregtigheid! Wie sou byvoor- 
beeld waag om te sê: ,,My liefde teen- 
oor God en my naaste het reeds die 
volmaaktheid bereik?” Wie sou waag 
om die bors uit te stoot en te sê: 
Teenoor God en my naaste doen ek 
en het ek nog altyd nougeset gedoen 
wat ek verskuldig is?” 


Wat hierdie saligspreking betref, 
gaan dit nie om mense wat verdienste 
voor God sou hê omdat hulle gereg- 
tigheid sou beoefen nie. Dit gaan om 
mense wat hunker na die dag wan- 
neer God, die Regverdige, die dinge 
werklik in orde sal bring. Die dag 
wanneer Hy hulle gelyk sal gee teen- 
oor die mense wat hulle nou veron- 
reg. 

Natuurlik sluit die geregtigheid 
waarna hulle honger en dors, ook in 
dat die liggaamlike honger en dors vir 
hulle dan tot die verlede sal behoort 
(Vgl. Jes. 49:10; Openb. 7:16). 

In die Ou Testament word honger 
en dors gebruik as beelde van die ver- 
lange na God (Jes. 55:1: O, almal wat 
dors het .. . ; Ps. 42:2: Soos 'n hert 
wat smag na waterstrome; Ps. 63:2: 
My siel dors na U). In die Nuwe 
Testament word dergelike beelde ge- 
bruik: Volgens Joh. 7:47 bied Jesus 
te drinke aan vir die een wat dors het, 
en in Openb. 21:6 word belowe dat 
Jesus aan die dorstige sal gee uit die 
fontein van die water van die lewe, 
verniet (Vgl. Openb. 22:17). 


Die versadiging wat Jesus in hier- 
die saligspreking beloof, verwys na 
die Messiaanse maaltyd (Vgl. Matt. 
99:1-14; 20:20-28?). Dit is 'n ander 


manier om te sê dat hulle sal deel 
kry aan die vernieude skepping. Hulle 
sal deel kry aan die nuwe hemele en 
die nuwe aarde waarop geregtigheid 
sal woon (Vgl. 2 Petr. 8:13). 


`n Mens kan aanvaar dat die hoor- 
ders van Jesus én die eerste lesers 
van die Mattheiis-evangelie, mense 
was wat redelik goed bekend was met 
die geskrifte wat ons vandag ken as 
die Ou Testament. Hulle het dus ge- 
weet dat die Messias tot taak sou hê 
om die geregtigheid tot stand te bring 
en deur te voer (Vgl. Jer. 28:5; Jes. 
11:1-4). Volgens Jer. 28:6 en 38:16 
heet die Messias selfs ,DIE HERE 
ons GEREGTIGHEID” (Vel. Matt. 
lo: 1 Kor. is30)F 


Die Mattheiis-evangelie verkondig 
Jesus as die beloofde Messias. Op ver- 
hulde wyse kondig Jesus self hier aan 
dat die honger en dors van hulle wat 
hunker na geregtigheid, deur Hom 
bevredig sal word (Vel. Matt. 8:15). 
Die wat ly onder die onreg wat hulle 
pleeg en onder die onreg wat ander 
hulle aandoen, en wat verlang na die 
regte verhouding, sal deel kry aan die 
Messiaanse maaltyd! (Vel. ook Ps. 
107:4-9; 1382:15; 146:5-8 ens.). 


Van Jesus Christus is dit waar dat 
Hy wat sy kant van die saak betref, 
nog altyd in die regte verhouding tot 
die Vader én tot die mense gestaan 
het. Hy het geen skuld nie. Hy is die 
Regverdige (1 Joh. 2:1). Die Christe- 
like gemeente glo dat sy geregtigheid 
op daardie dag van die Laaste Oordeel 
vir die gemeente toegereken sal word 
(Vgl. Rom. 8:83-39; 1 Kor. 15:55; 2 
Kor. 5:21). Dan word die wat werklik 
in Hom geglo het, om sy ontwil vryge- 
spreek, gelyk gegee, en beërf hulle 
die koninkryk wat vir hulle berei is 
van die grondlegging van die wêreld af 
(Vgl. Matt. 25:34). Hulle beërf dus die 
Koninkryk nie op grond van eie-ge- 
regtigheid nie, maar op grond van toe- 
gerekende geregtigheid. 


(WORD VERVOLG) 





AANGENAME KEN 


Ds. G. C. Velthuyzen het besluit 
om op jeugdige ouderdom te emeri- 
teer (deftige kerklike benaming vir 
pensioen). Egter net ten opsigte van 
die Jeugrubriek. Volgens hom ook 
net voorlopig — later sal hy dalk 
weer sy vaardige pen opneem, Hy het 

die rubriek — soos ek dit kan nagaan 
— vanaf April 1969, met groot be- 
kwaamheid behartig. Daarom kan ons 
aan hom die blaaskans gun. 

Namens almal wat hierdie rubriek 
gevolg het, wil ek dan hier die groot 
waardering betuig vir die leiding, 


NIS 


voorligting en verkwikking wat hy 
deur middel van sy artikels verskaf 
het. Hy het 'n ver pad met ons geloop 
en elke maand was daar iets om te 
lees wat nie net aangenaam en prik- 


OD] Na volgende bladsy 





kelend was nie, maar ook besonder 
leersaam. Op 'n groot verskeidenheid 
van sake wat vir ons jongmense van 
belang is en waarmee hulle te doen 
kry en waarop hulle 'n antwoord moet 
gee, het hy die soeklig laat val. 

Mens kan egter nie help om te 
wonder nie in watter mate is hierdie 
gedagtes gelees en verteer? Het die 
jongmense dan nie belanggestel in 
sake soos sy verhouding tot die kerk 
en die prediking en die predikant nie? 
Maar dan moes hulle tog seker gein- 
teresseerd gewees het in die gedagtes 
oor die verdwaalde jongmense van 
ons tyd of oor popmusiek of oor 
dans ensovoorts? 

Waarby wil ek nou eintlik uitkom? 
Hoekom het julle nooit gereageer op 
ds. Velthuysen se standpunte nie? 
So dikwels het hy uitgenooi en opge- 
roep dat die jongmense van hulle 
moet laat hoor maar skynbaar 
vrugteloos! Die jeug het tog hulle 
mening, nie waar nie? Is dit dan nie 
waaroor die rebelsheid en betogings 
dikwels gaan nie? Die iongmense be- 
weer dat hulle siening en standpunt 
nie in ag geneem word nie — ook (en 
miskien veral) deur die kerk nie 
genoegsaam in ag geneem word nie. 

Dit is lewensbelangrik dat daar 
onderlinge kontak en gedagtewisseling 
moet plaasvind. Hoe staan dit met 
die belangrike kommunikasie tussen 
die kerk en sy jongmense . . . en 
tussen die kerk en die reeds ver- 
dwaalde jongmens? Die kerk sal vrae 
soos hierdie altyd eerste vanuit die 
beginselkant moet benader, dit wil sê 
teologies moet besin deur te luister 
na wat die Woord sê. Maar hier het 
die kerk se jongmense ook `n verant- 
woordelikheid en taak — hulle moet 
van hulle laat hoor: wat is hulle 
siening onder moderne omstandighede, 
word daar nie gedink dat die kerk 
in een of ander opsig dalk nie tred 
gehou het met die lewensvrae waarop 
die jongmens `n antwoord moet vind 
nie, hoe beleef hulle dinge ensovoorts? 

Dit is noodsaaklik dat jongmense 
wat dit nog met hulle kerk ernstig 
bedoel na vore sal kom dat ons met 
mekaar kan praat en tot wedersydse 
begrip kan kom. Dit kan die kerk help 
om die grondwaarhede waaruit hy 
leef steeds aan die jongmens van die 
kerk, maar ook weer aan die jong- 
mens van die wêreld, in so 'n vorm 
mee te deel, dat hulle dit sal hoor en 
verstaan en met die geloof sal be- 
antwoord. 


Wil julle nie hierdie lewensbelang- 
rike uitdaging aan#aar nie? Kom ons 
gebruik ons kerk se amptelike orgaan 
,Die Hervormer” as die platform 
waar ons mekaar ontmoet en met 
mekaar kommunikeer. Dit wil vir my 
lyk asof ons miskien 'n begin in die 
rigting kan maak na aanleiding van 
'n brief van L. P. Cilliers van Dan- 





DS. G. C. VELTHUYSEN 


ville, Pretoria. wat in die Hervormer 
van Maart verskyn het. Daarin word 
sekere bewerings gemaak waarop ons 
volgende keer kan ingaan. Hy het as 
jongmens van die kerk ook ander op- 
geroep om hulle menings en sienings 
in hierdie verband te lig. 

Daarmee dan: aangename kennis 
van my kant. Die adres waarheen julle 
die briewe moet stuur is: Ds. P. A. 
Geyser, Posbus 91, Delareyville. 





DIE EUG SKY 
oor 


JEUGWERK 


Die Redakteur — Ek wil my graag skaar 
by die briefskrywer van Danville mnr. Cel- 
liers. Maar voor die fout net by die Raad vir 
Belydende Jeug en die Jeugorganiseerder 
gesoek word kan ons gerus ook die soeklig 
Pd die N.H.J.V. self plaas, sy doel en sy 
ede. 


Sy Doel: 


Ek glo dat die N.H.J.V. se doel moet 
wees om van die kerk se jong lidmate (veral 
die wat reeds hul ouerhuise verlaat het) 
aktiewe lidmate van ons kerk te maak. Hulle 
te leer en te laat besef dat 'n lewe sonder 
Christus 'n vrugtelose lewe is. Nie 'n vyfjaar 
Studieprogram om van die lede so seer beter 
Christene te maak nie. Op die platteland is 
dit in elk geval onmoontlik. Die N.H.J.V. 
behoort ook verteenwoordig te wees op die 
Raad van buitekerklikes. 


Sy Lede: 


Elke jong lidmaat moet lid wees van die 
N.H.J.V., die kerkraad moet ook die mag hê 
om diegene wat wegbly sonder 'n rede aan 
te spreek of selfs onder sensuur te plaas. 


Hier plaaslik het ek dit al gesê: Dat die 
voornemende lidmaat op 16-jarige ouderdom 
voorgestel moet word, maar eers op 17-jaar 
as lidmaat aangeneem moet word as hy be- 
wys het dat hy graag 'n lewende lidmaat van 
ons kerk wil wees, tradisionele familie-lid- 


mate is seker nie soveel werd as 'n vurige 
lidmaat nie. Baie lidmate beskou die N.H.J.V. 
ook net vir ongetroudes en kinders. Dit is 
nie so nie. 


Die Raad vir Belydende Jeug: 


Hierdie liggaam van ons kerk beskou ek 
amper as 'n opdrag-uitvoerende liggaam want 
verder hoor 'n mens nooit van hulle nie. 
Oor hulle ouderdom sal ek niks sê nie want 
ek ken mense wat tagtig is wat nog meer 
kontak met die jeug het as sommiges wat 
twintig is! Dit hang van hulle self af wat 
hier gesê kan word. Ons hier op Naboom- 
Spruit lees maar net in die Almanak van die 
Raad. Ek weet nie hoe suksesvol hulle, hul 
taak verrig nie. 

Die Jeugorganiseerder: 


Ons het gewis die regte persoon hier, daar 
is nog net 'n paar hakplekke. En in hierdie 
rubriek sal almal nou seker na vore kom en 
sal die nodige aandag daaraan gegee kan 
word. 

My kritiek hier is dat die organiseerder 
die vlam moet hoog hou. As daar 'n gemeen- 
te is wat glad nie of 'n kwynende N.H.J.V. 
het, moet die organiseerder daarheen gaan 
en sy werk gaan doen. Sulke gemeentes sal 
hom nie nooi nie en daarom mas hy nie wag 
vir 'n uitnodiging nie. 

Die Raad vir Belydende Jeug en die Jeug- 
organiseerder moet uitgaan ma die jeug (doen 
u dit?). 

Nou mnr. Celliers van Danville u is die 
Soort man wat ons graag op ons saamtrek 
wil hê. U kan kom help bou om van ons 
N.H.J.V. dié Jeugvereniging van ons land te 
maak. As u met die vorige kamp hier was 
het u nie reg om nou so 'n brief te skryf nie, 
want daar is oor hierdie saak gepraat en 
nie een het iets te sê gehad nie (behalwe die 
wat hulle verdedig het) verder het dit geblyk 
dat daar net een was wat gevoel het dat die 
kerk nou moet besef dat daar ernstig ma 
die N.H.J.V. gekyk moet word en vra gerus 
vir iemand wat daar was. 

Dit is my hartewens dat u gaan help om 
'n sukses van cis saamtrek hier te maak, 
wat dan weer 'n sukses van die N.H.J.V. 
gaan maak. Daarom is daar so baie bespre- 
kingstyd aan onderwerpe van u eie keuse 
gegee om hierdie dinge uit te stryk. 

Dankie ook dat u daardie brief geplaas het. 
Dit sal seker weer oplewing see aan die 
N.H.J.V. om meer van hulle te lees in die 
Hervormer. 


Groetnis en sterkte i1 u werk, 
— PIET VAN WAVEREN. 
Posbus 159, Naboomspruit. 





LEES GERUS 


LANFER EN LEMOENSTROOP 
deur Frieda Viljoen. Uitgegee deur 
Perskor, Posbus 845, Johannesburg. 
Prys R2.00. 

Hierdie keurige, smaakvolle uitgawe 
vol grappige en pittige gesegdes en 
sonder gebrek aan humor word sonder 
enige voorbehoud sterk aanbeveel. Ge- 
luk aan Frieda Viljoen en aan Perskor. 

— EHD. 


DiE VROU WAT KON WAG, deur 
T. C. Pienaar. Uitgegee deur Perskor, 
Posbus 845, Johannesburg. Prys R1.80. 

Die skrywer, mev. Pienaar, is reeds 
lankal bekend bv die leserspubliek 
van ons land. Haar pennevrugte ver- 
skyn al vir jare. Sy skrywe onder- 
houdend en vlot. 

Ongelukkig is hierdie verhaal ook 
'n driehoeksmeting, wat in ons litera- 
tuur al so afgesaag is. 

Afgesien van hierdie beswaar, kan 
ons dit aanbeveel. 

— EHD. 

GEE JULLE VIR HULLE OM TE EEI 


SONDAG 3 JUNIE 1973. 
DIE HEMELVAART. MATTHIAS. 
Hand. 1:6-26. 


Teks: ,Hierdie Jesus wat van julle 
opgeneem is in die hemel, sal net so 
kom soos julle Hom na die hemel sien 
wegvaar het” Hand. 1:1. 

Die einde maar die nuwe begin. 
Dit is die boodskap van Hemelvaart. 
Lukas eindig sy beskrywing van die 
evangelie in Luk. 24 met die verhaal 
van die Hemelvaart en hy begin sy 
boek oor die Handelinge van die 
Apostels met die verhaal van die He- 
melvaart. Die einde van die lewe en 
heilswerk van Jesus Christus op aarde 
het wel aangebreek maar 'n nuwe 
tydperk het begin. 

As opskrif waaronder hierdie ge- 
beure behandel word staan daar ge- 
skrywe: Die Hemelvaart en Matthias. 
Op die oog af lyk dit miskien asof 
hierdie twee met mekaar eintlik niks 
te make het nie. En tog spreek hier- 
die twee woorde juis van die einde 
maar ook van die nuwe begin. 

Die Hemelvaart van Jesus Christus 
vind plaas op die Olyfberg, veertig 
dae na die opstanding. Die dissipels 
het nog steeds die werklike karakter 
van die Koninkryk van God nie be- 
gryp nie en verwag daarom dat Jesus 
nou die aardse ryk van Israel sou op- 
rig. Jesus vind dit nie nodig om hulle 
nog eens daarop te wys dat sy Konink- 
ryk nie van hierdie wêreld is nie. Hy 
wys hulle eerder daarop dat hulle 
die taak het om sy getuies te wees 
en sy Woord tot aan die uiterstes van 
die aarde uit te dra. 

Wanneer 'n wolk vir Jesus voor die 
0ë van sy dissipels wegneem, dan 
staar hulle nog stip na die hemel. 
Wat is hulle emosies? Miskien ver- 
wondering, onsekerheid, vertwyfeling? 
Dan staan daar twee engele by die 
starendes en hoor hulle die vraag: 
 -.. Waarom staan julle en kyk na 
die hemel? Hierdie Jesus wat van 
julle opgeneem is in die hemel, sal 
net so kom soos julle Hom na die 
hemel sien wegvaar het.” Van die 
afskeid word hulle dus weggeruk en 
weer eens gewys op die nuwe begin. 

Van die Olyfberg af gaan die elftal 
terug na Jerusalem. Die getal gelo- 
Wwiges wat gereeld bymekaargekom 
het, het spoedig aangegroei tot hon- 
derd en twintig. Petrus neem die 
leiding en wys daarop dat die leë plek 
wat Judas gelaat het, gevul moet 
word. Al was die optrede van Judas 
ook hoe onverklaarbaar, sien Petrus 
dit as `n vervulling van Dawid se 

vir die Kategese 


woorde in Psalm 41:10: ,,Selfs die 
man wat met my in vrede lewe, op 
wie ek vertrou het, wat my brood eet, 
het die hakskeen teen my opgelig.” 
Kortliks vertel Petrus van die einde 
van Judas. Nadat Josef wat genoem 
word Barsabas en Matthias voorgestel 
is, word om leiding tot die Here gebid 
en met die lot beslis dat Matthias die 
twaalftal weer sal volmaak. 

Die getal twaalf het in die Bybel 
'n ryke betekenis. Dit was die getal 
van die stamvaders van die volk van 
God in die Ou Testament. Twaalf is 
ook die getal van die apostels aan 
die begin van die nuwe volk van God, 
die kerk van Jesus Christus. Met die 
aanwysing van Matthias is die getal 
twaalf weer vol en is alles gereed vir 
die nuwe begin, die begin van die 
kerk van Jesus Christus op aarde wat 
wag op die wederkoms. Die verhaal 
van die Hemelvaart en Matthias ge- 
tuig dus van `n afskeid maar ook van 
'n nuwe begin. 


SONDAG 10 JUNIE 1973. 
PINKSTER. DIE HEILIGE GEES. 
Hand. 2:1-18 en Joh. 16:5-14. 

Teks: Rom. 8:14: ,,Want almal wat 
deur die Gees van God gelei word die 
is kinders van God.” 

Vyftig dae na die Paasfees word die 
Pinksterfees gevier. Die naam Pink- 
ster is dan ook afgelei van 'n woord 
wat die .,vyftigste” (das) beteken. 

Die tien dae na die Hemelvaart 
was baie belangrik in die vorming 
van die nuwe gemeente. In daardie 
tyd het die jong gemeente eendrag- 
tig saamgekom en in die gebed vol- 
hard. Toe breek, volgens die belofte 
van God, die Pinkstergebeure aan. In 
die huis waar hulle bymekaar was, 
was eers die geluid van `n geweldige 
rukwind. Dan volg `n sigbare teken. 
'n Vuurvlam verskyn bo die hoofde 
van die vergaderdes en dit skei tonge 
van vuur af. Hierdie vuurtonge laat 
hulself neer op die hoofde van die 
aanwesiges. Daardeur is die woord 
van Johannes die Doper bewaarheid: 
“Ek doop julle wel met water tot 
bekering, maar Hy wat na my kom, is 
sterker as ek, . . . Hy sal julle doop 
met die Heilige Gees en met vuur.” 

Daar staan geskrywe dat almal daar 
teenwoordig vervul is met die Heilige 
Gees. So het God Homself op 'n won- 
derlike wyse aan die mens openbaar. 
Die afstand tussen God en mens is 
So deur die genade van God oorwin. 
Tussen God die Vader, die Skepper en 
die gevalle sondaarmens is 'n diep 
kloof. Daarom het God sy Seun ge- 


stuur. Jesus Christus het langs ons 
kom staan. Sy naam is Immanuel, dit 
is: God met ons. Die Pinkstergebeure 
getuig van God in ons. Die Drie-Enige 
God is nou aan die mens bekend. 

Die Trooster wat Jesus in Joh. 16 
belowe het, het na die mens gekom. 
Jesus het gesê dat die Heilige Gees 
sal kom om die wêreld te oortuig 
van sonde en van geregtigheid en van 
oordeel. In hierdie woorde van Jesus 
in Joh. 16, het ons tot `n groot mate 
al gehoor wat die werk van die Hei- 
lige Gees is. Dit is die Heilige Gees 
wat ons oortuig dat ons sondaars is 
en dat die Bybelwoord die waarheid 
is waar ons lees: ,As ons sê dat ons 
geen sonde het nie, mislei ons onsself 
en die waarheid is nie in ons nie.” 
Dit is ook die Heilige Gees wat ons 
oortuig van die geregtigheid wat daar 
in Jesus Christus is en dat daar vir 
die sondaarmens verlossing deur Je- 
sus Christus moontlik is. Dit is ook 
die Heilige Gees wat ons oortuig dat 
die oordeel van God gaan plaasvind 
by die wederkoms van Jesus Christus. 

Om op te som: Dit is die Heilige 
Gees wat ons oortuig dat daar vir die 
sondaarmens deur Jesus Christus ver- 
lossing moontlik is en dat die mens 
as dankbare verloste sy lewe in diens 
van die Here moet stel terwyl hy 
wag op die ewige saligheid wat die 
wederkoms sal bring. 

Daarom skryf Paulus: ,,Want almal 
wat deur die Gees van God gelei word, 
die is kinders van God” (Rom. 8:14). 

— J.P. J. Wagenaar. 


SONDAG 17 JUNIE 1973. 


DIE WONDERLIKE VISVANGS 
Lukas 5:1-11. 

In die vorige hoofstuk verhaal Lu- 
kas hoe Jesus Hom openbaar as die 
Messias van God, wat die versoekings 
van die duiwel weerstaan het; die 
Een wat met absolute gesag kon 
spreek, onreine geeste kon uitdryf en 
siekes gesond maak. Lukas gaan in 
hoofstuk 5 voort om Jesus te teken 
as die Verlosser wat sy almag open- 
baar; die almag wat Hy van die 
Vader ontvang het. 

Op 'n sekere mêre was Jesus aan 
die oewer van die meer van Gennésa- 
ret naby Kapérnaiim. As gevolg van 
Sy roem teen hierdie tyd, is daar 
reeds vroeg in die mêre `n groot me- 
nigte bymekaar om na sy verkon- 
diging te luister. Hy gaan in 'n skuit 
wat aan Simon behoort om sodoende 
die skare beter te kan toespreek. Wan- 
neer Hy klaar gespreek het, beveel 

] Na volgende bladsy 


Hy Simon Petrus om na die diep 
water te vaar en die nette weer te 
laat sak. Nou is daar beswaar want 
die nag se arbeid het niks opgelewer 
nie en die oggend is nie die beste tyd 
om te vang nie. Buitendien was hulle 
reeds besig om die nette na die nag 
se vangs in gereedheid te bring vir 
die volgende poging. Nogtans besluit 
Petrus en sy groep vissers om ten 
spyte van uitputting en teleurstelling 
en teen hulle beterwete en ervaring, 
op Sy woord die nette te laat sak. 


Voor hulle oë gebeur die wonder 
van 'n visvangs wat hulle nooit ver- 
wag het nie. Almal was verbaas oor 
Jesus se openbaring van mag; dat 
Hy so 'n vangs kon laat geskied terwyl 
alles daarop gedui het dat dit nie 
moontlik was nie. Terwyl die ander 
swyend maar verheug toekyk, is dit 
die haastige, impulsiewe Simon Petrus 
wat praat en sê: ,,Gaan weg van my, 
Here, want ek is 'n sondige man!” 
Dit, terwyl hy aan die knieë van 
Jesus neerval. Hier moet ons opmerk 
dat Petrus Hom Here noem terwyl dit 
vroeër was Meester. Petrus het reeds 
vele openbaringe van die krag van 
die Heer gesien en dit het op hom 
'n indruk gemaak. Hy was selfs bereid 
om Jesus te volg, maar die feit dat 
Jesus mag het selfs oor die elemente 
en die visse van die meer, spreek tot 
hom op 'n besondere wyse. Petrus 
was 'n visser; dit was sy beroep en 
tog het Jesus al sy vroeëre ervaring 
as visser ver oorskadu. Dit maak 'n 
geweldige indruk op hom. Nou val 
hy voor die Verlosser neer en besef 
en bely die heerlikheid van die Heer. 
Maar om die Heer te erken en te 
bely het hom ook gebring tot die 
besef van sy eie sondigheid en ver- 
lorenheid. Miskien het hy Jesus vroeër 
gevolg en toe weer omgedraai om 
sy eie beroep te beoefen. Hy is bewus 
van sy eie halfhartigheid as hy voor 
Jesus staan, en roep sy verlorenheid 
uit. 

Vir Petrus is dit 'n keerpunt in sy 
lewe. Sy uitroep herinner ons aan 
Job se woorde: ,,Volgens hoorsê het 
ek van U gehoor; maar nou het my 
oog U gesien. Daarom herroep ek en 
het berou in stof en as” (Job 42:5, 6). 
So ook Jesaja wanneer hy die heer- 
likheid van God aanskou het: ,,Wee 
my, ek is verlore!” (Jes. 6:5). Wan- 
neer Petrus hierdie openbaring van 
Jesus se goddelike majesteit beleef, 
besef hy sy sondigheid en is sy reak- 
sie dat hy nie in so 'n heilige teen- 
woordigheid kan of mag staan nie. 

Maar Jesus verlaat hom nie. Hy 
spreek die immer gerusstellende 
woord tot die sondaar: ,,Moenie vrees 
nie.” Dan voeg Hy by ,,van nou af 
sal jy mense vang.” In stede van 'n 
oordeel ontvang Petrus 'n opdrag; 
word daar aan hom die versekering 


gegee dat hy ten spyte van sy sondige 
menswees tog diensbaar mag wees. 


JESUS MAAK DIE STORM STIL. 
Lukas 8:92-25. 

In die voorafgaande gedeelte van 
die hoofstuk, teken Lukas vir Jesus 
as die groot Leraar wat die evangelie 
verkondig. Nou openbaar Lukas Hom 
as die Een wat mag het selfs oor 
die natuurkragte waarteenoor die 
mens volkome onmagtig staan. 

Volgens die ooreenkomstige skrifge- 
deeltes in die Bybel (Mark. 4:35 en 
Matt. 8:23) het Jesus aan die aand 
van die dag waarop Hy gedurig ver- 
kondig en geleer het, gepoog om die 
skare te ontkom en na die oorkant 
van die meer te vaar. Terwyl hulle 
op die water was, het Hy gaan lê en 
slaap, waarskynlik vanweë uitputting. 
Gedurende die oorvaart kom `n storm 
op wat die bootjie en sy insittendes 
wou oorweldig. Die dissipels, onder 
wie sekerlik ervare seevaarders en 
vissers hulle bevind, het gesien dat 
hulle teen die oorweldigende storm- 
wind en onstuimige water volkome 
magteloos staan. 

Wanneer hulle besef dat al hulle 
pogings om hulself en die skuit te 
behou, vergeefs is, wend die dissipels 
hulle tot die Heer. Hulle maak Hom 
wakker en bring ontsteld die berig: 
,Ons vergaan!” Maar Jesus bestraf 
die wind en die watergolwe en hulle 
het heeltemal bedaar sodat daar 'n 
stilte gekom het. Hierdie bestraffing 
geskied nie omdat die water en wind 
beskou is as bose magte nie maar ons 
kan sê dat Jesus deur hulle te bestraf 
die satan bestraf het wat deur hulle 
wou werk. 

Soos in die vorige gedeelte van 
ons les waar die wonderlike visvangs 
geskied het, blyk dit nou weer dat 
God aan Jesus alle mag gegee het in 
die hemel en op aarde. Soos ons leer 
dat die aarde aan die Here behoort 
en die volheid daarvan, so leer ons 
nou dat Hy dit aan sy Gesalfde gegee 
het om saam met Hom daaroor te 
heers. In hierdie wonderhandelinge 
openbaar Jesus Hom as die Christus 
van God; die langverwagte Messias 
wat gekom het om sy volk van hulle 
sondes te verlos. Waar Hy op grond 
van sy prediking geglo kon word as 
waaragtig regverdig mens, openbaar 
Hy Hom nou aan sy dissipels as waar- 
agtig God. 


SONDAG 24 JUNIE 1973. 


DIE BESETENE VAN GADARA. 
Markus 5:1-20. 


In die geskiedenis van die besetene 
van GAadara lê vir ons die evangelie 
in 'n neutedop saamgevat. Daar is die 
mens in sy nood waarvan hy homself 
nie kan verlos nie; dan is daar die 
Verlosser wat hom in sy ellende aan- 
sien en hom uit vrye genade verlos. 


En die laaste vers van ons gelese ge- 
deelte betoon die verloste, geneesde 
mens, sy juigende dankbaarheid deur 
te verkondig watter groot dinge Jesus 
aan hom gedoen het. 

Die beskrywing wat Markus van die 
hele gebeure gee, is sê beskrywend en 
duidelik dat dit 'n mens helder voor 
die oog staan. Ons kan die verwarde 
man sien wat sê besete is by tye 
dat hy homself wonde toegedien het 
en skreeuend — wanhopig op die 
berge en in die eensaamheid van die 
grafte sy lyding verduur en beleef 
het. Vir homself en sy naaste was hy 
eintlik tot `n las — want hy was in 
die hande van die duiwels. Dan sien 
ons hom weer by die voete van Jesus 
sit, gekleed en by sy volle verstand. 
Nou is hy die toonbeeld van orde en 
rus. Dit word vir ons duidelik dat 
waar Jesus Christus teenoor die bose 
in die mens se ]Jewe kom, is daar ver- 
lossing, genadige vrywording van 
bande wat jou tot die dood toe wou 
omknel. 


Volgens Markus geskied die gebeure 
van ons onderhawige Skrifwoord di- 
rek na die vaart waartydens Jesus die 
storm stilgemaak het. Vir Hom was 
daar geen ontvlugting van die werk, 
die opdrag wat Hy van Godsweë moes 
volvoer nie. Hy het oor die meer ge- 
vaar om rus te soek en onmiddellik 
by sy aankoms kom Hy die tragiese 
figuur van die besetene teë. Soos al- 
tyd, so ook nou leer ons Hom ken in 
sy goddelike bewoënheid oor die lot 
van mense. Sy verblyf in die gebied 
van die Gadareners was kort en is op 
hul versoek verder verkort maar Hy 
het desnieteenstaande sy heerskappy 
ook oor die bose geeste, die duiwels, 
betoon. 


Ons het verder hier 'n aanduiding 
van die haglike toestand waarin die 
sondaar hom bevind. Soos die bese- 
tene is die sondaar nie alleen lewende 
dood vir sy naaste nie maar beseer 
en vernietig hy homself deur sy ge- 
bondenheid in die mag van die bose. 
Sy toestand is hopeloos en skynbaar 
reddeloos — wanneer daar gepoog 
word om hom te bedwing op menslike 
wyse, dan breek hy die boeie en 
kettings. Teenoor die besetene staan 
die rustige kalmte van Jesus Christus. 
Wanneer goddelike alvermoë en die 
jammerlike toestand van die verlorene 
teenoor mekaar staan, dan triomfeer 
die verlossende genade. Die een wat 
toonbeeld was van verval word genees, 
geheel; 'n volwaardige mens gemaak. 


Merkwaardig is die feit dat die 
besetene Jesus aanspreek as ,,Seun 
van die allerhoogste God”. Dit is 
Christus en as dit nie so was nie sou 
dit geen troos of verwagting kon bring 
in die hart van die verlore sondaar 
nie. Die besetene verwag nie sy red- 

DIE KINDERS SE HERVORMER 


SONDAG 3 JUNIE 1973. 


DIE HEMELVAART VAN JESUS. 
Handelinge 1:6-26. 

In die evangelies (Mattheiis, Markus, 
Lukas en Johannes) lees ons nie veel 
van die hemelvaar: van Jesus nie. 
Mattheiis vertel niks vir ons nie, Mar- 
kus noem net dat Jesus opgevaar het 
na die hemel en gaan sit het aan die 
regterhand van God, Lukas noem net 
dat Jesus in die hemel opgeneem 
is en Johannes sê ook vir ons niks nie. 

Die geneesheer Lukas, vertel egter 
vir ons meer van die hemelvaart in sy 
boek oor die Handelinge van die Apos- 
tels en wel in Handelinge 1. Ons lees 
in Handelinge i dat Jesus nog veerlig 
dae n4 sy opstanding op die aarde 
gebly het, voordat Hy opgevaar het. 
Vanjaar het ons die opstanding van 
Jesus herdenk on Sondag 22 April. 
Tel ons veertig dae verder, dan kom 
ons by Donderdag 31 Mei en op daar- 
die dag herdenk ons dan die hemel- 
vaart van Jesus. 

Jesus het in die veertig dae voor sy 
hemelvaart, aan baie mense verskyn, 
onder andere ook aan die dissipels, 
soos ons in die vorige lessies geleer 
het. Die laaste verskyning aan die 
dissipels was by die meer van Galilea 
(Sondag 6 Mei) toe Jesus drie maal 
aan Petrus gevra het of hy Hom lief- 
het. Toe het Jesus seker aan die 
dissipels gesê om in Jerusalem te 
wag totdat hulle Hom weer sien. So 
was hulle dan bymekaar in Jerusalem 
en miskien kan ons aanneem dat hulle 
weer in die bokamer byeen gekom het 
waar hulle ook saam van Jesus die 
laaste nagmaal ontvang het. Skielik 
het Jesus weer aan hulle verskyn en 
vir hulle begin vertel hoe Hy na die 
aarde gekom het om sondaars te red. 
Hy het ook aan hulle die hele Ou 
Testament verklaar en vir hulle daar- 
op gewys dat daar oral in die Ou 
Testament deur die profete voorspel 
is dat Hy, Jesus, na die aarde sou 
kom. Die dissipels kon dit nie mooi 
verstaan nie, want hulle het gedink 
dat Jesus na die aarde gekom het om 
`n groot aardse koning te word soos 
Dawid en Salomo. Terwyl Jesus al- 
deur besig was om sy dissipels te 
leer uit die Bybel, het Hy hulle uitge- 
lei en vooruit gestap na die Olyfberg 
aan die oostekant van Jerusalem. Hy 
vertel ook aan hulle dat hulle in Je- 
rusalem moet wag op dit wat Hy vir 
hulle belowe het, naamlik die 'Troos- 
ter of Heilige Gees. So al stappende 
het hulle bo-op die Olyfberg gekom 
en nou verduidelik Jesus aan hulle, 
terwyl hulle in 'n kring rondom Hom 
staan, dat hulle nadat hulle die Heilige 
Gees ontvang het, die evangelie moet 
verkondig in Jerusalem, dan deur die 
hele Judea en Samaria en vandaar al 

verder tot oor die hele aarde. Om 
die evangelie te verkondig beteken 
maar net dat hulle vir al die mense 
moet vertel van die voorspellings in 
die Ou Testament en hoe Jesus waal- 
lik na die aarde gekom, gely het, ge- 
kruisig is en weer opgestaan het en na 
die hemel opvaar om daar in die he- 
melse Paradys plek voor te berei vir 
al die gelowiges wat ook eenmaal na 
die hemel sou gaan net soos Hy. 
Terwyl Jesus hierdie laaste woorde 
gepraat het, het Hy sy hande oor 
hulle uitgestrek en hulle geseën en 
terwyl Hy dit gedoen het, het Jesus 
opsevaar na die hemel en `n wolk het 
gekom en Hom bedek, sodat die dis- 
sipels Hom nie meer gesien het nie. 
En terwyl die dissipels nog so na 
die hemel opkyk waar Jesus verdwyn 
het, verskyn daar skielik twee manne 
in spierwit klere. Dit was twee enge- 
le. En die engele sê vir die dissipels: 
Waarom staan julle en kyk na die 
hemel? Hierdie Jesus wat van julle 
opgeneem is in die hemel, sal net so 
kom soos julle Hom na die hemel sien 
wegvaar het. 
Vragies: 
Wanneer het ons Paassondag gevier? 
Wanneer herdenk ons die hemelvaart 
van Jesus? 
Hoeveel dae is dit van Paassondag 
tot by hemelvaart? 
Van watter berg af het Jesus opge- 
vaar? 
Wie sou deur Jesus gestuur word om 
die dissipels te troos? 
Wat het die engele vir die dissipels 
gesê? 


SONDAG 10 JUNIE 1973. 


PINKSTER. DiE HEILIGE GEES. 
Hand. 2:1-13. 


Vanaf die Olyfberg gaan die opge- 
wonde dissinels dadelik terug na Je- 
rusalem. Nou verstaan hulle wat Je- 
sus bedoel het toe Hy alles aan hulle 
verduidelik het. Jesus wil nie `n aard- 
se koning wees soos Dawid nie. Sy 
paradys is nie on aarde nie. Toe Hy 
vir die moordenaar aan die kruis gesê 
het dat hy, die moordenaar, Saam 
met Hom na die paradys gaan, het 
Jesus `n hemelse paradys bedoel. Sy 
koninkryk is by God in die hemel 
want daarvandaan het Hy gekom en 
daarheen het Hy weer opgevaar. En 
vandaar sal Hy eendag weer kom en 
al die gelowige mense met Hom 
saamneem, terug na sy hemelse ko- 
ninkryk waar daar nie meer sonde 
en verdriet en trane en dood en siek- 
te en ellende sal wees nie. En dié 
dag waarop Jesus weer na die aarde 
sal kom, sal ook die oordeelsdag wees. 

Toe die dissipels in Jerusalem aan- 
gekom het, het hulle eers na die tem- 
pel gegaan en God geprys en Jesus 


&anbid. Daarvandaan is hulle weer na 
die bovertrek waar hulle net kort 
tevore nog saam met Jesus was. Al 
elf die dissipels is daar en dan ook 
nog `n aantal vroue onder wie ook die 
moeder van Jesus. Hierdie byeenkoms 
was dus die eerste gemeente van 
Jesus. 

Petrus neem nou die leiding en 
vertel vir almal hoe Judas aan sy 
einde gekom het. Daar moet nou 
iemand gekies word om Judas se plek 
in te neem. Hulle kies toe iemand 
met die naam van Matthias en van 
nou af sou hulle dus weer twaalf 
wees. 

Vir tien dae ni die hemelvaart van 
Jesus, het die dissipels en nog ander 
mense wat ook gelowig geword het, 
elke dag as `n klein gemeente byme- 
kaar gekom en aanbid en God geloof 
cen gedank en geprys. En op die tien- 
de dag toe almal bymekaar was, het 
daar skielik wonderlike dinge gebeur. 
Die eerste was die geluid van 'n ge- 
weldige wind. Daar was wel geen 
wind nie, maar daar was `n geluid 
SOOS `n sterk en geweldige wind en 
die geluid was so sterk dat al die 
mense daar naby en ook dié op 
straat, dit duidelik gehoor hei. Die 
tweede ding wat gebeur het was `n 
sigbare teken. `n Vuurvlam verskyn 
bo elke dissipel en gelowige se kop. 
En onmiddellik daarna het elkeen 
wat teenwoordig was, geweet dat dit 
die uitstorting van die Heilige Gees 
was. 

Toe die mense buitekant in die 
straat die geluide hoor. het hulle 
seker nader gehardloop om te sien 
wat gaande was en almal het toe ge- 
sien wat gebeur. Maar dit was nie al 
wat gebeur het nie. Die dissipels het 
ook in ander tale begin praat: Grieks, 
Romeins, Arabies en nos baie ander 
tale, sodat alle vreemde mense wat 
daardie besondere tale gepraat het, 
kon verstaan wat die dissipels sê. En 
almal was uitermate verbaas en ver- 
wonderd oor die groot wonder wat 
gebeur het. Die dissipels en al die 
ander gelowiges het egter dadelik ge- 
weet dat dit Jesus was wat die Heilige 
Gees na hulle gestuur het. 

Vragies: 
Wat het Jesus vir die moordenaar 
aan die kruis gesê? 

Waar is die paradys waarvan Jesus 
gepraat het? 

Wie is in die plek van Judas as dis- 
sipel gekies? 

Wie het as leier van die dissipels op- 
getree? 

Hoe het die Heilige Gees neergedaal? 

Hoeveel dae n4 die hemelvaart het 
dit gebeur? 


] Na volgende bladsy 


SONDAG 17 JUNIE 1973. 

DIE VISVANGS EN DIE STORM. 

Lukas 5:1-11. 

Noudat ons alles geleer het van 
Jesus se hemelvaart en die uitstorting 
van die Heilige Gees, gaan ons weer 
terug na die lewe van Jesus op aarde 
en gaan ons verder leer van sy preke 
en gelykenisse en wonders. 

Jesus het eendag by die meer van 
Galilea gestaan. Die meer van Galilea 
word ook die meer van 'Tiberias, of 
die meer van Genesaret genoem. Daar 
was baie vis in die meer en ons weet 
ook dat 'n hele paar van die dissipels 
vissermanne was voordat hulle dis- 
sipels geword het. Dit was juis in hier- 
die meer waar hulle vissermanne 
was en hulle het ook skuite gehad 
waarmee hulle op die meer uitgevaar 
het. 

Soos reeds gesê, staan Jesus eendag 
langs hierdie meer en vertel aan die 
mense rondom Hom van die Woord 
van God. Daar kom gedurig nuwe of 
ander mense by om te luister en daar 
is naderhand so baie dat hulle Jesus 
begin verdring. Jesus kyk agter Hom 
en sien daar lê twee skuite aan die 
kant van die meer. Hulle is leeg, daar 
is niemand in nie, want die visser- 
manne het gedurende die nag sonder 
sukses iets probeer vang en hulle is 
nou besig om die nette skoon te was 
en in die son uit te hang. 

Jesus wink een van die vissermanne 
nader. Dit is Simon Petrus en een 
van die skuite behoort aan hom. Jesus 
laat Petrus `n endjie in die meer in- 
roei, seker so 'n paar meter weg van 
die kant, sodat die mense Hom nie so 
toestaan en omring nie. 

Dan praat Jesus vanuit die skuit 
met die mense en leer hulle uit die 
Woord van God. 

Toe Hy klaar gepraat het sê hy vir 
Petrus om verder die meer in te vaar, 
na die diep water toe en die nette te 
laat sak. Petrus glo egter nie dat hulle 
iets sal vang nie en antwoord: Mees- 
ter, ons het die hele nag deur hard 
gewerk en niks gevang nie; maar op 
u woord sal ek die net laat sak. En 
toe gebeur die groot wonderwerk! 
Petrus laat sak die nette en skielik 
vang hulle `n groot aantal visse, SO- 
veel dat die nette byna geskeur het 
en Petrus se maats, die twee broers 
Johannes en Jakobus hom moes kom 
help om die nette op te trek en die 
visse in die skuite te laai. 

So 'n groot wonderwerk het Petrus 
laat besef dat Jesus nie 'n gewone 
mens is nie, want hy sê vir Jesus: 
Gaan weg van my, Here, want ek is 
'n sondige man. 

Vragies: 
Noem die ander name van die see 
of meer van Galilea. 
Hoekom het Jesus in die skuit ge 
klim? 
Aag wie het die skuit behoort? 


Wie was die maats van Simon? 

Wat het Simon vir Jesus gesê nadat 
hulle die groot aantal visse gevang 
het? 


SONDAG 24 JUNIE 1973. 
DIE BESETENE VAN GADARA. 
Markus 5:1-20. 


Aan die oorkant van die see van 
Galilea is die land van die Gardare- 
ners. Die dorp Gadara lê omtrent tien 
kilometer suid-oos van die meer. Jesus 
en sy dissipels vaar met die skuite oor 
na hierdie land, en dadelik toe die 
skuite aanland aan die oorkant, kom 
daar `n woeste man aangehardloop en 
val voor die voete van Jesus neer. 


Hierdie man was geweldig sterk, 
maar van die duiwels besete. Ons kan 
sê dit was 'n mal man. Dit beteken 
dat sy verstand aangetas was, sodat 
hy nie presies geweet het wat hy elke 
dag doen nie. Omdat hy boonop ge- 
vaarlik was en mense kon seerkry as 
hy naby is, het die Gadareners hom 
met toue vasgebind en boeie aan sy 
voete gesit. Hierdie toue en boeie het 
egter nie gehou nie. Telkens het die 
man met woeste geweld die toue en 
kettings verbreek en dan moes almal 
in die nabyheid weghardloop. Omdat 
die man So 'n gevaar was, kon hy 
natuurlik nie in die dorp bly nie en 
daarom het hy in die berge rondge- 
dwaal en in die grafkelders wat uit 
die rotse uitgekap was, gebly. Ons 
weet nie waarvan hy gelewe het nie. 
Miskien het sy familie elke dag kos 
naby hom gaan neersit en dan vinnig 
weggehardloop. Miskien was sy hare 
en baard ook lank en slordig soos ʼn 
hiepie s'n en sy klere was ook seker 
ontsettend vuil en geskeur. 


In elk geval, hierdie bose man kom 
reguit na Jesus aangehardloop, toe die 
skuit aan wal kom. Die dissipels het 
hulle seker lam geskrik en gedink dat 
die man dalk vir Jesus gaan aanval. 
Maar toe gebeur die groot wonder- 
werk. Hierdie woeste, bebaarde en 
halfnaakte man val voor die voete van 
Jesus neer. Die duiwels in hom het 
geweet dat Jesus die Seun van God 
is. Hulle het geweet dat hulle niks 
teen Jesus kan doen nie. Hoor hoe 
skreeu die man, maar dit was eintlik 
die duiwels binne in hom: Wat het 
ek met U te doen, Jesus, Seun van 
die allerhoogste God? Doodkalm en 
met `n sagte stem vra Jesus: Wat jis 
jou naam? En die man antwoord: 
Legio is my naam, want ons is baie. 
En die duiwels begin smeek en kerm 
dat Jesus hulle tog moet toelaat om 
in 'n trop varke wat daar naby die 
see gewei het, in te vaar. Hulle erken 
dus dat Jesus alle mag oor hulle het. 
En Jesus sê vir hulle: Gaan! En dade- 
lik hei die bose geeste uit die man 
gegaan en in die varke ingevaar. Daar 
was omtrent twes duisend varke en 


toe die bose geeste in hulle invaar 
het hulle op loop gegaan en sommer 
die see ingestorm en almal het ver- 
drink. 

Die wagters van die varke is rade- 
loos. Hulle weet nie wat gebeur het 
nie. Hulle sien net die varke begin 
skielik die see inhardloop. Dadelik 
hardloop die wagters na die dorp om 
die groot skade te gaan aankondig 
aan die base van die varke. En toe 
die meeste van die dorp hoor van die 
skade met die varke, het hulle besluit 
om ondersoek te gaan instel. Wat was 
hulle verbasing groot toe hulle die 
besete man voor Jesus sien sit, ge- 
kleed en by sy volle verstand. Hieroor 
was hulle nog meer verbaas as wat 
hulle geskok was oor die varke. Maar 
ongelukkig wil die Gadareners, nadat 
hulle van Jesus se wonderwerk ge- 
hoor het, Hom nie langer by hulle hê 
nie. Vir die Gadareners is die varke 
belangriker as Jesus en die feit dat 'n 
mens gered is, weeg vir hulle nie so 
swaar as die verlies van die varke nie. 

Gelukkig het die geredde man ook 
bekeerd geraak, want hy het oral rond 
gegaan en vir die mense vertel van 
die wonderlike daad wat Jesus aan 
hom gedoen het. 

Vragies: 
Waar was die land van die Gadare- 
ners? 
Hoe het Jesus daar gekom? 
Wie het voor sy voete neergeval? 
Wat het die man makeer? 
Vertel verder wat toe gebeur het? 





In die geloof het jy al die skatte 
van God en as jy nie glo nie, is jy so 
arm as 'n kerkmuis. 

— M. Luther. 


A1 het ek gesondig my Christus in 
wie ek glo, het nie gesondig nie en 
al wat syne is, is myne en al wat 
myne is, is Syne. 

— M. Luther. 


GEE JULLE VIR HULLE 
OM TE EET 

ding hier nie; hy sou verkies om 
liewer nie verder gepynig te word nie 
en tog gee hy aan Jesus die eretitel 
asof hy tog hoop dat die Verlosser 
hom nie verby sal gaan nie. 

Nog eens openbaar die Heilige Skrif 
aan ons die heerlikheid van God in 
Christus. Ons sien waarom Hy die 
vleesgeworde Woord s wat onder ons 
kom woon het. Or... ervaar dat Hy 
met ons swakhede medelye het en 
daarom bely ons dat Hy ons enigste 
Middelaar is wat vir ons intree by die 
Vader. 








Ly Nell, 

UIT GEMEENTES 


RUSTENBURG 





HISTORIESE KERKGEBOU”- KOM- 
MENTAAR 


In ,Die Magaliesburger” van 11 en 
18 Augustus 1972 het twee artikels 
van die hand van ds. Aftie Beetge 
onder die titel ,,Historiese Kerkge- 
bou” verskyn, waarin gehandel word 
oor die kerkgebou van die Nederduits 
Gereformeerde Moedergemeente van 
Rustenburg wat in September 1903 
ingewy is. Sonder om nou `n polemiek 
te wil ontketen, is dit tog nodig om 
op veral twee sake wat in die eerste 
artikel genoem word in te gaan en 
kortliks daarop kommentaar te lewer. 





DS. S. J. BOTHA 





1. In die inleidende paragraaf word 
dit gestel dat die Nederduits Gerefor- 
meerde Moedergemeente van Rusten- 
burg in die jaar 1850 gestig is. Dit kan 
nie as korrek aanvaar word nie aan- 
gesien daar tot minstens 1885 slegs 
twee gemeentes van die drie Hollands- 
Afrikaanse Kerke te Rustenburg was 
en wel van die Nederduitsch Hervorm- 
de Kerk, die historiese Voortrekker- 
kerk en Staatskerk, en van die Gere- 
formeerde Kerk, wat in 1859 van die 
Nederduitsch Hervormde Kerk afge- 
skei het. Eers na die sogenaamde 
kerkvereniging van 1885 het daar 'n 
gemeente van die nuwe verenigde 
kerk waarvan die naam ,,Nederduitsch 
Hervormde of Gereformeerd” was, 
tot stand gekom. Aangesien die ver- 
enigde kerk `n totaal nuwe kerk was, 
soos onder andere blyk uit verskeie 
hofuitsprake gedurende die negen- 
tiger jare van die vorige eeu en uit 
'n beëdigde verklaring van ds. H. S. 
Bosman, en nie `n voortsetting was 
van die twee kerke wat aan die kerk- 
vereniging deelgeneem het nie, kan 
die gemeente van die verenigde kerk 
nie aanspraak maak op 'n stigtings- 
datum voor 1885 nie. 

2. In die tweede paragraaf word 
die volgende gesê: ,,Gedurende 1895 
het die gemeente al sy kerklike eien- 
domme verloor, met inbegrip van die 
kerkgebou, toe die hooggeregshof be- 
slis het dat dit binne drie maande 
aan die Hervormde gemeente oorhan- 
dig moes word.” 


Hiermee saam moet gelees word 'n 
gedeelte van `n ope brief wat ds. J. C. 
Hefer, destyds predikant van die ge- 
meente, geskryf het en wat in die 
derde paragraaf aangehaal word en 
wat soos volg lui: 


sDe gemeente is thans arm. Zy 
heeft veel gestreden en swaar ge- 

Die kerkgebou waaroor die stryd gegaan het. 


zwoegd, ten einde hare heilige over- 
tuiging niet prijs te geven. Vele en 
dierbaar zijn de herinneringen aamt 
verloren (Godsdiens verbonden. Dui- 
zenden ponden, naar met zegt min- 
stens £20,000, heeft men aan het 
huis besteed. Velen jaren heeft die 
gemeente in hetzelve aangebeden. De 
slag is dus zwaar en de wond diep. 
Zondag namiddag 7 Juli (1895), ver- 
liet de gemeente onder vele tranen 
't Huis 


Bogenoemde aanhalings kan die on- 
geregverdigde indruk skep dat die 
Hervormde gemeente van Rustenbrug, 
die Nederduits (Gereformeerde ge- 
meente van sy eiendomme, wat hom 
regtens toegekom het, ontneem het 
en daarmee die Nederduits Gerefor- 
meerde gemeente ernstig leed aange- 
doen het. Dit is nie waar nie, aange- 
sien die eiendomme waarvan hier 
sprake is wettiglik aan die Neder- 
duitsch Hervormde gemeente behoort 
het, maar na die kerkvereniging in 
die hande van die verenigde kerk ge- 
kom het en op geen manier terugge- 
kry kon word behalwe deur 'n beslis- 
sing van die Hooggeregshof nie. In- 
dien in die eerste aangehaalde ge- 
deelte die woord ,,oorhandig” vervang 
Sou word met die woord ,,teruggegee”, 
sou dit die saak enigsins in 'n ander 
lig plaas. 


Hoewel die hofuitspraak as sodanig 
genoegsame bewys is dat die Her- 
vormde gemeente wel deeglik die 
wetlike eienaar van die betrokke 


eiendomme was, sal die gebeure van 
die kerkvereniging en sy gevolge, 
veral soos dit te Rustenburg verloop 
het, van naderby besien moet word 
om die hele aangeleentheid in per- 
spektief te stel. 


Ter ondersteuning en verduideliking 
van wat hierbo onder punte een en 
twee gestel is, moet die historiese 
gebeure op kerklike terrein, wat hier 
ter sprake is, tussen die jare 1850 en 
1895 in die ou Zuid-Afrikaansche Re- 
publiek nou kortliks nagegaan word. 


Tot 1859 was daar slegs een kerk 
in 'Transvaal en dit was die kerk 
waarmee die Voortrekkers uit die 
Kaapkolonie weggetrek het, waartoe 
hulle behoort het en waarvan hulle 
die amptelike kerkwet met hulle saam- 
geneem het. Spoedig egter het hulle 
op hulle trek en daarna 'n normale 
kerklike organisasie in die lewe ge- 
roep wat 'n eie, selfstandige organi- 
sasie was. Hulle het hierdie eie kerk- 
like organisasie nie gesien as 'n nuwe 
kerk nie, maar as voortsetting van die 
kerk waartoe hulle nog altyd behoort 
het, nou net met 'n eie en selfstandige 
organisasie in `n eie selfstandige en 
onafhanklike staat. Wat die Transvaal 
aanbetref is die eerste gemeente in 
1849 gestig en dit het die hele Trans- 
vaal omvat. Gedurende 1850 is 'n twee- 
de gemeente van hierdie kerk te Rus- 
tenburg gevorm. Die offisiële naam 
van die kerk was ,Nederduitsch Her- 


OD Na volgende bladsy 


vormd” soos onder andere blyk uit die 
volgende: 

1, By die vertrek van die Voortrek- 
kers uit die Kaapkolonie, tussen 1834 
en 1836 was dit die amptelike naam 
van die kerk waaraan hulle behoort 
het. Op die attestate wat hulle met 
hulle saamgeneem het die binneland 
in was die naam van die kerk ,,Neder- 
duitsch Hervormd”. 

9. Ook die kerkwet wat hulle geken 
en gebruik het, het as titel gehad: 
,Algemeen Reglement voor het Be- 
stuur der Nederduitsch Hervormde 
Kerk in Zuid-Afrika.” 

8. Waar dit die amptelike naam van 
hulle kerk in die Kaap was en ook 
die naam was wat op amptelike kerk- 
like stukke in hulle besit voorgekom 
het, is dit byna vanselfsprekend dat 
hulle hul selfstandig-georganiseerde 
kerk dieselfde amptelike naam sou 
gee. Dit het ook gebeur: a. In die 
oudste stuk in Transvaal waarop die 
naam van die Voortrekkerkerk voor- 
kom, naamlik 'n kollektelys wat in 
1841 uitgeskryf is met die oog op 
die bou van `n eie kerkgebou te 
Potchefstroom, is die naam van die 
kerk as ,,Hervormd” aangegee. 

b. In die eerste amptelike grond- 
wet van die Zuid-Afrikaansche Repu- 
bliek (1858) was die naam van die 
kerk in Transvaal amptelik ,,Neder- 
duitsch Hervormd”. 

Hoewel nog argumente aangevoer 
sou kan word, is dit uit voorgaande 
tog duidelik dat die gemeente wat in 
1850 te Rustenburg gestig is, 'n ge- 
meente was van die enigste amptelike 
kerk wat onder die Voortrekkers was 
en wat amptelik die naam ,,Neder- 
duitsch Hervormd” gedra het. 

Dit beteken nie dat slegs die naam 
Nederduitsch Hervormd” konsekwent 
en sonder uitsondering vir die kerk 
in Transvaal gebruik is nie. Dit is 
egter hoegenaamd nie bevreemdend 
dat die naam Nederduitsch (Gerefor- 
meerd ook as benaming gebruik is nie. 
Dit moet egter dan net duidelik in 
gedagte gehou word dat die woorde 
,hervormd” en ,,gereformeerd” vir die 
Voortrekkers dieselfde betekenis ge- 
had het waaroor op daardie stadium 
ook nog hoegenaamd geen twis be- 
staan het nie, en verder, dat met die 
wisselbenaming nie na 'n ander kerk 
as die enigste amptelike kerk verwys 
is nie. 

In 1859 het daar egter 'n tweede 
kerk in Transvaal tot stand gekom, 
toe die ,,Vrye (Gereformeerde Kerk 
onder ds. Dirk Postma van die Neder- 
duitsch Hervormde Kerk afgeskei het. 
In 1865-66 het daar selfs 'n derde 
kerk tot stand gekom toe ds. Frans 
Lion Cachet deur 'n verdere afskei- 
ding van die Ned. Hervormde Kerk, 
die ,,Ned. Gereformeerde” Kerk tot 
stand gebring het. Juis die optrede 
en afskeiding van ds. Cachet het egter 


die twis rondom die naam van die 
kerk in Transvaal ontketen. 

Wat Rustenburg aanbetref, het daar 
nooit 'n gemeente van die Nederd- 
Geref. Kerk van ds. Cachet bestaan 
nie. Daar het slegs gemeentes van die 
ou historiese kerk Nederduitsch Her- 
vormde Kerk en die Gereformeerde 
van ds. Dirk Postma bestaan. Enkele 
persone uit die Rustenburg distrik 
wat wel tot die Ned. Ger. kerk be- 
hoort het, is onder die gemeente 
Potchefstroom van die kerk ingedeel. 
So het die toestand gebly tot 1885. 

In 1885 het die sogenaamde kerk- 
vereniging plaasgevind tussen die Ned. 
Herv. en die Ned. Geref. Kerk. Die 
hele kerkvereniging was egter tot mis- 
lukking gedoem en het groter ver- 
skeurdheid, verdeeldheid en twis op 
die kerklike erf as wat daar ooit was, 
teweeggebring. Trouens die kerkver- 
eniging was inderdaad ,,ultra vires” 
Soos uit verskillende hofuitsprake na 
1890 duidelik geblyk het, vanweë die 
feit dat die Algemene Kerkvergade- 
rings van beide kerke hulle bevoegd- 
hede totaal oorskry het, toe hulle 
sonder die uitdruklike toestemming 
van alle lidmate van die kerke, beide 
kerke opgehef het en `n nuwe kerk 
tot stand gebring het. 

Op 7 Desember 1885 het die eerste 
Algemene Kerkvergadering van die 
nuwe verenigde kerk saamgekom en 
dit moet gesien word as die geboorte- 
datum van die verenigde kerk wat 
voorlopig en na 1889 finaal die naam 
Nederduits Hervormd of Gereformeerd 
gekry het. 

Hoewel die kerkraad van Rusten- 
burg ook afgevaardigdes na die Alge- 
mene Kerkvergadering van die ver- 
enigde kerk gestuur het, het hulle tog 
nog as kerkraad van die Ned. Herv. 
gemeente bly funksioneer onder die 
,Wetten en Bepalingen” van die Ne- 
derduitsch Hervormde Kerk tot in 
Junie 1886. Op 9 Januarie 1886 het 
hulle onder voorsitterskap van ds. N. 
J. van Warmelo vergader en aan ds. 
G. W. Smits emeritaat verleen onder 
die Bepalings wat daaromtrent in die 
Kerkwet van die Ned. Herv. Kerk 
bestaan het. 

Ds. Smits sou op 10 April 1886 af- 
skeid neem van die gemeente. Op 
Vrydagaand 9 April was daar 'n ge- 
meentevergadering waar dit redelik 
stormagtig gegaan het en dit het begin 
duidelik word dat die kerkvereniging 
ook daar sou misluk. 

Op 10 April is vier memories deur 
241 lidmate geteken waarin verklaar 
is dat hulle wel met die vereniging 
Sou saamgaan, maar dan moes die 
naam van die kerk Ned. Herv. bly en 
die Kerkwet moes die wees van die 
Ned. Herv. Kerk. Met ander woorde 
hulle was nie ten gunste van ophef- 
fing van die Ned. Herv. Kerk nie, en 
hulle het verwag dat die verenjade 


kerk voortsetting moes wees van die 
Ned. Herv. Kerk. 

Verder het 26 lidmate hulle uit- 
druklik teen die kerkvereniging ver- 
klaar. 

Op 12 April 1886 het die kerkraad 
vergader om 'n tugsaak te behandel 
en steeds is die Kerkwet van die Ned. 
Herv. Kerk as die geldige Kerkwet 
beskou. 

Ook het twee oud-ouderlinge naam- 
lik G. S. Botha en J. J. Pieterse met 
`n lys waarop 230 lidmate geteken het 
aansluiting by die kerk van Witfon- 
tein, wat nie met die vereniging saam- 
gegaan het nie, probeer soek. Hierdie 
lidmate van Rustenburg wat nie ver- 
enig het nie, was die wettige voort- 
setting van die Ned. Herv. gemeente 
wat in 1850 gestig is. 

Op 26 Junie 1886 het die kerkraad 
van Rustenburg onder die voorsitter- 
skap van ds. H. $S. Bosman vir die 
eerste keer onder die N.H. of G. ver- 
gader. Sonder toestemming van alle 
gemeentelede het die kerkraad dus 
nou tog met die vereniging saamge- 
gaan. Die betrokke vergadering was 
juis belê om `n skrywe, deur 165 lid- 
mate onderteken, wat teen die ver- 
eniging beswaar gemaak het te be- 
handel. Toe ds. Bosman nie daarin 
kon slaag om ds. Smits oor te haal 
tot die kerkvereniging nie, is aan 
hom kennis gegee om die pastorie op 
15 Augustus te ontruim. 

Prakties het dit dus daarop neerge- 
kom dat die kerkraad wel met die 
vereniging saamgegaan het asook 'n 
deel van die gemeente en vanaf 26 
Junie 1886 het hulle die N.H. of G. 
gemeente Rustenburg gevorm. Die 
grootste deel van die gemeente wou 
egter nie saamgaan nie, maar was 
nou ontwrig, hulle het nou geen 
predikant of kerkraad gehad nie ter- 
wyl hulle eiendomme nou in besit van 
die N.H. of G. gemeente was. 

Die Ned. Herv. Gemeente het egter 
weer 'n eie kerkraad gekies wat dade- 
lik aandag daaraan gegee het om 
hulle eiendomme terug te kry. Die 
hulp van die regering is ingeroep, 
maar die het die kerkraad verwys na 
die Hooggeregshof. In Oktober 1886 
is besluit om die saak hof toe te neem. 
Omdat regsadvies nie gunstig was nie, 
is in Januarie 1887 weer by die rege- 
ring protes aangeteken en weer eens 
is hulle na die Hooggeregshof verwys. 
Op 17 April 1887 het die gemeente- 
vergadering besluit om na die Hoog- 
geregshof vir 'n beslissing te gaan. 

Die saak is egter op die langebaan 
geskuif toe die Algemene Kerkver- 
gadering van die Ned. Herv. Kerk in 
Februarie 1888 geadviseer het dat die 
saak liewer buite die hof geskik moes 
word. 

Intussen het die Ned. Herv. gemeen- 
te, wat nou onder bokseile kerk moes 

GJ] Blaai om 

NUWE PSALMBERYMING IN NEDERLAND 


Die Nederlandse Kerke, Hervormd, 
Gereformeerd en 'n paar kleiner kerke 
werk saam aan 'n nuwe psalm- en 
gesangeboek. Dit sal glo ongeveer 
500 gesange bevat. 

'n Groot groep teoloë en digters 
werk al maande daaraan. 

'n Voorbeeld van hoe dit gedoen 
word, en die gehalte van die digwerk, 
kan gesien word aan die onderstaande 
voorbeelde. 


PSALMVERTALING — GERHARDT 
EN VAN DER ZEYDE: 
PS. 42. 


2 Gelijk het hert dat reikt 
naar waar het water stroomt, 
zZé in verlangen reikt 
mijn ziel naar u, o God. 
3 Mijn ziel lijdt dorst naar God, 


naar God die leven is; 
wanneer mag ik opgaan, 
dat ik voor God verschijn? 


PS. 84. 


2 Hoe hartverrukkend uw woningen, 
Heer der hemelse scharen; 

3 Mijn ziel vergaat van verlangen 
naar de voorhoven van de Heer; 

mijn hart, ja al wat ik ben, 

het roept tot de levende God. 

4 Vindt zelfs de mus niet een huis, 
heeft niet de zwaluw haar nest. 


PS. 121. 


Ik hef op naar de bergen mijn ogen: 
vanwaar zal mij komen de hulp? 

2 De hulp komt mij van de Heer, 
die gemaakt heeft hemel en aarde. 





UIT GEMEENTES. 

hou, tog weer `n eie predikant gekry 
in die persoon van ds. Jac van Belkum 
wat op 5 Junie 1891 deur ds. M. J. 
Goddefroy bevestig is. 


Nadat verskeie skikkingspogings 
misluk het, is met die saak hof toe 
gegaan met Hoofregter J. G. Kotze 
en Regters E. J. P. Jorissen en G. T. 
Morice op die regbank. Op 13 April 
1895 het hoofregter Kotze uitspraak 
gelewer ten gunste van die Ned. Herv. 
gemeente. In sy uitspraak het hy on- 
der andere gesê: 


Maar toen men uitvond, dat de 
naam der Kerk veranderd was en ver- 
anderd zou blijven en dat de Ver- 
eenigde Kerk een nieuwe Kerk li- 
chaam Zou uitmaken en alle eigen- 
dommen en goederen der Hervormde 
Gemeente van Rustenburg aan de 
Nieuwe Kerk of lichaam zou worden 
0vergegeven, was men ontevreden en 
protesteerde men er tegen ... Daar 
er nu gemeenteleden der Hervormde 
Kerk bestaan die niet tot de ver- 
eniging zijn toegetreden, volgt het 
dat zij geregtig zijn en blijven, tot 
alle goederen, zoewel roerend als on- 
roerend, die, het eigendommen der 
Hervormde Kerk zijnde, aan de kerke- 
raad der Vereenigde Kerk, zonder 
hunne toestemming zijn overgege- 
ven .. . De Algemene Kerkvergade- 
ring kan niet zonder de toestemming 
van al de gemeenteleden der Her- 
vormde Kerk over die goederen bes- 

schikken. Het vonnis van het Hof 
moet derhalwe ten gunste van de 
Eischer n.o. zijn. De Verweerder moet 
verder gelast, binnen den tijd van 
drie maanden vanaf heden, alle goe- 
deren, zoowel roerend als onroerend, 
met ingebrip van de kerkboeken, 
waarvan hij in bezit is, aan den 
Eischer n.0. terug te geven.” 


Verder is die verenigde gemeente 
ook nog gelas om die gelde wat die 
Hervormde gemeente moes bestee 
ten opsigte van huisvesting vir ds. 
Van Belkum, omdat die verenigde 
gemeente ook die pastorie gehad het, 
aan die Hervormde gemeente terug te 
betaal. 


Die bevinding van die Hof was dus 
baie duidelik dat die verenigde kerk 
`n nuwe kerk was en die Nederduitsch 
Hervormde of Gereformeerde Gemeen- 
te Rustenburg kon dus nie voor 1885 
bestaan nie, maar wel soos aangetoon, 
eers vanaf 26 Junie 1886. Ook toon 
die Hofuitspraak duidelik wie die 
wettige eienaar van die betrokke eien- 
domme was. 


VAALHARTS SE 
NUWE KERK 


In 'n atmosfeer van ware feesstem- 
ming en dankbaarheid teenoor God 
is hierdie jong gemeente se sierlike 
nuwe kerkgebou op 29 Januarie 1972 
ingewy. Dit was ons voorreg om oud- 


3 Hij laat niet wankelen uw voet, 
niet sluimeren zal uw behoeder. 


4 7ie, niet sluimert, niet slaapt 
de behoeder van Tsraël. 


PS. 149. 


Godlof! 

Zingt voor de Heer een nieuw lied, 
zingt zijn lof in de drom der ge- 
trouwen! 


2 Viere Israél met vreugde zijn schep- 
per, 
Sions zonen met jubel hun koning; 


3 love alles zijn naam: door een rei- 
dans, 

door bij either en bij tamboerijn 

de psalm te doen horen voor hêm. 


— Uit Hervormd Persbureau. 


predikante van Vaalharts uit te nooi 
om die verrigtinge waar te neem. Ds. 
P. M. Smith (diensjare 1944-1946) het 
die inwydingsrede op Saterdag om 
4 nm. waargeneem. Dr. H. G. van der 
Westhuizen (1962-1064) het die voor- 
bereidingsdiens gelei waarna die hui- 
dige predikant, ds. W. J. Bezuidenhout 
die nuwe belydende lidmate bevestig 
het. Die nagmaal en dankseggings- 
diens is onderskeidelik deur di. J. W. 
Rhoda (1956-1961) en J. A. Smit 
(1951-1954) waargeneem. 


Enkele jare gelede het die bestaan- 
de kerksaal te klein geword vir hier- 
die snelgroeiende gemeente van ons 
kerk op die grensposte en is besluit 
om 'n kerk te bou. 


Nadat die pastorie betaal is, is 'n 
boufonds gestig en is met die eerste 
poging die mooi bedrag van R16,600 
ingesamel. Die fonds het die afgelope 
vyf paar bo verwagting vinnig gegroei 
met die volg dat die kerk, wat teen 
`n totale boukoste van R110,000 gebou 
is, slegs R20,000 benodig was om die 
kerk kontant in te wy. 


Indien vanjaar net so geseënd en 
voorspoedig verloop, hoop die gemeen- 
te om die balans wat van die kerk- 
kantoor geleen is, te vereffen. 


Ons dank gaan uit tot die Heer van 
ons kerk, die deeglike en voortreflike 
bearbeiding deur ons oud-predikante 
en besonderlik die moedige samewer- 
king van hierdie klein dog moedige 
gemeente. 


— W. J. Bezuidenhout. 





Kom praat eers met Volkskas voordat u 'n 
motor, bakkie, ander voertuie of landbou- 
implemente aanskaf. 

Ons rentekoerse is hoogs mededingend en 
met kontant in die sak kry u afslag. 

Koop vir kontant en betaal ons terug op 
maklike terme. U bespaar, want u kry afslag vir 

ontant. 


VOLKSKAS BEPERK 


(Geregistreerde Handelsbank) 





VZ 7178/0189 

WYSE WOORDE OOR APARTHEID 


'n Medewerker van die Switserse 
,Kirchenblatt” was jare gelede in ge- 
sprek met die groot en wêreldbekend- 
de Baselse teoloog Karl Barth oor 
wat hy van apartheid dink. ,In sake 
van apartheidspolitiek in Suid-Afrika 
en die houding van die meerderheid 
van die reformatoriese kerke daar- 
teenoor, het prof. Barth gewaarsku 
vir 'n al te gemaklike veroordeling 
van Suid-Afrika. Die samelewing van 
drie miljoen blankes en vyftien mil- 
joen swartes is 'n probleem, maar dit 
is ook moeilik om op `n afstand die 
op sigself verkeerde rassepolitiek te 
veroordeel. 

Moet, so het Karl Barth verder gesê, 
die Christene in die Verenigde State 
die rassisme in Suid-Afrika aan die 
kaak stel? Hoe sou die Switsers 
reageer, as hulle met 'n groot aantal 
nie-blankes moes saam lewe? Hoe ge- 
dra ons, Switsers, ons teenoor die 
900,000 vreemde arbeiders uit die sui- 
delike lande, wat tog origens wel tot 
dieselfde ras behoort? Ook al is iets 


waar en geregverdig soos die rassisme 
in Suid-Afrika, sonder deeglike onder- 
soek en in algemene terme geponeer, 
word dit kragteloos. Prinsipiële en 
eenstemmige afwysing is nie voldoen- 
de nie.” 

Hierdie wyse woorde steek gunstig 
af teen die emosionele veroordeling 
van Suid-Afrika uit baie kringe in die 
buiteland sonder dat hulle deeglik 
kennis dra van die probleme. 

Maar party van hulle wat Suid- 
Afrika so liefdeloos veroordeel, kom 
nou self in die warm water. Engeland 
Sit reeds met die probleem van 'n 
toenemende nie-blanke bevolking en 
al die haakplekke wat dit in die alle- 
daagse samelewing kan veroorsaak. 
En Nederland, die ander moederland 
wat so nousiende op Suid-Afrika is, 
maak self geleidelik almeer kennis 
met botsings tussen verskillende volks- 
groepe in hulle stede. Die Nederland- 
se pers berig nou en dan van onaan- 
genaamhede tussen buitelandse trek- 
arbeiders soos Turke, Spanjaarde, 


Italianers en so meer, in Nederland, 
aan die een kant en die Nederlandse 
bevolking aan die ander kant. 

Nou kom daar egter 'n nuwe pro- 
bleem by. Daar is nou 'n ,massale” 
koms van veral Surinamers na Neder- 
land en hierdie emigrante uit die 
Nederlandse Wes-Indiese eilande, wat 
besig is om te klim na 100,000 toe, is 
meesal uit die armste deel van die 
bevolking. Hiervan berig die ,,Her- 
vormde Persbureau”: ,Ook deur hier- 
die migrasiestroom kan met groot 
skrik gekonstateer word dat vreem- 
delingeangs en selfs vreemdelingehaat 
in Nederland toeneem, met name in 
die plekke waar konsentrasies van nie- 
inheemse bevolkingsgroepe hulself 
voordoen.” 

Sal hierdie ondervinding die Neder- 
landers, wat so haastig en so ywerig 
is om Suid-Afrika te veroordeel en 
soms in krasse taal, stem tot self- 
ondersoek en gebalanseerdheid in 
hulle veroordeling? 

— Joh. Dreyer. 





V 


Ons leef in 'n veranderde en nog 
steeds veranderende wêreld. Ook in die 
kerke word dit opgemerk. Wat 'n eeu 
gelede ondenkbaar in die verhouding 
tussen kerke was, is nou moontlik. Dit 
blyk uit die verhouding tussen ver- 
skillende Protestantse kerke onder- 
ling, as ook tussen Rooms en Prote- 
stants en selfs hier en daar tussen 
die Christelik en nie-Christelike gods- 
dienste. 


Hie volg 'n paar voorbeelde: 


1. In Knox Kollege, 'n teologiese 
seminarie van die Presbiteriaanse 
Kerk in Toronto, Kanada, is `n Rooms- 
Katoliek aangestel om te doseer in die 


kursus oor die geskiedenis van die 
reformasie terwyl die professor in die 
vak siek is. 

2. Aan die (Gereformeerde) Vrye 
Universiteit in Amsterdam, Nederland 
is in die fakulteit Godgeleerdheid as 
lektor in die pastorale teologie aan- 
gestel die Hervormde teoloog mev. dr. 
J. C. Schreuder. 

3. In Middelburg, Nederland word 
daar nou `n gesamentlike kerkblad vir 
die Hervormde en vir die Gerefor- 
meerde gemeente aldaar uitgegee, 
daar is kanselruil en daar vind ge- 
samentlike dienste plaas. 

4. Gedurende 1973 sal 'n nuwe 
sLiedboek voor de Kerken” verskyn 


ERANDERINGE 


naamlik vir die Hervormde en die 
Gereformeerde, die Doopgesinde, en 
Evangeliese Lutherse en vir die Re- 
monstrantse Kerke. 


Dit sal bestaan uit die 150 psalms 
in nuwe beryming en uit 491 gesange. 
Dit het tot stand gekom deur die 
samewerking van die vyf genoemde 
kerke. 


5. Die twee sinodes naamlik die 
Hervormde en van die Gereformeerde 
Kerke in Nederland gaan saam ver- 
gader. 


Dit alles kom neer op uitwissing 
van grense. 
— Joh. Dreyer. 





BESWAAR TEEN EEN NAGMAALBEKER? 


In 'n ou herderlike skrywe van die 
Hervormde kerkraad van Ginniken in 
Nederland oor die ,,Sakrament in die 
Kerk” vind ons ook `n paragraaf oor 
die beswaar van sommige nagmaal- 
gangers oor die gebruik van een nag- 
maalsbeker. 


In hierdie herderlike skrywe lees 
ons: ,Daar is nog ander motiewe 

waarom sommige mense van die nag- 
maalstafel wegbly ... U het beswaar 
teen die sogenaamde onhigiëniese 
drink uit een gemeenskaplike beker. 
Maar weet u, dat om brood te eet 
onhigiëner is deur die bevingering as 
om uit een gemeenskaplike beker te 
drink aan die nagmaalstafel. Ten eer- 
ste ontsmet die alkohol in die wyn 
en ten tweede is silwer prakties smet- 


vry. Ons het dit deur `n longspesials 
laat nagaan. 


U kan natuurlik aestetiese (—skoon- 
heids) besware hê. Maar is dit 'n 
motief om weg te bly? Weer so 'n 
ongehoorsaamheid teenoor die Here. 
Hy het Homself daar nie te goed voor 
geag nie, maar u wel? 


— Joh. Dreyer. 

Amptelike Berigte 


BEROEPE PREDIKANTE 


Aangeneem: 


Ds. P. M. Venter van Sasolburg-Suid 
na Witbank-Suid. 

Ds. W. H. Steyn van Losberg na 
Orkney. 


Bedank: 


Ds. D. G. $. Steyn van Westonaria 
na Breyten/Chrissiesmeer/Carolina, 
Vryheid, Zwartruggens en Pollak- 
park - Springs. 

Ds. J. P. Labuschagne van lLeeu- 
doringstad na Meyerton. 

Ds. L. A. Pretorius van Phalaborwa 
na Alberton-Wes. 

Ds. A. A. da Silva van Pretoria-Wes 
na Waterval Boven. 

Ds. J. A. P. v. Tonder van Fonteine- 
dal na Boksburg. 

Ds. H. N. Botha van Villieria na Ni- 


gel. 

Ds. T. Snyman van Marikana na St. 
Helena/Odendaalsrust. 

Ds. W. H. Steyn van Losberg na Out- 
jo/Otjiwarongo. 


Ds. W. C. M. de Beer van Koster na 
Johannesburg-Wes en Ebenhaezer. 
Ds. P. J. Fouche van Alberton na 
Durban. 

Ds. C. J. J. v. Rensburg van Witbank 
na Evander. 

Ds. C. L. v. d. Berg van Vereeniging 
na Wonderboompoort. 

Ds. $S. G. A. Golden van Stellenbosch 
na Breyten/Chrissiesmeer/Carolina. 

Ds. J. H. Brandt van Glencoe na Bula- 
wayokombinasie. 

Ds. H. M. E. Dreyer van Witkoppies 
na Elandspoort. 

Ds. N. C. J. Brayshaw van Welkom 
na Zwartruggens. 


RINGSVERGADERINGE: 


In terme van die Bepalings tot die 
Kerkwet word hiermee bekend gestel 
dat die volgende Ringsvergaderinge 
op die volgende tye en plekke byeen- 
kom. Van die ontbrekendes is nog 
geen berig ontvang nie. Die Ring- 
skribas sal gemeentes self verder inlig 
oor besondere reëlings getref. 

Ring van: 

Krugersdorp 17-20 Junie, Witpoortjie. 

Johannesburg 18-20 Junie, Johannes- 
burg-Wes. 

Zoutpansberg 13-14 Junie Messina. 

Noordelike Pretoria 9- Mei, Noorde- 
like Pretoria of Wonderboompoort. 

Heilbron 21-23 Junie, Sasolburg-Suid. 


DOODSBERIGTE 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
huile deur sy genade beteken het. 
BOUWER: Philippus Rudolph — Een 
jaar van bittere eensaamheid en on- 
beskryflike verlange is verby. En nog 
dink ek met weemoed terug aan die 
onvergeetlike dag van 25 Mei 1972 toe 
van my weggeneem is deur die dood 
my geliefde eggenoot. Ons berus ons 
onder die wil van die Allerhoogste. 
Want dit was sy wil. Ons bly dank- 
baar vir die geloof, die liefde en die 
voorbeeldige lewe vir ons nagelaat en 
dat onse Here hom soveel jare vir ons 
gespaar het. Baie trane vloei in stilte 
wat net God alleen van weet. Want, 
ons vir wie hy so dierbaar was, kan 
en sal hom nooit vergeet. — Diepbe- 
droefde eggenote, kinders en klein- 
kinders. Hannie Bouwer, Rustenburg. 


BOUWER: Cornelius Johannes — 
Twee jaar van bittere verlange en 
eensaamheid is verby. Maar onver- 
geetlik bly die vroeë mêre van 28 
Junie 1971 toe van ons weggeneem is 
deur die dood my geliefde eggenoot 
en ons pappie. In die bittere lyding 
het hy in stilte gely en gestry. So 
geduldig was hy altyd, so tevrede en 
vol moed met 'n glimlag op sy lippe 
was sy antwoord, dit gaan goed. — 
Verlangende eggenote, kinders en 
ouers. Hazel Bouwer, Rustenburg. 


GREYLING: Barend Christiaan — 
Nog 'n jaar van eensame verlange en 
hartseer is verby en weer dink ons 
aan 7 April 1969 toe ons op tragiese 
wyse afskeid moes neem van ons lief- 
ling seun. Tn stilte verlang en treur 
ons. Maar ons dank die Heer vir die 
mooi herinneringe wat hy vir ons na- 
gelaat het. — Verlangende Pappie, 
Mammie en Boetie. Hartbeessttraat 
16, Elandsfontein (spoor). 

[7] Vervolg op bladsy 32 

LEES: 


AMPSBEDIENING IN AFRIKA, 


Lux Mundi 5. Referate gelewer tydens 
die vyfde jaarkongres van die Suid- 
Afrikaanse Werkgemeenskap vir Sen- 
dingwetenskap 1972. Uitgegee deur 
N.G. Kerkboekhandel, Posbus 245, 
Pretoria, onder redaksie van David J. 
Bosch. Prys R2.85. 

Soos in die vorige uitgawes van 
hierdie reeks is sommige artikels 
meer lesenswaardig as ander. 


Hoewel die naam Ampsbediening 
die verwagting wek dat oor al die 
ampte gehandel word kom die refe- 
rente hoofsaaklik neer op die leraars- 
amp. 

Daar is baie waaragter ons vraag- 
tekens plaas; bv. dat dié 'n werkge- 
meenskap in sendingwetenskap moet 
wees, alhoewel dit prakties funksio- 
neer as werkgemeenskap vir sending- 
werk. Daar is geen wetenskaplike 
kwalifikasievereiste vir die referate 
nie: Sowel gedoktoreerdes as gediplo- 
meerdes in die teologie neem deel. 
Miskien is dit goed om oor sending 
te dink met die oog op die praktyk 
en nie op die wetenskap nie. Tog sal 
die praktyk skeef loop as die weten- 
skap nie primêr is nie. Die referaat 
van dr. S. P. Buti byvoorbeeld hel 
meer na die praktyk van sendeling en 
leraar in Afrika as die prinsiep in die 
verhouding sendeling: leraar. Daar is 
tekortkominge. Die artikel van ds. L. 
J. Swanepoel het nie duidelike posisie- 
beskrywing gegee van die evangelis 
(kategeet?) ten opsigte van die sen- 
dinggemeente se leraar en die sen- 
dinggemeente se sendeling nie. Dr. 
Strassberger bepleit vroue in die amp. 
Sy sê: ,,The ordained ministry grows 
out of the ministry of all believers.” 
Sy is Rooms plek-plek en was ver- 
bonde aan die Christelike Instituut. 
Alle argumente nou teen vroue in 
alle ampte was voorheen volgens haar 
gebruik teen vroue in ander loopbane! 
Die gedagte, dikwels uitgespreek — 
ook in die voorwoord — dat die 
strenge skeiding tussen besondere en 
die algemene ampte opgehef moet 
word, is nie vir my so maklik aan- 
vaarbaar in die lig van byvoorbeeld 
Ef. 4 nie. 

Daar is artikels wat gewoon interes- 
sant is om te lees maar wat iemand 
nie veel aanspreek as hy of sy kerk 
nie self by die situasies betrokke is 
nie, byvoorbeeld Verryn sê: The ,tent- 
maker? ministry in the Anglican 
Church: Lensink sê: Die Ampsbedie- 
ning in the Reformed Church in Zam- 
bia en Becken sê: The African Inde- 
pendent Churches” understanding of 
the ministry. 

Baie waardering kan uitgespreek 
word vir Du Preez se: Die ampte vol- 
gens die Skrif en Van Rooy se: Tent- 
maker predikante in die kerke onder 
die Bantoe. 

Die Bybelse gegewens soos verwerk 
deur Du Preez wat hom tot die kon- 
klusie van vier besondere ampte bring 
naamlik ouderling, leraar, diaken, 
sendeling, is opvolgenswaardig. Die 
pleit vir tentmakerspredikante deur 
Van Rooy behoort ons noukeurig in 
gedagte te hou. Tewens ondergete- 
kende is vir die opleiding in dergelike 
risting `n stem roepende in die woe- 
styn, soos blyk uit Die Hervormer, 
Mei 1970, die Alg. Kerkverg. 1970, die 
Sentrale Kersteningsraadverg. Okt. 
1970 en Die Hervormer, Desember 
1971. 

H. G. van der Westhuizen. 


ONS PRAAT OOR DIE LIEFDE, ds. 
Mike Smuts (jr). N.G. Kerk Boek- 
handel, 1972, prys 50 sent en BE- 
WAAR JOU HUWELIK, Murray Jan- 
son, N.G. Kerk Uitgewers, 1972 (prys 
nie vermeld nie). 

Die boekie van ds. Smuts is bedoel 
as voorligting vir die ontluikende tien- 
derjarige ten opsigte van die verhou- 
ding tussen seun en dogter. Alhoewel 
dit soms te opvallend probeer om `n 
populêre gesprek met die tienderja- 
rige te wees, en sodoende dikwels 
minder geslaagd is, is dit oor die alge- 
meen gesonde voorligting wat deur 
die opgroeiende kind gebruik kan 
word. Die boekie van dr. Murray 
Janson wil na aanleiding van Efesiërs 
5:19-32 die huwelik toelig. Na `n kort 
oorsig oor die egskeiding, word hier- 
die gedeelte uit die Skrif toegelig. Dit 
is geen diepgaande Skrifverklaring nie 
maar praktiese advies en opmerkings 
in `n verstaanbare skryftrant. Dit kan 
handig gebruik word deur diegene 
wat aan die troudag begin dink. 

—A J. G. Dreyer. 


DE BRIEF VAN PAULUS AAN DE 
GALATEN, dr. P. A. van Stempvoort, 
serie de prediking van het Nieuwe 
Testament, uitgewery G. F. Callen- 
bach, Nijkerk. Prys f17.50 en by in- 
tekening f15.50. 

Die eerste uitgawe van wyle prof. 
Van Stempvoort het in 1951 verskyn 
onder die titel oud en Nieuw, de Brief 
aan de Galatiërs. Die redaksie het be- 
sluit om as 'n huldeblyk aan die vak- 
kundige bekwaamheid van wyle prof. 
Van Stempvoort, die teks van die 
eerste uitgawe ongewysig te behou vir 
die derde druk. Daar is wel besluit 
om 'n nawoord by te voeg wat versorg 


LEES! 


is deur dr. A. F. J. Klijn van Utrecht 
waar die ondersoek van die afgelope 
tien jaar oor die Galatebrief saamge- 
vat is. Die aandag het in die tyd hoof- 
saaklik geval op die teenstanders van 
Paulus in Galate. Klijn wys daarop 
dat die meerderheid van die nuwere 
werke nie meer die Judaiste nie maar 
die sogenaamde Gnostici as die teen- 
standers beskou. Klijn self wys op die 
onbevredigende van hierdie verkla- 
rings. Die mense wat begeer om die 
besnydenis te ontvang, wil deel word 
van die volk wat die belofte ontvang 
het. Hierdie klassieke beskouing is 
myns insiens ook die enigste waardeur 
die vrae oor die onderhouding van die 
wet sinvol beantwoord word. 
Soos tevore, word ook hierdie uit- 
gawe sterk aanbeveel by almal. 
— A J. G. Dreyer. 


MEMORIAMS EN 
DOODSBERIGTE 


C] Van vorige bladsy 

KLOPPER: Lukas Cornelius Johan- 
nes. — In liefdevolle herinnering aan 
my dierbare eggenoot en ons pappie, 
wat van ons weggeneem is deur die 
dood in die vroeë mêre van 24 April 
1965. Die mooi herinneringe en lief- 
de wat vir ons nagelaat is, sal altyd 
vir ons kosbaar bly. In ons harte sal 
hy altyd voortleef — Beproefde en 
verlangende eggenote en kinders. 
Mev. C. E. Klopper, Antoinetta Cres- 
cent 11, Witfield (voorheen van Wel- 
verdiend). 


VAN WIJK: Nicolaas Johannes Ru- 
dolph — Ure, dae, maande, jare vlieg 
soos `n skaduwee drome heen. 5 jaar 
van stille trane is verby, dat ons egge- 
noot, vader en grootvader van ons 
weggeneem is. Rouklere gaan verby, 
maar rouharte sal altyd bly. 

— Eggenote E. S. van Wijk, Klap- 
perlaan 42, Uitbreiding 5, Kempton- 
park. 


BLIGNAUT: Coenraad J. C. — Ons 
dink terug aan 14 Mei elf jaar terug 
toe my dierbare eggenoot en ons va- 
der so skielik van ons weggeneem is 
deur die dood in die ouderdom van 
twee en sewentig jaar. Ons kan hom 
nooit vergeet nie. Hy was 'n opregte 
en liefdevolle huisvader vir ons — ge- 
trou aan sy kerk en `n ware vriend 
vir sy mede mens. Ons dink aan die 
mooi voorbeeld wat hy vir ons nage- 
laat het. 

— Sy treurende eggenote en kinders, 
M. S. Blignaut, Ken Viljoenstraat 10, 
Raads Tuine. 








Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg ,sê 
hom dat u hulle gebruik. 


Dr. Allens- 
Watersug- 
Pille 

















VERGROTINGS 
iN 
LEWENSKLEUR 
van u eie 
KIEKIE OF NEGATIEF 





W. EE. CAREY 
APTEKER 
Posbus 177 — Krugersdorp 














Piso vir die ken- 


so 
lei€ns ven 


HARDLYWIGHEID 
1 GALAGTIGE HOOFPYK 
2 AANGEPARTE TONG 
3 ONGEREELDE OPELYF 


Verwaarloosde hardlywigheid, op 
sigself erg genoeg, kan beslis 
gevaarlik word. Dit kan aanleiding 
gee tot baie kwale lateraan 
insluitende Aambeie. 

Vermy alle sterk purgeermiddels. 
Die ingewande is uitgevoer met 'n 
teer vlies wat maklik deur sulke 
purgeermiddels beskadig kan 
word. 

Intestone is n sagte, natuurlike 
lakseermiddel — 'n samestelling 
van vrugte en kruie. 

Dit gee goeie, sagte en gereelde 
opelyf, verwyder slegte asem. Vol- 
wassenes en kinders hou van die 
smaak van Intestone. 





ET Re by alle Aieke of posvry by 
Norwood Coaker, Posbus 89, Ladybrand, 


PNBS170/AR 











Dr. Gollin se 
Pille 


Prys: 3Bc & 6Bbc 


vir GAL en LEWER 


Blakende gesondheid is die teenoor- 
gestelde van die volgende klagtes: 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel gal. 
Die beproefde en beste middel — 


ir. Collin se Gal- 
en Lewerpille 


Prys: 35c & 65c van alle Aptekers 
of van 


G. FOURIE 
Posbus 762, Pietermaritzburg 





Pyn se hioses 


OTTO 


Se Senuwee en Pyn Poeiers 
Prys 20c & A0c 





Probeer Otto vir Hoofpyn, Rumatiek 
Jig, Verkoue, Koors, Vrouekwale, ja 
vir enige ander ou pyn- kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 


Slegs by Aptekers verkrygbaar 

Wat se die 
Bybel Deel 2 


In elke huis is daar 'n Bybel, maar 
is alles in die bybel vir u ver- 
staanbaar? 


Hierdie boek bevat `n opsomming van die aktueelste ant- 
woorde op vrae wat luisteraars ingestuur het vir beant- 
woording in die Sondagaand-program Wat sê die Bybel wat 

deur die Afrikaanse diens van die S.A.U.K. vanaf Mei 1968 

tot Desember 1969 uitgesaai is. 

WAT Sê DIE BYBEL (DEEL IN) is geskryf deur proff. B. J. 
FEngelbrecht (Hoof van die Departement Sistematiese Teolo- 
gie, Universiteit van Pretoria), H. $. Pelser (Departementele 

Voorsitter van Semitiese Tale, Randse Afrikaanse Universi- 

teit), A. H. van Zyl (Hoof van die Departement Ou-Testa- 

mentiese Eksegese en Teologie, Universiteit van Pretoria). 

WAT Sê DIE BYBEL (DEEL D) kos R2,60 posvry. Dit is by 

alle boekhandelaars beskikbaar of kan direk van die uit- 

gewers bestel word. Vir u gerief plaas ons `n bestelvorm 
hieronder. 

WAT Sê DIE BYBEL (DEEL ID) is ook nog beskikbaar en 

kos R2,20 posvry. 

Albei hierdie publikasies is saamgestel deur Danie Erasmus. 





` Bestelling van J.P. van der Walt en Seun (Edms) Bpk, Posbus 123,Pta. 
: Geagte Meneer, 


`* WAT Sê DIE BYBEL (DEEL 1) teen R2,60 stuk (...... eksemplare) 
. * WAT Sê DIE BYBEL (DEEL IT) teen R2,20 stuk (...... eksemplare) Ë 


Ek siuif 'n posorderltiek vir R . hierby in. (Voeg ë 

: asseblief bankkommissie by). s 
NAAM... vee SE oe ss NN 
ADRES... sessies gese se esse ss 

RR OE ENE Ge ebeeeeD Oe oen ek 

